புகைபிடிக்கும் பயங்கரவாதத்தை ஒழிக்கமக்கள் ஆதரவு மிகவும் அவசியம்


பயங்கரவாதம் இலங்கையில் கோரத்தாண்டவம் ஆடிக்கொண்டி ருந்த காலத்தில் நாளொன்றுக்கு சராசரியாக சுமார் 5 முதல் 10 பேர் பயங்கரவாதிகளின் துப்பாக்கிக் குண்டுக்கு பலியாகி வந்தார் கள். இன்று, அதைவிட இன்னுமொரு படுமோசமான பயங்கரவாதம் இந்நாட்டு மக்களை 12 வயது முதல் சாகும் வயது வரை அச்சுறுத்திக் கொண்டிருக்கிறது. புகைத்தலே இந்நாட்டில் இன்னும் எந்தவொரு சக் தியாலும் துவம்சம் செய்யமுடியாத ஒரு பயங்கரவாதமாக நிலை கொண்டிருக்கிறது.
புகையிலை மற்றும் மதுவின் உபயோகத்தை தடுப்பதற்கான தேசிய அதி கார சபை, புகைத்தலினால் நாளொன்றுக்கு 50 முதல் 60 பேர் மரணி க்கிறார்கள் என்ற அச்சுறுத்தும் தகவலை வெளியிட்டு இருக்கிறது. இவ் வதிகார சபையின் தலைவர் பேராசிரியர் காலோ பொன்சேகா இது பற்றி தகவல் தருகையில், வருடாந்தம் 15 ஆயிரம் முதல் 20 ஆயி ரம் பேர் இதனால் மரணமடைகிறார்கள் என்று தெரிவித்தார்.
சமீபத்தில் நடந்த ஒரு கருத்தரங்கில் உரையாற்றிய பேராசிரியர் காலோ பொன்சேகா, இலங்கையில் நாளொன்றுக்கு 4,101 மில்லியன் சிகரெட் கள் விற்பனை செய்யப்படுகின்றன. அதிலுள்ள நிகட்டின் போன்ற நச் சுத்தன்மையினால் புகைப்பவர்களின் நுரையீரல் பாதிக்கப்பட்டு, அவர் கள் மரணத்தை தழுவுகிறார்கள் என்று கூறினார்.
புகைத்தலினால் இருதய நோய், நீரிழிவு நோய் உட்பட மேலும் பல நோய் கள் அதிகரிப்பதாகவும் அவர் கூறினார். சிகரெட்டை கடைகளில் வயது வந்தவர்களுக்கு மாத்திரமே விற்க வேண்டும் என்ற விதி முறையை தீவிரமாக அமுலாக்குவதன் மூலம், சிறுவர்களிடையே இருந்துவரும் புகைத்தல் பழக்கத்திற்கு முற்றுப்புள்ளி வைக்க முடியும் என்றும் அவர் தெரிவித்தார்.
உலகளாவிய ரீதியிலும், தேசிய ரீதியிலும் இன்று சிகரெட் விளம்பரம் முன்னணியில் இருந்து வருகிறது. அத்துடன் அதற்கான பாரிய விள ம்பர பதாகைகள் வீதிகள் எங்கும் நிர்மாணிக்கப்படுகின்றன.
சிகரெட்டை நிர்மாணிக்கும் தனியார் நிறுவனங்களுக்கு கோடானுகோடி ரூபா வருமானம் கிடைப்பதனால் அவை தங்கள் வர்த்தக இலட்ச னையை பிரபல்யப்படுத்துவதற்காக விளையாட்டுப் போட்டிகள் மற் றும் பொது நிகழ்ச்சிகளுக்கும் பெருமளவு பணத்தை கொடுத்து அனு சரணை வழங்கி வருவதும் புகைத்தல் பழக்கம் மேலும் அதிகரிப் பதற்கு காரணியாக இருக்கின்றது.
வெளிநாடுகளிலிருந்து இறக்குமதி செய்யும் சிகரெட்டுக்கு அரசாங்கம் இறக்குமதி தீர்வையை விதிக்கின்ற போதிலும், பெரும்பாலான சந்தர் ப்பங்களில் இலட்சக்கணக்கான ரூபா பெறுமதியான வெளிநாட்டு சிக ரட்டுக்கள் சுங்க அதிகாரிகளின் கண்ணில் மண்ணை தூவி விட்டு, கொள் கலன்கள் மூலம் சட்டவிரோதமாக இங்கு இறக்குமதி செய்யப்படுகி றது.
சிகரெட்டு பெட்டிகளில் ஒரு சிறிய மூலையில், இலகுவில் வாசிக்க முடி யாதளவுக்கு சிறிய எழுத்துக்களில் புகைத்தல் உயிராபத்தை ஏற்படுத்த லாம் என்ற பதம் மாத்திரம் எழுதப்பட்டிருக்கிறது. 
அது சிகரெட் பாவ னையாளர்களின் கண்ணில் அந்தளவுக்கு தெரிவதில்லை. தொலைக் காட்சிகளில் சிகரெட் புகைக்கும் மற்றும் மது அருந்தும் காட்சிகள் தவிர்க்கப்படுவதுண்டு. எனினும் சில திரைப்படங்களில் சிகரெட் பிடி க்கும் காட்சி வரும் போது, அங்கு கீழே சிகரெட் அல்லது மது அரு ந்துதல் உடல் ஆரோக்கியத்திற்கு பாதிப்பு அளிக்கும் என்ற பதங்க ளும் சேர்க்கப்படுவதுண்டு.
இந்தியா இந்த விடயத்தில் இலங்கையை விட சிகரெட் புகைப்பதனால் பெரும்பாதிப்பை எதிர்நோக்கியிருக்கிறது. இதனால் இந்திய அரசு ஒரு சட்டத்தை இயற்றி மனிதனின் எலும்புக்கூடு வரைபடத்தின் மேல் ஒரு புள்ளடியை இட்டு, அபாய அறிவித்தலை தெளிவாக எடு த்துக்காட்டும் விதிமுறையை இப்போது நடைமுறைப்படுத்துகிறது.
இலங்கையில் பொது இடங்களில் சிகரெட் பிடிப்பதை தடை செய்வதற் கான சட்டம் இருக்கின்ற போதிலும் இதனை ஓரிருவர் மீது மாத்தி ரமே பொலிசார் பிரயோகித்து அவர்களை தண்டனைக்குட்படுத்தி இரு க்கின்றார்கள் ஆயினும் இத்தீய பழக்கத்திற்கு எதிராக பொலிசார் இதுவரை தீவிர நடவடிக்கை எதனையும் எடுத்ததாக தெரியவில்லை.
புகையிலை விற்பனை மூலம் இலங்கை, இந்திய அரசாங்கங்களுக்கு பெருமளவு வருமானம் கிடைக்கின்ற போதிலும், இவ்விரு அரசாங் கங்களும் புகையிலைத் தொழிலை முற்றாக அழித்துவிடாத வகை யில் சிகரெட் விற்பனையை மக்களுக்கு பாதிக்காத வகையில் மேற் கொள்ள வேண்டும் என்ற கடுமையான நிலைப்பாட்டில் இருந்து வரு கின்றன.
சட்டங்கள் எவ்வளவு தான் இருந்தாலும் ஒவ்வொரு மனிதனும் புகை த்தலினால் தன்னுடைய உடல் ஆரோக்கியத்திற்கு ஏற்படக்கூடிய தீங் கைப் பற்றி சற்று சிந்தித்து படிப்படியாக தாங்கள் நாளொன்றுக்கு புகைக்கும் சிகரெட்டின் எண்ணிக்கையை முதலில் குறைத்துக்கொள்ள வேண்டும். இதனடிப்படையில் காலப் போக்கில் அவர்கள் புகை பிடித்தலை முற்றாக கைவிடக்கூடிய நல்ல சந்தர்ப்பமும் ஏற்படும்.
புகைபிடிப்பவர்களினால் அவர்கள் மட்டுமன்றி, அவர்களுக்கு அருகில் இருப்பவர்களும், அவர்கள் வீடுகளில் புகை பிடிக்கும் போது, குடும் பத்தின் மற்ற அங்கத்தவர்களும் புகைபிடிப்பவர் வெளியேற்றும் புகையினால் சிகரெட் பிடிப்பவர்களுக்கு ஏற்படக்கூடிய அதே அளவு உயிராபத்துக்களுக்கு உட்படும் வாய்ப்பு இருக்கிறது.
அனைவரும் தங்கள் சமூகப் பொறுப்பை உணர்ந்து சிகரெட் பிடிக்கும் தீய பழக்கத்தை கைவிட்டு எதிர்காலத்தில் எங்கள் நாட்டில் ஓர் ஆரோ க்கியமான சமுதாயத்தை உருவாக்க உதவி செய்ய முன்வருதல் மிக வும் அவசியமாகும்.
