2842 ஏக்கர் வயல், 1401 ஏக்கர் காய்கறி தோட்டங்கள் சேதம்


(மாத்தளை சுழற்சி நிருபர்)
மாத்தளை மாவட்டத்தில் தொடர்ச்சியாக பெய்த அடை மழை காரணமாக 2842 ஏக்கர் வயல் நிலங்களும் 1401 ஏக்கர் காய்கறி தோடங்களும் சேதமடைந்துள்ளன. இதனால் 4339 விவசாயிகள் பாதிக்கப்பட்டுள்ளதாக மாத்தளை மாவட்ட கமநலசேவை அபிவிருத்தி உதவி ஆணையாளர் பி. ஜீ. சோமதிலக தெரிவித்தார்.
இம் மாவட்டத்தில் 23 கமநல சேவை பிரிவுகளில் 22 கமநலசேவை பிரிவுகளிலேயே இவ்வாறு கூடுதலான சேதங்கள் ஏற்பட்டுள்ளன.
இம் மாவட்டத்தில் விவசாயிகள் அதிகளவில் பாதிக்கப்பட்டுள்ள தம்புள்ள பிரதேசத்தில் 1015 ஏக்கர் வயல் நிலங்களும், 688 ஏக்கர் மரக்கறி தோட்டங்களும் சேதமடைந்துள்ளன. இதனால் இப்பிரதேசத்தில் 1800 விவசாயிகள் பாதிக்கப்பட்டுள்ளதாகவும் அவர் மேலும் தெரிவித்துள்ளார். 
(ஐ - ஞ)
