2013: வரவு - செலவுத் திட்ட யோசனைகள்

(தொடர்)
இந்த பாரிய மறுசீரமைப்புப் பணிக்காக அரசாங்க கணக்குகள் குழுவின் வழிகாட்டலை நான் வேண்டுகின்றேன். அடுத்த மூன்று வருடங்கள் வறுமையினை இல்லாதொழிப்பதற்காக அர்ப்பணிக்கப்பட்டிருப்பதனால், மாகாண மற்றும் கிராமிய மட்டங்களில் அரசாங்க சேவைகள் ஆகக் கூடிய உறுதிப்பாட்டினை வழங்குதல் வேண்டும். 2013 ஆம் ஆண்டினை அரசாங்க சேவையின் அதி உன்னத வருடமொன்றாக பிரகடனப்படுத்து வதற்கு அனைத்து அரசாங்க ஊழியர்களையும் நான் கேட்டுக்கொள் கின்றேன். இந்த சேவை வழங்கலினை கள மட்டத்தில் கண்காணிப்பதற்கு யிவிஹிதி இடமிருந்து தொழில்நுட்ப உதவிகளைப் பெற்று அமைச்சரவை செயலகத்தில் இதற்கான விசேட அலகொன்றினை உருவாக்குவதற்கு நான் முன்மொழிகின்றேன்.
48.4 கெளரவ சபாநாயகர் அவர்களே, அரசாங்க ஊழியர்களுக்கான நியாயமான சம்பள ஏற்பாடானது, ஊழியர்களின் தேவை அதேபோன்று அதன் சுமையினை அரசாங்கத்தினால் தாங்கிக்கொள்ள முடியுமா என்ற நிலைமை இரண்டினையும் கருத்திற் கொண்டு நோக்கப்படுதல் வேண்டும். எல்லாவற்றையும் விட, அரசாங்க ஊழியர்களுக்கான சம்பளங்கள் மக்களிடமிருந்து சேகரிக்கப்படும் வரிகளிலிருந்து செலுத்தப்படுகின்றன. எனவே, எந்தவொரு சம்பள அதிகரிப்பும் மக்களினால் அதனை தாங்கிக்கொள்ள முடியுமானால் மாத்திரமே நியாயமானதாக இருக்கும். அரசாங்க ஊழியர்கள் யுத்தத்திற்கு பின்னரான அபிவிருத்தியினை முகாமை செய்ய வேண்டிய மற்றும் வறுமையற்ற நடுத்தர வருமான பொருளாதாரமொன்றாக வளர்தெ டுக்கும் பின்னணியில் எதிர்கொள்கின்ற நிர்வாக சவால்களையும் பொறுத்து க்கொள்கின்ற பணியினை நிறைவேற்ற வேண்டியுள்ளது. அரசாங்க ஊழியர்கள் மற்றும் தொழிற்சங்கங்கள் இந்த நாட்டினை பயங்கரவாதத்திலிருந்து மீட்டெடுக்கின்ற மனிதாபிமான நடவடிக்கை இடம்பெற்ற போதும் 2009 இலும் அதேபோன்று இவ்வருடத்திலும் உலகப் பொருளாதார நெருக்கடி ஏற்பட்ட சந்தர்ப்பத்திலும் அவர்களது பொறுப்புடைமையினை அர்ப்பணிப்புடன் வழங்கியுள்ளனர். எனவே, அரசாங்கம் சம்பளங்கள், ஓய்வூதிய உரிமைகள், தொழில்புரிகின்ற சூழல் மற்றும் திறன் அபிவிருத்தி, ஏனைய துறைகளினை விட கவர்ச்சிகரமானதாக இருக்கும் தொழில் பாதுகாப்பு என்பவற்றினை உறுதி செய்து வருகின்றது. எனவே, அரசாங்க துறைக்கான அனைத்து சம்பள கட்டமைப்புகளையும் மீள் பரிசீலனை செய்வதுடன் அரசாங்கத் துறை மற்றும் தனியார் துறையினரின் சம்பளம் தொடர்பான பிரச்சினைகளை தீர்ப்பதற்கும் தேசிய சம்பளக் கொள்கையொன்றினை உருவாக்குவ தற்கு புதிய சம்பள ஆணைக்குழுவொன் றினை நான் முன்மொழிகின்றேன்.
48.5 கெளரவ சபாநாயகர் அவர்களே, அடுத்த வருடத்திலிருந்து மாதமொன் றுக்கு ஆகக் குறைந்தது 1,500 ரூபாவினால் அரசாங்க ஊழியர்களுக்கு வழங்கப்பட்டுள்ள கொடுப்பனவுகளில் அதிகரிப்பினை ஏற்படுத்துவதற்கு நான் முன்மொழிகின்றேன். அனைத்து அரசாங்க ஊழியர்களுக்கும் ஜனவரி மாதத்திலிருந்து மாதமொன்றுக்கு 750 ரூபா வாழ்க்கைச் செலவு கொடுப்பனவாக வழங்கப்படும். மீதித் தொகையானது, அனைத்து அரசாங்க ஊழியர்களுக்கும் மேலதிக கொடுப்பனவொன்றாக ஆகக் குறைந்தது ரூபா 750 மற்றும் ஆகக் கூடியது ரூபா 2,500 என்ற வகையில் அடிப்படைச் சம்பளத்தில் 5 சதவீதமாக மேலும் வழங்கப்படும். அபிவிருத்திச் செலவின திட்டங்களின் அழுத்தத்தினை குறைக்கும் வகையில் அத்தகைய அதிகரிப்புகளினால் ஏற்படும் பணவீக்க அழுத்தத்தினைக் கவனத்திற்கொண்டு முன்மொழியப்பட்ட 5 சதவீத அதிகரிப்பில் 50 சதவீதத்தினை 2013 மே மாதத்திலிருந்தும் மீதியை செப்டெம்பரிலிருந்து வழங்குவதற்கும் முன்மொழிகின்றேன். அனைத்து பதவிநிலை அலுவலர்களும் 50 சதவீதத்தினை 2013 ஜுலையிலிருந்தும் மீதியை 2013 ஒக்டோபரிலிருந்தும் பெறுவர். மேலும், நீதிபதிகள், பல்கலைக்கழக கல்விசார் பதவியினர், மருத்துவ தொழில்புரிநகர்கள் மற்றும் விசேட பங்களிப்புகளை வழங்கும் விசேட வகுதியிநர்களுக்கான சேவை தொடர்பான புதிய கொடுப்பனவுகளை வரவு செலவுத்திட்ட வரையறைக ளுக்குள் தாங்கிக்கொள்ள முடியுமான வகையிலும் நடுத்தரக் காலத்தின் போது அவற்றினை நிலையாக பேணும் ஆற்றலுடன் 2013 ஜனவரியிலிருந்து செயற்படுத்துவதற்கு நான் முன்மொழிகின்றேன்.
48.6 கெளரவ சபாநாயகர் அவர்களே, அக்ரஹார காப்புறுதி திட்டத்திற்கான காப்புறுதிக் கொடுப்பனவினை ரூபா 125 ஆக திருத்துவதற்கு நான் முன்மொழிகின்றேன். மரணத்தின் போது 100,000 ரூபாவினை காப்புறுதி பயனாக பெறுவதற்கும் சிறுநீரக மாற்று புற்றுநோய் மற்றும் இருதய சத்திரசிகிச்சைகளுக்காக ரூபா 500,000 ஆகவும் அதிகரிப்பதற்கு நான் மேலும் முன்மொழிகின்றேன்.
49. பாராளுமன்ற கட்டடத் தொகுதியினை நவீனமயப்படுத்தல்
49.1 கெளரவ சபாநாயகர் அவர்களே, 1975 இல் திறந்து வைக்கப்பட்ட பண்டாரநாயக்க ஞாபகார்த்த சர்வதேச மாநாட்டு மண்டபம் அரசாங்கத்தின் அபிவிருத்தி நிகழ்ச்சித் திட்டத்திற் கமைவாக முழுமையாக புனரமை க்கப்பட்டுள்ளது. இதேபோன்று, 1988 இல் நிர்மாணிக்கப்பட்ட உயர் நீதிமன்ற கட்டடத் தொகுதியின் புனரமைப்பு பணிகள் ஆரம்பிக் கப்பட்டுள்ளன. வரவு செலவுத் திட்ட மதியுரைக் கூட்டங்களின் போது, நீங்கள் அனைவரும் பாரா ளுமன்ற கட்டடத் தொகுதியினையும் 1982 இல் பாராளுமன்றம் திறந்து வைக்கப்பட்டதிலிருந்து பயன்படுத்தப்பட்டு வரும் பாராளுமன்ற உறுப்பினர்கள் மற்றும் அலுவலர்களின் வதிவிட வசதிகளையும் புதுப்பித்து நவீனமயப்படுத்த வேண்டியதன் முக்கியத்துவத்தினை வலியுறுத்தியி ருந்தீர்கள். இந்த பாராளுமன்றத்தின் பெருமை பாதுகாக்கப்படும் வகையில் அதன் கட்டடக் கலையம்சங்களை பேணுவதுடன், அதன் சுற்றுச் சூழலின் உயிரியல் பல்வகைத்தன்மை பாதி க்கப்படாமலும் நவீன மயப்படுத் துவதற்கான ஒத்துழைப்பினை எமது நட்பு நாடுகளிடமிருந்து உதவியாக கோருவதற்கான நடவடிக்கைகள் முன்னெடுக்கப்பட்டுள்ளன. எனவே, இரண்டு வருட நிகழ்ச்சித்திட்டமாக இம்முன்னெடுப்பினை மேற்கொள்வதற்காக ரூபா 500 மில்லியனை ஒதுக்கீடு செய்வதற்கு நான் முன்மொழிகின்றேன்.
5.1 கெளரவ சபாநாயகர் அவர்களே, இங்கு நான் சமர்ப்பித்த வரவு செலவுத்திட்ட முன்மொழிவுகள் அனைத்தும் 2013 இலிருந்து ஆரம்பமாகும் அடுத்த மூன்று வருடங்களின் போது அடையப்பட வேண்டிய மூன்று முக்கிய நோக் கங்களை இலக்காகக் கொண்டு தயாரிக்கப்பட்டவையாகும். எமது நாட்டினை வறுமையற்ற நடுத்தர வருமான பொருளாதாரமாக மாற்றுவதுடன், உணவு, நீர், மற்றும் சுற்றாடல் பாதுகாப்பு என்பவற்றினை உறுதிப்படுத்தும் அதேவேளை, தரமான கல்வி, திறன் அபிவிருத்தி, ஆராய்ச்சி மற்றும் தொழில்நுட்ப எழுச்சியொன்றின் பால் நாட்டினை கொண்டு செல்வதாகும். நிதி நெருக்கடிகள் மற்றும் பாதகமான சர்வதேச நிலைமைகள் காணப்பட்ட போதிலும், அரசாங்க சேவை மற்றும் தனியார்துறை கட்டமைப்பில் மேலதிக ஊக்குவிப்புகளை வழங்குவதற்கு நான் தீர்மானித்துள்ளேன். ஏனெனில் மேற்குறிப்பிட்ட இலக்குகளை அடைந்து கொள்வதற்கான அபிவிருத்திச் செயன்முறைக்கான பொறியியலாளராக அரசாங்க மற்றும் தனியார் துறையின் அர்ப்பணிப்பு மாத்திரமே இருக்க முடியுமென நான் நம்புகின்றேன்.
50.2 கெளரவ சபாநாயகர் அவர்களே, எமது நாடு மிலேனியம் அபிவிருத்தி சுட்டிகளில் உயர் மட்ட செயலாற் றுகையினை எட்டிப்பிடித்துள்ளது. வேலையின்மை, பணவீக்கம், வரவு செலவுத்திட்ட பற்றாக்குறை போன்ற பொருளாதார சுட்டிகள் வீழ்ச்சியடைவதற்கு முன்னேற்றத்தை நோக்கிய எமது பயணம் உறுதியாகக் காணப்படுகின்றது. புகழ்பெற்ற சர்வதேச முவர்களினால் எமது நாடு முதலீடு மற்றும் சுற்றுலா துறைக்கான சிறந்த இடமாக ஏற்றுக்கொள் ளப்படுவது அதிகரித்த வண்ணம் உள்ளது. வியாபாரத்தை மேற்கொள் கின்ற சிறந்த 30 நாடுகளில் ஒரு இடத்தினை நாம் எட்டிப்படித்துள் ளோம் என்ற வகையில், நாம் ஆற்றல் மிக்கவர்களாக இருக்கின்றோம். ஒவ்வொரு அரசாங்கமும் கடந்த காலங்களில் ஏனைய நாடுகளை முன்மாதிரியாகக் கொண்டிருந்தன. அபிவிருத்திக்கான மாற்aடுகளாக மாத்திரமே அவ்வாறு மாதிரிகளை பின்பற்றியவர்கள் படிப்படியாக அவற்றை விட்டும் விலகிச்சென்றனர். ஏனெனில் அவர்கள் அபிவிருத்திக்கு பொறுப்பாக இருந்த போது ஏழு வருடங்களுக்கு அத்தகைய சாதகமான போக்கில் அவர்களினால் நிலைத்திருக்க முடியாமல் போனது. ஏழு வருடங்களில் அனைத்து பிரச்சினை களும் இல்லாமற் போனது என்பதில் சந்தேகமில்லை. ஆனால் நாடு சாதகமான நிலைமைக்குச் செல்ல வில்லை. உண்மையைச் சொல்வ தென்றால், இது வறுமையற்ற உறுதியான பொருளாதாரம் ஒன்றினை நோக்கிய மாற்றமொன்றாகும். மின்சாரம், நீர், துப்புரவேற்பாடு, வீட்டு வசதிகளை வழங்குவதை மாத்திரம் கொண்ட மாற்றமொன்றல்ல. மாறாக இது தரமான கல்வி மற்றும் ஆரோக்கியமான வாழ்க்கையொன் றினையும் கொண்டிருக்கின்றது. இது உணவு, மின்சாரம், சக்தி மற்றும் சுற்றாடல் பாதுகாப்பு என்பதனை உறுதிப்படுத்துகின்ற நாடொன்றினை நோக்கிய மாற்றமொன்றாகும். இது எம் அனைவரினதும் படைப்பொன் றாகும். உண்மையில் இது எமக்கான பயணமொன்றாகும்.
50.3 கெளரவ சபாநாயகர் அவர்களே, இந்தப் பாராளுமன்றத்தில் உள்ள எதிர்க்கட்சி மற்றும் அரசாங்க தரப்பு உறுப்பினர்கள் அனைவரும் தேசிய நலனுக்காக நாம் ஒன்றுபட்டு செயற்பட முடியும் என்பதனை வெளிக்காட்டியிருக்கின்றனர். குடும்ப விழுமியங்களினால் பேணி வளர்க்கப்பட்ட பாரம்பரிய கிராமிய மரபுரிமையின் செல்வாக்கிற்குட்பட்ட நீண்டகால அரசியல் அனுபவங்களி னால் பெறப்பட்ட முதிர்ச்சி மற்றும் பொதுநலவாய பாராளுமன்ற மாநாட்டினை நடாத்துவதற்கு இந்தப் பாராளுமன்றத்திற்கு உங்களால் வழங்கப்பட்ட தலைமைத்துவமானது, நாம் சிறுவர்களாக இருந்த போது மறைந்த எனது தந்தை டீ.ஏ. ராஜபக்ஷ அவர்கள் வழங்கிய அமைதியான தலைமைத்துவத்தினை ஞாபகப்படுத் துகின்றது. எமது தேசத்தின் சுமையாகக் காணப்படுகின்ற பிரச்சினைகளை நாம் தீர்த்துவைப்பதற்கு இதுபோன்ற உணர்வுடன் ஒன்றுபட்டு செயலாற்ற வேண்டும்.
50.4 எமது மக்களுக்கு அதிகாரப் பகிர்வினை அர்த்தமுள்ளதாக மாற்றுவதற்கு தற்பொழுது காணப்படும் மாகாண சபை முறைமை மாற்றப்பட வேண்டியது அவசியமாகும். அதிகார பகிர்வு என்பது எம்மை கூறுபோடு கின்ற அரசியல் மறுசீரமைப்பாக இருக்க முடியாது. அது எம் அனைவரையும் ஒன்றுபடுத்த வேண்டும். அத்தகைய மறுசீரமைப்புகள் அதிக செலவினம் கொண்டதாகவோ மக்கள் மீது சுமையினை ஏற்படுத்தக் கூடிய சிக்கலான நிருவாகக் கட்ட மைப்பினையோ கொண்டிருக்க முடியாது. இலங்கையின் எல்லா பகுதிகளிலிருந்தும் என்னை சந்தித்த தமிழ், முஸ்லிம் அல்லது சிங்களவர் அனைவரும் கல்வி, சுகாதாரம் வேலைவாய்ப்பு, சிறந்த வாழ்க்கைத்தரம் மற்றும் நாட்டில் சம அந்தஸ்துடன் வாழ்தல் என்பவற்றையே வேண்டினர். தேசிய தராதரங்களை பயன்படுத்தி மாகாண முரண்பாடுகளை இல்லா தொழிப்பதே தேசிய நல்லிணக்கத்தினை ஊக்குவிப்பதற்கான பிரதான ஆயுதமாகும். இந்த அரசாங்கம் எமது மக்களின் அபிலாஷைகள் அனைத்தையும் நிறைவேற்றிவைப்பதற்கு தொடர்ந்தும் அர்ப்பணிப்புடன் உள்ளது.
50.5 எனவே, எதிர்க்கட்சி தலைவர், தமிழ் தேசிய கூட்டணியின் தலைவர், மற்றும் மக்கள் விடுதலை முன்னணியின் தலைவர் போன்ற வர்களை எமது மக்கள் எதிர்நோக்கும் பிரச்சினைகளைத் தீர்ப்பதற்காக ஆக்கபூர்வமாக எம்முடன் ஒத்துழைக்க வருமாறு நான் அழைப்பு விடுக் கின்றேன். இம்முயற்சியானது எமது உள்நாட்டுப் பிரச்சினைகளில் வெளிநாடுகளின் தலையீடுகளினை ஏற்படுத்தாது, மிகவும் சுயமரியாதை யுடன் கூடியதாகும். எதிர்க்கட்சித் தலைவர் தமிழ் தேசிய கூட்டணியின் தலைவர் மற்றும் நான் உட்பட இப்பணியினை முன்னெடுத்துச் செல்வதற்கு எமது வாழ்க்கையிலும் அரசியலிலும் போதியளவான அனுபவத்தினைப் பெற்றிருக்கின்றோம்.
50.6 கெளரவ சபாநாயகர் அவர்களே, வறுமை தணிப்பு மற்றும் எமது குறைவருமானம் பெறும் மக்களின் வாழ்க்கைத்தர மேம்பாடு என்பவற்றின் பால் எமது பயணம் பாராளுமன்றத்தில் கடினமானதாக இருந்ததுடன், திவிநெகும அபிவிருத்தி திணைக் களத்தினை தாபிக்கின்ற சட்டமூலத் தினை அங்கீகரிப்பதில் நீண்ட செயல் முறையினை எதிர்நோக்க வேண்டியேற் பட்டது. இது எமது தேசம் ஆபத் துக்களிலிருந்து விடுபட்டு விட்டதுவென ஓய்வாக இருப்பதற்கு எம்மை அனுமதிக்கின்ற மைல்கல்லாக இருக்க முடியாது என்பதனைக் காட்டுகின்றது. அரசியல், பொருளாதார மற்றும் இயற்கை சுனாமிகள் என்பன பல இருக்க முடியும். அவை அனைத்தும் எதிர்வுகூற முடியாதவையாகும். இந்த வகையில் வறுமையினை இல்லாதொழித்து வறிய மக்களின் வாழ்க்கைச் சூழலை தரமுயர்த்துவது எமது விடுபடாத இலக்காகும். 2015 ஆம் ஆண்டளவில் வறுமையற்ற இலங்கையினை உருவாக்குவதற்கு நாம் அனைவரும் அர்ப்பணிப்புடன் செயற்படுவோமாக.
