அ. தி. மு. கவை வீழ்த்த உளியாவோம் ;வைகோ சீடி மூலம் பிரசாரம்


தேர்தலை புறக்கணித்துள்ள ம. தி. மு. கவினரின் வாக்குகள் யாருக்கு கிடைக்கும் என்ற எதிர்பார்ப்பு மேலோங்கியுள்ளது. இந்நிலையில் தாம்பரம் மற்றும் பல்லாவரம் தொகுதி அ. தி. மு. க. வேட்பாளர்கள் சின்னையா, தன்சிங் ஆகியோரை தோற்கடிப்பது என அந்த தொகுதிகளின் ம. தி. மு. க. சார்பில் இரகசிய கூட்டம் போட்டு முடிவு எடுத்துள்ளனர். 
அவரது ஆணவ போக்கு மாறவே இல்லை. திருந்துவார் என எதிர்பார்த்தது தவறு. வஞ்சிக்கப்பட்ட எங்கள் தொண்டர்கள் ஜனநாயக கடமையை தெளிவாக செய்வார்கள் என்றும், ஜெயலலிதாவுக்காக பல தியாகங்களை ம. தி. மு. க செய்துள்ளதாகவும் கூறியிருந்தார். ஜெயலலிதா பற்றி வைகோ பேச்சு அடங்கிய சீடி தயாரிக்கப்பட்டு தொகுதி முழுவதும் ம. தி. மு. க. நிர்வாகிகள், ஆதரவாளர்களை சந்தித்து வழங்கி வருகின்றனர்.
இதுவரை 2 ஆயிரம் சீடிக்கள் தொகுதி முழுவதும் விநியோகிக்கப்பட்டுள்ளது. இது குறித்து ம. தி. மு. க. மாவட்ட பொறியியலாளர் அணி அமைப்பாளர் து. மணிவண்ணன் கூறுகையில், ‘கடந்த 7 ஆண்டாக அ. தி. மு. கவுக்கு ஆதரவாக ம. தி. மு. க இருந்தது. பல தியாகங்கள் செய்துள்ளது. வஞ்சகத்தாலும் சூழச்சியாலும் ஏமாற்றப்பட்டுள்ளோம். 
நஞ்சு எண்ணம் கொண்டவர்களுக்கு நாங்கள் யார் என்பதை நிரூபிக்க வேண்டிய தேவை ஒவ்வொரு ம. தி. மு. க. தொண்டனுக்கும் உள்ளது. ஒவ்வொருவரும் ஒரு உளியாக வேலை செய்தால் ஜெயலலிதா தோற்கடிக்கப்படுவது உறுதி என்றார்.
