அரசுக்கு ஒத்துழைப்பு வழங்கும் சகல கட்சிகளும் ஒரே அணியில் போட்டியிட்டால் பெரு வெற்றி கிட்டும்

பிரதி அமைச்சர் காதர்
(உக்குவளை விஷேட நிருபர்)
அரசுடன் இணைந்து அரசுக்கு ஒத்துழைப்பு வழங்கி வரும் சகல கட்சிகளும் ஒரே அணியில் ஒரே சின்னத்தில் போட்டியிட்டால் நடைபெற உள்ள கண்டி மாநகர சபைத் தேர்தலில் எம்மால் சரித்திரம் காணாத வெற்றியைக் காண முடியும் என சுற்றாடல் பாதுகாப்பு பிரதி அமைச்சர் ஏ. ஆர். எம். ஏ. காதர் தெரிவிக்கின்றார். பிரதி அமைச்சர் காதர் தொடர்ந்து கருத்துத் தெரிவிக்கும்போது கூறியதாவது அரசின் பங்காளிக் கட்சிகள் உள்ளூராட்சி மன்றத் தேர்தலில் தனித்தனியாக போட்டியிட்டால் எமது உச்சக்கட்ட வெற்றிக்கு இது பங்கம் ஏற்படுத்தும்.
விஷேடமாக ஸ்ரீலங்கா முஸ்லிம் காங்கிரஸ் போன்ற கட்சிகள் தனித்து கேட்பது எமது ஆளுங் கட்சியின் வெற்றிக்கு பாதிப்பை ஏற்படுத்தும். சரித்திர புகழ்மிக்க கண்டி மாநகர சபையின் ஆட்சி அதிகாரத்தை ஆளும் ஐ.ம.சு முன்னணி வெற்றி பெற்றிட வேண்டும் என்றால் அரசுடன் இணைந்திருக்கும் சகல கட்சிகளும் ஓரணியில் போட்டியிடுவதே சாலச் சிறந்ததாகும்.
தனித்தனியாக போட்டியிடு வதால் முஸ்லிம் ஒருவருக்கு கண்டி மாநகர சபையின் தலைமைத்துவத்திற்கு வரமுடியாது. சரித்திர புகழ்மிக்க கண்டி மாநகரம் பெளத்த மத கலாசார சித்தார்த் தங்களுடன் இணைக்கப்பட்ட ஒரு விஷேட நகரம், இங்கு பெளத்தர் ஒருவரே கண்டி மாநகர சபையின் தலைமைத்துவத்திற்கு வர முடியும்.
எனவே, இதற்கு ஒத்துழைப்பு வழங்குவதே எமது கடமை எனவும் பிரதி அமைச்சர் அப்துல் காதர் மேலும் தெரிவிக்கின்றார். 
(ஐ-ஈ)
