அக்கரப்பத்தனை லோவர் கிறன்கி தமிழ் மகாவித்தியாலயத்தில் பாராட்டு விழா


(மஸ்கெலியா விசேட நிருபர்)
அக்கரப்பத்தனை லோவர் கிறன்கி தமிழ் மகா வித்தியாலயத்தில் கடந்த வருடம் கல்விப் பொதுத் தராதர பரீட்சையில் சித்திபெற்ற மாணவர்களையும், தரம் 5 புலமைப் பரிசில் பரீட்சையில் சித்திபெற்ற மாணவர்களையும், உயர்தர பரீட்சையில் சித்திபெற்று பல்கலைக்கழக அனுமதிகளைப் பெற்றுக் கொண்ட மாணவர்களையும், பாராட்டும் வைபவம் பாடசாலையின் பிரதான மண்டபத்தில் அதிபர் என். 
முத்துகுமார் தலைமையில் நடைபெற்றது. க. பொ. த. சாதாரண தர மாணவர்களின் அறிவு, திறனை வளர்க்கும் நோக்கத்துடன் விசேட வகுப்புகளை நடத்த பிரிடோ நிறுவனத்தின் ஊடாக ஜப்பானிய ஏ. எச். யூ. நிறுவனம் உதவி வழங்கியுள்ளது.
மேற்படி விழாவிற்கு மத்திய மாகாண சபை உறுப்பினர் எம். உதயகுமார் அனுசரணை வழங்கியிருந்த அதே வேலையில், நுவரேலியா பிரதேச சபைத் தலைவர் என். சச்சுதானந்தம், பிரதம அதிதியாகக் கலந்து கொண்டதுடன் அதன் செயலாளர் திரு. 
நவா மற்றும் இளைப்பாரிய கோட்டக் கல்விப் பணிப்பாளர்கள் திரு. மாகாலிங்கம், எஸ். இராஜரட்னம் வேல்ட்விஷன் நிறுவன முகாமையாளர் திரு. ஜூட் தவராஜா தோட்ட முகாமையாளர் சுராஜ் நிரோசன் ஆகியோர் கலந்து கொண்டு, சித்தி பெற்ற மாணவர்களுக்கு தங்கப்பதக்கம் சான்றிதழ்கள் வழங்கி கெளரவிக்கப்பட்டனர். மூத்த ஆசிரியர்களுக்கும் மாணவர்களுக்கு கற்றல்களை முறையாக செய்த ஆசிரியர்களும் பொன்னாடை போர்த்தி கெளரவிக்கப்பட்டமை குறிப்பிடத்தக்கது. (ஐ)
