பொறியியல், மருத்துவ துறைக்கான விண்ணப்பங்கள் வெளியீடு


தமிழ்நாட்டில் பிளஸ் -2 தேர்வு முடிவு கடந்த 9ம் திகதி வெளியிடப்பட்டது. இதில் தேர்ச்சி பெற்ற மாணவ மாணவிகளில் 30 சதவீதம் பேர் என்ஜினீயரிங் சேர உள்ளனர். எனவே என்ஜினீயரிங் சேர்க்கை பிரதானமாக இருக்கிறது. என்ஜினீயரிங் சேர்க்கைக்கான விண்ணப்பங்கள் நேற்று (திங்கட்கிழமை) முதல் கொடுக்கப்பட உள்ளது.
இது குறித்து அண்ணா பல்கலைக்கழக துணைவேந்தர் பேராசிரியர் பி. மன்னர் ஜவகர் நேற்று நிருபர்களிடம் கூறியதாவது:-
தமிழ்நாட்டில் 486 பொறியியல் கல்லூரிகள் உள்ளன. இந்த கல்லூரிகளில் பி.இ. அல்லது பி.டெக் படிப்பில் மாண வர்களை சேர்ப்பதற்கு அண்ணா பல்கலைக் கழகம் கவுன்சிலிங்கை நடத்த உள்ளது. கல்லூரிகளில் உள்ள இடங்களில் 65 சதவீத இடங்களை அரசுக்கு கல்லூரி நிர்வாகம் கொடுத்துவிடும் சிறுபான்மை கல்லூரிகள் 50 சதவீத இடங்களை மட்டுமே அரசுக்கு கொடுக்கும்.
அரசுக்கு கொடுக்கும் இடங்கள் இப் போதைக்கு 1 இலட்சத்து 20 ஆயிரம் உள்ளன. இந்த வருடம் 400க்கும் மேற் பட்ட கல்லூரிகள் கூடுதல் இடங்கள் கேட்டு விண்ணப்பித்துள்ளனர். 
அதனால் 30 ஆயி ரம் இடங்கள் கூடுதலாக வர வாய்ப்பு உள்ளது. எனவே மாணவர் - மாணவிகள் எதிர்பார்த்த என்ஜினீயரிங் அண்ணா பல்கலைக்கழகம் உட்பட தமிழ்நாடு முழு வதும் 62 இடங்களில் கொடுக்கப்பட உள்ளது. சென்னையில் அண்ணா பல்கலைக் கழகம் தரமணியில் உள்ள அண்ணா தொழில் நுட்ப பல்கலைக்கழகம், குரோம்பேட்டையில் உள்ள எம்.ஐ.டி. கல்லூரி, புரசைவாக்கத்தில் (ஓட்டேரி - நம்மாழ்வார்பேட்டை இடையே) உள்ள அரசு பாலிடெக்னிக் கல்லூரி, பாரதி மகளிர் கல்லூரி ஆகியவற்றில் விண்ணப்பப் படிவங்கள் காலை 9.30 மணி முதல் மாலை 5.30 மணி வரை வழங்கப்பட உள்ளது.
விண்ணப்பத்தின் விலை ரூ. 500 ஆதிதிராவிடர் மற்றும் பழங்குடியினருக்கு ரூ. 250 மட்டுமே.
