சிறுவர்களின் அடிமைத் தொழில்ஒழித்துக் கட்டப்படும்



பாடசாலைகளுக்கு சென்று கல்வி கற்று தங்கள் எதிர் கால வாழ்க்கைக்கு சிறந்த அடித்தளத்தை அமைத் துக்கொள்ள வேண்டிய நிலையில் உள்ள அப்பாவி சிறுவர், சிறுமியர்களின் இந்த உரிமையை பறித்து, வீடுகளி லும், தொழிற்சாலைகளிலும், விற்பனை நிலையங்களிலும், ஹோட் டல்களிலும் கைகட்டி சேவகம் புரியும் தொழிலாளர்களாக பல வந்தமாக வேலைவாங்கும் சட்டவிரோத செயற்பாடுகளை உட னடியாக தடுப்பதற்காக, சிறுவர் உரிமையை பறிப்பவர்களை கடுமையாக தண்டிப்பதற்கு அரசாங்கம் தீர்மானித்துள்ளது.
இந்த அநீதியை 2016 ஆம் ஆண்டுக்குள் முற்றாக ஒழித்துக் கட் டுவதற்கு தீர்மானித்திருக்கும் அரசாங்கம் அதற்கான விழிப் புணர்வுகளை நாடெங்கிலும் பரந்த அடிப்படையில் மேற் கொள்வதற்காக பெருமளவு பணத்தை ஒதுக்கீடு செய்வதற் கும் தீர்மானித்துள்ளது.
எமது சமூகத்தில் 16 வயதுக்கு குறைந்த சிறுவர், சிறுமியர்களை பொருளாதாரத்தை அபிவிருத்தி செய்யும் பணிகளில் ஈடுப டுத்துவது தவறில்லை என்ற ஒரு தப்பபிப்பிராயம் சிலர் மத்தி யில் வலுவூன்றி இருப்பதே, சிறுவர்களை தொழிலாளர்களாக வைத்து, துன்புறுத்துவதற்கான பிரதான காரணமாக அமைந் துள்ளது. இதுபற்றி சமூகத்தில் குறிப்பாக, கற்றறிவு அற்றவர் மத்தியில் கிராமப்புறங்களிலும், நகரங்களிலும் விழிப்புணர்வு செய்வதற்கான உத்தியோகஸ்தர்களுக்கு பயிற்சியளிப்பதற்கும் இதற்காக ஒதுக்கப்படும் நிதியில் ஒரு பகுதி செலவிடப்படும்.
சிறுவர்களை அடிமைத் தொழிலாளர்களாக வைத்து வேலை வாங் குவதை தடுத்து விடுவதற்கு தமது அமைச்சு, ஒரு விசேட செயலகத்தை சர்வதேச தொழில் ஸ்தாபனத்தின் அனுசரணை யுடன் விரைவில் ஆரம்பிக்கும் என தொழில் மற்றும் தொழி லுறவுகள் அமைச்சின் செயலாளர் உபாலி விஜயவீர தெரிவித் துள்ளார்.
இந்தியா பாகிஸ்தான் மற்றும் மத்திய கிழக்கு நாடுகளில் சிறுவர்க ளின் உரிமை பறிக்கப்பட்டு, அவர்கள் பலவந்தமாக தொழில் செய்ய வேண்டிய அவலநிலை இன்று அதிகமாக நிலை கொண் டுள்ளது. உலகின் அதியுன்னத தரத்தை உடைய பாகிஸ்தா னில் தாயரிக்கப்படும் கம்பளங்களை தயாரிக்கும் பணிகளை ஒட்டுமொத்தமாக சிறுவர்களே செய்து வருகிறார்கள்.
சிறுவர்களின் பிஞ்சுக் விரல்கள் மூலம் கம்பளங்களின் நூலை தொகு க்கும் பணியை அவர்கள் பெரியவர்களை விட சிறப்பாக செய் யக் கூடியதாக இருப்பதனால் தான் கம்பளத் தொழிற்சாலைக ளில் சிறுவர்கள் பணிபுரியுமாறு நிர்ப்பந்திக்கப்படுகிறார்கள்.
அதுபோன்று, இந்தியாவில் பீடி தயாரிப்பு தொழிலிலும், பட்டா சுகள் தயாரிக்கும் தொழிலிலும் சிறுவர்கள் ஈடுபடுத்தப்படுகி றார்கள். மத்திய கிழக்கு நாடுகளிலும் ஒட்டக ஒட்டப்போட்டிக ளில் சிறுவர்களே ஒட்டகம் ஓட்டும் பணியை மேற்கொண்டு வருகிறார்கள்.
சமீபத்தில் சிறுவர்களை தொழிலாளர்களாக வேலை செய்ய வைத்து கொடுமைப்படுத்துவது பற்றி நடத்திய ஓர் ஆய்வில், 2 இல ட்சத்து 34 ஆயிரத்து 618 சிறுவர்கள் இவ்விதம் சிறுவர் உரி மைக்கு மாறாக வேலை செய்வது கண்டுபிடிக்கப்பட்டுள்ளது.
இவ்விதம் வேலை செய்யும் பிள்ளைகளில் 62.3 சதவீதமானோர் சிறுவர்களாவார்கள். இதனைவிட, வீடுகளில் இல்லத்தரசிக ளின் கொடுமைகளை தாங்கிக் கொண்டு இரவு பகலாக ஊண், உறக்கமின்றி 19 ஆயிரத்து 111 சிறுவர், சிறுமியர் வீட்டுப் பணி யாளர்களாக சேவை செய்வதும் தெரிய வந்துள்ளது. இந்த சிறுவர்களும், சிறுமியர்களும் மலையகத் தோட்டப் பகுதிகளி லிருந்தும், கிராமப் பிரதேசங்களிலிருந்தும் வறுமை காரண மாக தங்கள் பெற்றோரினால் நகரப் புறங்களுக்கு கொண்டு வந்து வீட்டுப் பணியாளர்களாக சேர்க்கப்படுகிறார்கள்.
இன்று, நாட்டில் சிறுவர் தொழிலாளர்களின் எண்ணிக்கை வருடத் திற்கு வருடம் அதிகரித்துக் கொண்டிருக்கிறது. இதனால் தான் அரசாங்கம் இந்த அப்பாவி சிறுவர் சிறுமியர்களுக்கு இத்த கைய அடிமை தொழிலிலிருந்து விடுதலை பெற்றுக் கொடு த்து அவர்களின் நிலையான வாழ்க்கைக்கு வழி அமைத்துக் கொடுப்பது என்ற தீர்மானத்தை எடுத்துள்ளது.
சிறுவர்களும், சிறுமியர்களும் இவ்விதம் வீடுகளிலும், ஹோட்டல் களிலும், தொழிற்சாலைகளிலும் பணிபுரியும்போது அவர்கள் பாலியல் ரீதியில் துஷ்பிரயோகத்திற்கும் இலக்காகிறார்கள் என்றும், இத்தகைய குற்றச் செயல்களை புரிபவர்களுக்கு எதி ராக கடும் சட்ட நடவடிக்கை எடுப்பதற்கும் அரசாங்கம் தீர்மா னித்துள்ளது.
