பொன்சேகாவிளக்கமளிக்க வேண்டும்


ஐக்கிய மக்கள் சுதந்திர முன்னணியின் சார்பில் நேற்று முன்தினம் நடைபெற்ற ஊடகவியலாளர் மகாநாட்டில் ஜனாதிபதித் தேர்தல் தொடர்பாகப் பேசப்பட்ட ஒரு விடயம் மிகவும் முக்கியத்துவம் வாய் ந்தது. 
பிரதான வேட்பாளர்களில் ஒருவரான முன்னாள் இராணுவத் தளபதி சிறுபான்மையினர் பற்றித் தெரிவி த்த கருத்து ஊடகவியலாளர் மகாநாட்டில் கண்டனத் துக்கு உள்ளாகியது. 
இவர் இராணுவத் தளபதியாகப் பதவி வகித்த காலத்தில் கனடா நாட்டுப் பத்திரிகை யொன்றுக்கு அளித்த பேட்டியில், இலங்கை சிங்களவர் களின் நாடு என்றும் தமிழ்களும் முஸ்லிம்களும் விருந்தாளிகளாக இங்கு வாழலாம் என்றும் கூறியதை ஊடகவியலாளர் மகாநாட்டில் சுட்டிக்காட்டினார்கள்.
இலங்கை பல்லின நாடு என்பது ஏற்றுக்கொள்ளப்பட்ட உண்மை. சிங்களவர்களும் தமிழ் மக்களும் முஸ்லிம்க ளும் மாத்திரமன்றி பறங்கியர், மலே இனத்தவர் ஆகி யோரும் சந்ததி சந்ததியாக இந்த நாட்டில் வாழ்பவர் கள். இவர்கள் எல்லோருக்கும் இந்த நாடு சொந்தம். இவர்கள் எல்லோரும் நாட்டுக்குச் சொந்தம்.
இலங்கையின் ஜனாதிபதியாகப் பதவி வகிப்பவர் தனி யான ஒரு இனத்தின் பிரதிநிதியாக மாத்திரம் செயற்பட முடியாது. நாட்டின் சகல இனங்களுக்கும் ஜனாதிபதியா கச் செயற்பட வேண்டும். எல்லோரும் நாட்டின் சொந் தக்காரர்கள் என்றும் எல்லோருக்கும் நாடு சொந்தம் என்றும் நினைப்பவராலேயே அவ்வாறு செயற்பட முடியும்.
ஜனாதிபதி மஹிந்த ராஜபக்ஷ எல்லா இனங்களும் நாட் டின் குடிமக்கள் என்பதில் நம்பிக்கை உடையவர். எல்லா இனங்களினதும் தனித்துவத்தையும் கலாசார விழுமிய ங்களையும் மதித்து நடப்பவர். 
சிங்களமும் தமிழும் இலங்கையில் பரவலாகப் பேசப்படுகின்ற மொழிகள். இலங்கையர் என்ற வகையில் இவ்விரு மொழிகளையும் அறிந்திருக்க வேண்டியது அவசியம் என்ற அடிப் படையில் தமிழ் மொழியைக் கற்று அம் மொழியில் உரையாற்றுவதற்கு ஜனாதிபதி மஹிந்த ராஜபக்ஷ முன் வந்திருப்பது எல்லா இனங்களினதும் உரிமையையும் தனித்துவத்தையும் அங்கீகரிப்பதன் வெளிப்பாடாகும்.
புதிய ஜனநாயக முன்னணியின் வேட்பாளராகப் போட்டி யிடும் சரத் பொன்சேகாவின் பெயர் குறிப்பிடப்படும் வேளை களில் கனேடிய பத்திரிகைக்கு அவர் அளித்த பேட்டி சிறுபான்மையினரின் நினைவுக்கு வருவதைத் தவிர்க்க முடியாது. இவர் தமிழ் பேசும் மக்களையும் பிரதிநிதி த்துவப்படுத்துபவராகச் செயற்படுவாரா என்ற கேள்வி சிறுபான்மையினரிடம் எழுவதையும் தவிர்க்க முடியாது.
கடந்த காலங்களில் சிறுபான்மையினரின் உரிமைகளுக் காகக் குரல் கொடுத்தவர்களும் சிறுபான்மையினரின் நலன்களை உறுதிப்படுத்தவில்லை என்று இன்றைய அரசாங்கத்தின் மீது கண்டனக் கணை தொடுத்தவர்க ளுமான ஸ்ரீலங்கா முஸ்லிம் காங்கிரஸினதும் ஜன நாயக மக்கள் முன்னணியினதும் தலைவர்கள் இப் போது சரத் பொன்சேகாவை ஆதரிக்கின்றார்கள். 
கனே டிய பத்திரிகைக்கு அளித்த பேட்டியில் அவர் தெரி வித்த கருத்தை இவர்கள் வன்மையாகக் கண்டித்த வர்கள் என்பது குறிப்பிடத்தக்கது. இப்போது அவரை ஆதரிக்கின்றார்களென்றால் அக் கருத்து தொடர்பாக இவர்களுக்கு அவர் விளக்கம் அளித்திருக்கலாம். 
ஆனால் மக்களுக்கு எதுவும் தெரியாது. தேர்தலில் வாக்களிக்கப் போகின்றவர்கள் மக்கள். எந்த விளக்கமாக இருந் தாலும் மக்கள் தெரிந்துகொள்ள வேண்டியது அவசி யம். எனவே வேட்பாளர் பொன்சேகா தான் சிறுபான் மையினர் பற்றித் தெரிவித்த கருத்துக்குப் பகிரங்கமாக விளக்கம் அளிப்பாரென நம்புகின்றோம்.
