தீவிரவாதிகளுக்கு சிம் அட்டை விநியோகித்தபி.எஸ்.என்.எல். அதிகாரி கைது

ஸ்ரீநகர்:
தீவிரவாதிகளுக்கு சிம்கார்ட் விநியோகம் செய்ததாக பி.எஸ்.என்.எல். நிறுவனத்தைச் சேர்ந்த அதிகாரி ஒருவரை பொலிஸார் கைது செய்துள்ளனர். காஷ்மீர் மாநிலதாதின் பாரமுல்லா மாவட்டத்தை சேர்ந்த சோபோர் நகரத்தில் வசித்து வருபவர் சஜத் அகமத்தார் இவர் பி.எஸ்.என்.எல். அலுவலகத்தில் அதிகாரியாக பணிபுரிந்து வருகிறார். இந்நிலையில் இவர் தீவிரவாத இயக்கத்தைச் சேர்ந்தவர்களுக்கு உதவி செய்து வருதாக குற்றச்சாட்டு எழுந்தது. இதனடிப்படையில் இவரது வீட்டை சோதனை செய்த பொலிஸார் அங்கிருந்து 10க்கும் மேற்பட்ட சிம்கார்ட்களை கைப்பற்றினர்.
இது குறித்து பொலிஸ் செய்தி தொடர்பாளர் கூறுகையில்; மேற்கண்ட அதிகாரி கடந்த ஒரு ஆண்டிற்கும் மேலாக தொடர்பு கொண்டிருப்பதாகவும், தீவிரவாத இயக்கத்திற்கு வழங்கப்பட்டுள்ள சிம் கார்ட்கள் அனைத்திற்கும் போலியான முகவரி அளிக்கப்பட்டுள்ளது. இது தொடர்பாக மேலும் பல அதிகாரிகள் கைது செய்யப்பட்டுள்ளனர் என தெரிவித்தார்.
