ஞானப் பேரொளி இமாம் அபுல்ஹஸன்அலிய்யுனிஷ் &#39;hதுலி (ரலி) அவர்கள்

2012-10-06ம் திகதி பேருவளை சீனன்கோட்டை பாஸிய்யா ஜும்ஆப்பள்ளிவாசலில் இடம்பெறும் 121வது வருட மனாகிபுஷ் ஷாதுலி மஜ்லிஸை முன்னிட்டும் வாழைச்சேனை , ஏறாவூர் காத்தான்குடி, கம்பளை, கெலிஓயா, பாணந்துறை, களுத்துறை, பேருவளை மருதானை, மஹகொடை, தர்காநகர், காலி, சோலை, கோட்டை, வெலிகமை, மாத்தறை ஆகிய பகுதிகளில் இம்மாதம் இடம்பெறுகின்ற ஷாதுலி நாயகத்தின் நினைவு தின வைபவங்களை முன்னிட்டு இக் கட்டுரை பிரசுரிக்கப்படுகிறது.
இமாம் அபுல் ஹஸன் அலிய்யு னுஷ் ஷாதுலி (ரலி) ஹிஜ்ரி 593ல் அதாவது கி. பி. 1196ம் ஆண்டு ஷவ்வால் மாதம் அல்லது துல்கஃதா மாதம் ஆபிரிக்க கண்டத்தின் ஸ¤யூத்தா என்ற நகரத்தில் கிமாரா என்னும் கிராமத்தில் அவதரித்தார்கள். இவர்கள் தகப்பன் வழியில் ஹஸன் (ரலி) அவர்களுடைய வம்சாவசலில் ரசூல் (ஸல்) அவர்களுடைய பேரக் குழந்தை ஆவார்.
&quot;ஷரீஅத்&quot; எனும் மார்க்கக் கல்வியை தூனீஷியாவில் கற்ற நாயகமவர்கள் சிறு பராயத்திலேயே குர்ஆனை முழுமையாக மனனமிட்டிருந்தார்கள். அதன் பிறகு ஞானக் கல்வியைக் கற்றுக் கொள்ளும் ஆவலில் பல இடங்களில் தனக்கு சரியான ஞான குருவைத் தேடி அலைந்தார்கள். அவ்வாறு தேடிக் கண்டு பிடித்த ஞான குரு, ஞாகப் பொக்கிஷம் அப்துஸ் ஸலாம் இப்னு மனீஷ் (ரலி) அவர்களிடத்திலே ஞான தீட்சமாகிய &quot;ஹகீகத்&quot; எனும் யதார்த்த நிலைக் கல்வியைக் கற்றுக் கொண்டார்கள்.
நான் யார்? என்னுடைய ஆரம்பம் எது? நான் எங்கிருந்து வந்தேன்? எங்கு செல்லப் போகிறேன் என்ற இரகசியங்களை யதார்த்தபூர்வமாக விளங்கிக் கொண்டார்கள். ரசூல் (ஸல்) அவர்களுடைய &#39;தன்னை அறிந்தவன் தன் நாயனை அறிந்து கொள்வான்&#39; என்ற ஹதீஸ் அபுல் ஹஸன் அலிய்யுனிஷ் ஷாதுலி நாயகமவர்களின் மேற்படி செயற்பாட்டிற்குக் காரணமாக அமைந்தது. அதன் பிரகாரம் &#39;மஃரிபா&#39; எனும் ஞானக் கடலிலே மூழ்கி முத்தெடுத்தார்கள். &#39;மஃரிபா&#39; எனும் ஞான வழி செல்லும் இறை நல்லடியாளர்களுக்கு இது பெரும் வரப்பிரசாதமாக அமைந்தது.
பன்னிரண்டாயிரத்துக்கும் மேற்பட்ட மாணவர்களுக்கு மார்க்கக் கல்வியை கற்றுக் கொடுத்துக் கொண்டிருந்த அக்கால அறிஞராக திகழ்ந்த ஷெய்குல் இஸ்லாம் இஸ்ஸதீன் இப்னு அப்துஸ் ஸலாம் என்பவர் ஷாதுலி நாயகத்தின் நிலை அறியாமல் அவரை விமர்சனம் செய்பவர்களாகக் காணப்பட்டார்கள். ஒரு கூட்டத்தை வைத்துக் கொண்டு &#39;திக்ரு&#39; செய்வதுதான் இவரது வேலை என விமர்சித்து வந்தார்.
ஒரு நாள் ஷாதுலி நாயகமவர்கள் இஸ்ஸதீன் இப்னு அப்துஸ் ஸலாம் அவர்களுடைய சபைக்கு வந்து நான் உங்களிடம் ஒரு மார்க்கத் தீர்ப்பைக் கேட்டுத் தெரிந்து கொள்ள ஆவல் படுகிறேன் என்று சொல்லிவிட்டு &#39;ஒரு மார்க்க அறிஞர் தன் மனைவியுடன் அரவு கூடிவிட்டுக் குளிப்பதற்கு மற ந்த நிலையில் தொழுகையில் ஈடுபட் டால் அவரின் நிலை என்ன?&quot; எனக் கேட்க இஸ்ஸதீன் அவர்களுக்கோ தூக்கிவாரிப் போட்டது. தனக்கு நேற்று இரவு ஏற்பட்ட இம்மறதி இவருக்கு எவ்வாறு தெரிந்தது என அங்கலாய்க்கலானார். ஷாதுலி நாயகமவர்களை நான் துச்சமாக மதித்து விட்டேனே. எனது எண்ணம் தவறானது என மனத்திற்குள்ளேயே சொல்லிக் கொண்டார்கள். பின்பு அச் சபையிலே வீற்றிருந்த மாணாக்கரு க்கு ஷாதுலி நாயகத்தின் மகிமையைப் பற்றி பிரஸ்தாபித்தார்கள். சேய்ஹுல் இஸ்லாமாக திகழ்ந்த இமாம் இஸ்ஸதீன் அவர்கள் பிறிதொரு காலத்திலே &quot;ஷாதுலி நாயகத்தை நான் சந்திக்கவில்லையானால் எனது வாழ்க்கையை வீணடித்திருப்பேன்&quot; என்று சொன்னார்கள்.
ஷாதுலி நாயகம் (ரலி) அவர்கள் உலகிற்கு 20க்கும் மேற்பட்ட ஹிஸ்பு (விஷேடமான ஓதல்கள்) களை அறிமுகம் செய்திருக்கிறார்கள். ஒவ்வொரு ஹிஸ்புகளையும் மக்களுக்கு ஓதவிட்டு &quot;அல்லாஹ்வின் மீது சத்தியமாக இதில் ஒரு அட்சரமும் எனது பாட்டனார் ரசூல் (ஸல்) அவர்கள் அறிவிக்காதது ஒன்றுமில்லை. நான் எனது இஷ்டப்பிரகாரம் ஒன் றையும் சேர்க்கவில்லை&quot; எனக் குறிப் பிட்டார்கள். இந்த ஹிஸ்புகளிலேயே மிகவும் விஷேடமானதாக ஹிஸ்புல் பஹ்ர் ஹிஸ்புதான் நஸ்ர், ஹிஸ்புல் பர். ஹில்புல் அஃலா என்பனவற்றைக் குறிப்பிடலாம்.
ஷரீஅத்தை புறக்கணிக்கக் கூடிய வர்களைக் கடுமையாக எதிர்த்தார்கள். தொழுகைகளை பேணத் தொழாத வரட்டு சூபிகளை (அவர்கள் வானத்தில் பறந்தாலும், தண்ணீரில் மிதந்தாலும் சரியே) ஒதுக்கித்தள்ளு என்றார்கள்.
இன்னுமொரு சந்தர்ப்பத்திலே &#39;உலகையும் இம்மையையும் பெற்றுக் கொள்ள ஆசைப்படுகின்றார்கள் எனது தரீக்கத்திலே ஒரு எட்டையாவது எடுத்து வைக்கட்டும்&quot; என்றார்கள். அதனைக் கேட்ட சீடர்களில் ஒருவர் அது எவ்வாறு சாத்தியம் என வினவ &quot;உன்னுடைய இதயத்தை உலகம் என்ற சிலையை விட்டு பிரித்து விடு, உடலை உலக ஆசாபாசங்களை விட்டும் விலக்கி விடு. அத்தோடு நான் உங்களுக்கு கற்றுத்தந்தவைகளை செய்து வாருங்கள்&quot; என்றார்கள்.
ஷாதுலி நாயகத்திடம் ஏன் நீங்கள் ஒரு கிதாபை (புத்தகங்கள்) யேனும் கோர்வை செய்யவில்லை என கேட்டதற்கு &#39;ஒவ்வொரு காலத்திலும் வரக்கூடிய என்னுயை சீடர்கள் எனது கிதாபுகள்&quot; என பதிலளித்தார்கள்.
ஷாதுலி நாயகத்தின் கூற்றின் பிரகாரம் அக்காலம் தொடக்கம் இன்று வரைக்கும் இஸ்லாத்திற்கு சேவை செய்த அநேகமான இமாம்கள், முப்திகள், ஹதீஸ்கலை அறிஞர்கள் யாரை எடுத்து நோக்கினாலும் அவர்கள் ஷாதுலிய்யாத் தரீக்காவை பின்பற்றி ஒழுகியவர்கள் என்பது சான்றாகும். உதாரணமாக 600க்கும் மேற்பட்ட கிதாவுகளை கோர்வை செய்த இமாம் ஸ¤யூத்தி (ரலி) அவர்களும் ஷாதுலிய்யாத் தரீக்காவை பின்பற்றியவர்கள் என்பது யதார்த்தமாகும்.
அண்ணல் அபுல் ஹஸன் அலிய்யுனிஸ்ஸாதுலி (ரலி) அவர்கள் &#39;குத்புல் அக்பர்&#39; எனும் மிகப் பெரிய நிலையை அடைந்தார்கள். மனித சமுதாயம் நேர்வழி பெறும் பொருட்டு பல புத்திமதிகளையும், கோரிக்கை களையும் செய்திருக்கிறார்கள். &#39;அல்லாஹ்வை அறிந்த ஞானிகளை நீங்கள் மறக்க வேண்டாம். அவ்வாறு மறுக்கின்றவர்களுக்கு வறுமையும், மக்களால் ஒதுக்கப்படும் நிலையும், மக்களிடத்தில் தேவையுள்ளவர்களாகவும் ஆகுவார்கள்&quot; என சொல்லியி ருக்கிறார்கள்.
தனது 63வது வயதில் எகிப்தின் &quot;ஹுமைஸரா&quot; எனும் இடத்தில் &#39;அஹத் அஹத் லா இலாஹ இல்லல்லாஹ்&quot; என்று சொன்ன வர்களாக இறையடி சேர்ந்தார்கள். இன்னாலில்லாஹி வஇன்னா இலைஹி ராஜிஊன்&quot; அன்னாரின் புனித அடக்கஸ்தலம் அந்த இடத் திலேயே அமையப் பெற்றிருக்கிறது.
எம். இஸ்பஹான் ஸாபிர்
(ஊடக மேற்பார்வை அதிகாரி)
ஊடகத்துறை அமைச்சு/ அரச தகவல் திணைக்களம்
