வர்த்தக நிறுவனங்களின் வளர்ச்சியில்பொருட்கலப்பு கொண்டுள்ள முக்கியத்துவம்

வடிவேலு துஷ்யந்தி

வ்வொரு நிறுவனமும் வாடிக்கையாளர் எந்தப் பொருளை, எப்போது, எங்கு வாங்க விரும்புகின்றாரோ அவ்வாறே அப்பொருளை வாடிக்கை யாளருக்கு சாதகமான விலையில் கிடைக்கும்படி செய்ய வேண்டும். எப்போதும் மாறிவரும் நுகர்வோரின் விருப்பங்களும் போட்டி நிறுவ னங்களின் அதிகரிப்பும் புத்தாக்க மான பலதரப்பட்ட பொருட்களின் அறிமுகத்தில் பெரிதும் பங்காற்று கின்றன.
இதனாலேயே நேற்று சந்தை யில் வெற்றிகரமாக விற்பனை செய்யப்பட்ட பொருட்கள் நாளை சந்தையில் தோல்வியடையும் நிலை யும், பொருட்களின் குறுகிய வாழ் க்கை வட்டமும் தோற்றம் பெற் றுள்ளன. ஒரு நிறுவனம் கொள்வனவு செய்யும் பொருட்களைக் கொண்டே அந்த நிறுவனம் வெற்றியடையுமா, அல்லது தோல்வியடையுமா அல்லது நீண்டகாலம் நிலைத்து நிற்குமா என்ற முடிவை எம்மால் எடுக்க முடியும்.
ஒரு நிறுவனம் சிறியளவான கேள்வியைக் கொண்ட பொருளைக் கொள்வனவு செய்யுமானால் பெரும்பாலான வாடிக்கையாளர்கள் அவற்றைக் கொள்வனவு செய்யமாட் டார்கள். விலையும் குறைவடைந்து, சிறியளவான இலாபத்தையே அவர் களினால் பெற முடியும். எனவேதான் நிறுவனங்கள் சரியான முறையில், சரியான அளவில் பொருட்கலப்பைப் பேணுவதில் அக்கறை காட்டுகின்றன.
பொருட்கலப்பு என்பது ஒரு நிறுவனம் அல்லது சில்லறை வியாபாரி அல்லது மொத்த வியாபாரி பேணும் மொத்தமான பொருட்களின் கலவையினைக் குறிக்கின்றது. வோல்- மார்ட் (Wal-Mart) நிறுவனமானது கடந்த பல தசாப்தங்களாக ஒரு வெற்றிகரமான சில்லறை வியாபார நிறுவனமாக அமெரிக்க சந்தையில் நிலைத்து நிற்பதற்கு ஒரு முக்கிய காரணம் அதன் பொருட்கலப்பே ஆகும். இந்த நிறுவனமானது சாம் வல்ட்டன் (Sam Walton) மற்றும் அவருடைய சகோதரர் பட் வல்ட்டன் (Bud Walton) என்பவர்களால் 1962 ல் உருவாக்கப்பட்டது.
1970 ம் ஆண்டில் 14 சில்லறை வியாபார நிறுவனங்களையும், 1979 ன் இறுதிக் காலப்பகுதியில் 176 கிளைகளையும், 1989களில் 1259 கிளைகளையும், 1992ல் 1900 சில்லறை வியாபார நிறுவனக் கிளைகளையும் நிறுவி ஒவ்வொரு கிளைகளிலும் சரியான அளவில் பொருட்கலப்பை பேணியது.
பொருள் வரிசை என்பது ஒன்று டன் ஒன்று தொடர்புபட்ட ஒரே வகையான வாடிக்கையாளரை இலக்காகக் கொண்ட, ஒரே தொழிற்பாட்டைச் செய்கின்ற, ஒரே வகையான பொருட்களின் கூட்ட மைப்பாகும். யுனிலிவரின் பொருள் வரிசையானது உணவுப் பொருட் கள், தனிப்பட்ட நலனுக்காக பயன்படுத்தும் பொருட்கள், வீட்டுத் தேவைக்காகப் பயன்படுத்துபவை, சமையல் மற்றும் உணவுக்காகப் பயன்படுத்துபவை, உடல் நலத்திற் கும் அழகுக்கும் பயன்படுத்துபவை, போஷாக்கினைத் தருபவை, நுகர்வோரின் நலனைப் பாதுகாக்கப் பயன்படுத்துபவை என்ற பல தரப் பட்ட வகைகளை உள்ளடக்கியதா கக் காணப்படுகின்றது.
பொருள் வரிசையினுள் காணப் படும் தனிப்பட்ட எண்ணிக்கையான ஒவ்வொரு பொருட்களின் தொகுதியும், பொருட்கலப்பின் ஆழம் (Product Mix Depth) என்று அழைக்கப்படும்.இதே போன்று பொருட்கலப்பின் அகலம் (Product Mix Depth) என்பது தனிப்பட்ட எண்ணிக்கையான பொருள் வரிசையைக் குறிக்கின்றது. பல நிறுவனங்கள் பொருட்கலப்பை விரிவாக்குவதில் தமது கவனத்தைச் செலுத்துகின்றன.
இவ்வாறு பொருட்கலப்பினை அதிகரிப்பதனால் வேறு வேறு தேவைகள், விருப்பங்களைக் கொண்ட நுகர்வோரை இலகு வாகக் கவர முடியும். இலாபத் தையும் விற்பனையையும் அதிகரிக்க முடிவதுடன் பொருளாதார சிக்க னத்தை (Economies Of Scale) உற்பத்தியிலும் சந்தைப்படுத்தலிலும் பேண முடியும். இதனைவிட பருவகால விற்பனையை சமாளிக்கவும் முடிவதுடன் குடும்ப வியாபாரக் குறியின் (Famaily Brand Name) விசுவாசத்தையும், நிறுவனத்தின் நன்மதிப்பையும் அதிகரிக்க முடியும்.
எனவேதான் நிறுவனங்கள் சரியான முறையில் பொருட்கலப்பைப் பேணவும் அதனை சரியான அளவில் அதிகரிக்கவும் முனைகின்றன. அதேவேளையில் அவர்கள் நுகர்வோர் எதிர்பார்க்கும் பொருட்கலப்பிலும், அவர்களின் நிதி நிலைமையிலும் சரியான ஒரு சமநிலையையும் பேணினால் போட்டியாளர்களிடம் இருந்து வரும் போட்டித் தன்மையைச் சமாளித்து நீண்டகால சந்தையில் நிலைத்திருக்க முடியும்.
