பறக்கும் தட்டுகள் உண்மையா?


பறக்கும் தட்டுகளைப் பற்றி அவ்வப்போது பரபரப்பாகச் செயதிகள் வெளி வருகின்றன. உண்மையில் அவை என்ன? இது குறித்துப் பல்வேறுவிதமான கருத்துகள் கூறப்படுகின்றன.
உண்மையில் பறக்கும் தட்டுகளாகக் கருதப்படுபவை, வானிலை ஆராய்ச்சிக்காகப் பறக்கவிடப்படும் சாதனங்கள் என்றும், காற்றாடிகள் என்றும், விமானங்கள் என்றும் பல்வேறு விதமாகக் கூறுகிறார்கள்.
மேலும், இவை வெறும் பிரம்மை என்றும், வேறு உலகங்களில் வாழும் மக்கள் பயணம் செய்யும் கலங்கள் என்றும் வாத பிரதிவாதங்கள் சூடாக நடைபெறுகின்றன.
பறக்கும் தட்டுகள் குறித்த செய்திகள் விஞ்ஞானிகளின் கவனத்தையும் கவர்ந்துள்ளன. அவை பற்றிய செய்திகளை விஞ்ஞானிகள் பதிவு செய்து அவற்றின் உண்மையைச் சோதிக்கத் தொடங்கினர்.
இவற்றில் 80 சதவீதம், வானிலை ஆராய்ச்சி சாதனங்கள், பிறம்மாண்ட பலூன்கள் போன்றவை என்று தெரிய வந்தது. மற்ற 20 சதவீதத்தைப் பற்றிய செய்திகளுக்கு விளக்கம் கூற முடியவில்லை. அந்த 20 சதவீத நிகழ்வுகளை மேலும் ஆராய்ந்தபோது, அவற்றில் பெரும்பாலானவை வாயு மண்டலத்தில் ஏற்பட்ட இயற்கை நிகழ்ச்சிகளே என்று தெரிய வந்தது.
ரஷ்ய விஞ்ஞானப் பேரவையைச் சேர்ந்த ஏ. மோனின், பேராசிரியர் ஜி.பாரென்பிளாட் என்ற இரு விஞ்ஞானிகள், பறக்கும் தட்டுகள் பற்றிய விஞ்ஞானிகள் அடிப்படையைக் கண்டுபிடிக்க முற்பட்டனர்.
அவர்கள் தங்கள் ஆராய்ச்சிகளின் விளைவாகச் சில உண்மைகளைக் கண்டனர். இந்தப் பறக்கும் தட்டுகள், வாயு மண்டலத்தில் வெவ்வேறு அடர்த்தியுள்ள காற்று அடுக்குகளுக்கு இடையேயான இடைவெளிப் பகுதிகளில் ஏற்படும் சூனிய நிலையில் தோன்றுகின்றன என்று அந்த விஞ்ஞானிகள் தெரிவித்துள்ளனர். அந்த சூனியப் பகுதிக்குள் இழுக்கப்படும் நுண்ணிய துகள்கள் மற்றும் நீர்த் திவலைக ளின் அடர்த்தி அதிகரிக்கும்போது அவை பறக்கும் தட்டுப் போன்ற தோற்றத்தை அடைகின்றன என்பது அவர்களின் விளக்கம்.
சீன மொழியில் திருக்குறள் ரூ. 3 கோடி ஒதுக்கீடு
திருக்குறள், பாரதியார், பாரதிதாசன் படைப்புகளை சீன மொழியில் மொழிபெயர்க்க, 3 கோடி ரூபாய் ஒதுக்கப்பட்டுள்ளது. இது குறித்து அமைச்சர் சண்முகநாதன் சட்ட சபையில் வெளியிட்ட அறிவிப்பு.
திருக்குறள், பாரதியார், பாரதிதாசன் படைப்புகளை அரபு மொழியில் மொழி பெயர்த்து நூல்களாகவும் இணையத்திலும் வெளியிட உலகத் தமிழாராய்ச்சி நிறுவனத்திற்கு இரண்டு ஆண்டுகளுக்கு மொத்தம் 20 இலட்சம் ரூபாய் வழங்கப்படும். இவற்றை சீன மொழியிலும் மொழிபெயர்த்து நூல்களாகவும் இணையத்திலும் வெளியிட தமிழ்ப் பல்கலைக்கழகத்திற்கு ஆண்டுக்கு 60 இலட்சம் ரூபாய் வீதம், ஐந்து ஆண்டுகளுக்கு 3 கோடி ரூபாய் வழங்கப்படும். இவ்வாறு அமைச்சர் சண்முகநாதன் அறிவித்தார்.
