சுத்தமான குடிநீரை அனைவரும்பெறுவதை உறுதி செய்வோம்


நீர் வழங்கல், வடிகாலமைப்பு அமைச்சர் ஏ. எல். எம். அதாஉல்லா பாராளுமன்றத்தில் ஆற்றிய உரை
(நேற்றையதொடர்)
எப்பொழுது நான் மக்களுக்காக அரசியல் செய்ய வந்தேனோ, கிழக்கு மாகாணம் பிரிக்கப்பட்டு அங்கு வாழுகின்ற தமிழ், முஸ்லிம் மக்கள் ஒற்றுமையாக வாழ வேண்டுமென்றும் பயங்கரவாதம் அழிக்கப்பட வேண்டும் என்றும் சொல்லியிருந்தேனோ, அன்றி லிருந்து பயங்கரவாதிகளும் அவர்க ளுக்கு ஆதரவாளர்களும் சில ஊடகத் தினரும் என்னைத் துரத்தித் துரத்தி அடித்தார்கள். 
நாங்கள் அச்சப்பட வில்லை. பயப்படவில்லை. ஆகவே, இவ்விடயத்திலும் பயங்கரவாதிகள் தான் பின்னால் இருந்து செயற்படு கிறார்கள் என்று எனக்குத் தெரியும். அதனை நான் பின்பு சொல்வேன். 
என்னுடைய அரசியல் உயர்ச்சியில் காழ்ப்புணர்ச்சி கொண்டவர்களும் பயங்கரவாதத்தோடு தொடர்புடைய வர்களும் காலத்துக்குக் காலம் எனக்கு எதிராக இவ்வாறான செய்திகளை வெளியிடுவதும் நான் சொல்வதைத் திரிந்துக் கூறுவதும் வழக்கமாக இருந்து வந்திருக்கின்றது. 
அந்த வகையில், ‘மற்றொரு நாடகமாக நான் இதனைப் பார்க்கின்றேன்’ என்று அப்பத்திரிகைக்குச் சரியாகத் தான் எழுதியிருந்தேன். உண்மையில், ‘சுடர் ஒளி’யின் விhiலீஜீ Chief Editor பயங்கரவாதியா, இல்லையா என்பது எனக்குத் தெரியாது. 
அவர் நல்லவராக இருக்கலாம்! ஆனால், அவரைத்தான் ‘பயங்கரவாதி’ என்று நான் சொன்னதாக எல்லோரும் அவரைத் ‘தொப்பி’ போட வைத்து விட்டார்கள். அவருடைய கல்லைச் சூடாக்கி எனக்கு எதிராக நிறைய ‘தோசை’களைச் சுட வைத்துவிட்டார்கள். 
அந்தப் பத்திரிகையில் எனக்கு எதிராக நிறைய எழுத வைத்துவிட்டார்கள். ஆனால் நான் அப்படி அவரைச் சொல்லவில்லை. எனவே, அவர் தொப்பியைப் போட்டுக் கொள்ள வேண்டிய அவசியமில்லை. 
அதை வைத்துக் கொண்டு தொடர்ச்சியாக அந்தப் பத்திரிகை எனக்கு எதிரான கட்டுரைகளையும் அறிக்கைகளையும் திட்டமிட்டு எழுதப்பட்ட விடயங்களையும் பிரசுரித்து வந்திருக்கிறது. 
பத்திரிகையாளர்கள் சரியான முறையில் அதனைப் பார்க்க வேண்டும், விடயங்களைச் சரியான முறையில் அறிந்து கொண்டு எழுத வேண்டும். 
உண்மையில் பயங்கரவாதிகள் என்று நாங்கள் சொன்னதெல்லாம், சு. ப. தமிழ்ச்செல்வன் கொல்லப்பட்டவுடன் இந்த சபைக்குள் அவருக்காக அனுதாபம் தெரிவித்தவர்கள், பயங்கரவாதிகளுடனும் நோர்வேயுடனும் சேர்ந்து இந்த நாட்டைக் காட்டிக் கொடுக்க முனைந்தவர்கள், சமாதானச் செயலகம் என்ற பெயரிலே வடக்கிலும் கிழக்கிலும் வாழ்கின்ற சிறுபான்மை இன மக்களை ஏமாற்றுவதற்குத் துணிந்து கொண்டிருக்கின்றவர்கள் போன்றவர்களைத்தான். 
அது உங்கள் எல்லோருக்கும் தெரியும். பயங்கரவாதிகளோடு தொடர்புடைய வர்கள் இந்தப் பாராளுமன்றத்திலே இருக்கிறார்கள். அவர்கள்தான் எனக்கு எதிராக இந்த விடயத்திலும் பின்னால் இருந்த செயற்பட்டவர்கள் என்பதற்கு இப்பொழுது சாட்சி கிடைத்திருக்கிறது.
நாங்கள் இந்த நாட்டைக் காட்டிக்கொடுப்பவர்கள் அல்லர், நாங்கள் இனத்துவேசிகள் அல்லர். முப்பது ஆண்டுகளுக்கு முன்பு இந்த நாட்டில் தமிழர்களும் முஸ்லிம்களும் சிங்கள மக்களும் எவ்வாறு சந்தோசமாக, மகிழ்ச்சியாக வாழ்ந்தார்களோ அந்த வாழ்க்கை எப்போதும் இந்த நாட்டில் இருக்க வேண்டுமென்று எண்ணுகின்றவர்கள். 
ஆனால், நாங்கள் பேசியதை அந்தப் பத்திரிகை திரித்து எழுதியது மாத்திரமல்ல, தொடர்ச்சியாக எழுதிக் கொண்டும் வந்திருக்கிறது. எங்களுடைய அரசியல் வாழ்க்கைக்குக் குந்தகத்தை ஏற்படுத்தி மானபங்கமேற்படுத்தியமைக்காக அவர்களிடத்திலே நஷ்டஈடு கோருவோம். 
அதற்காக நீதிமன்றம் செல்வதற்கு நாங்கள் தயாராக இருக்கின்றோம். எனவே, இவ்வாறு பத்திரிகைகள் எழுதக் கூடாது. எழுத்தாளனுடைய பேனா முனையைப் பற்றி நாங்கள் கேள்விப்பட்டிருக்கிறோம். 
ஓர் எழுத்தாளன் எப்பொழுதும் நிதானமுள்ளவனாக இருக்க வேண்டும், அவன் சிறுபிள்ளைத் தனமாக நடந்து கொண்டு இந்த நாட்டைக் குழப்பக் கூடாது; எழுத்திலே உண்மை இருக்க வேண்டும்; யதார்த்தம் இருக்க வேண்டும். சிறுபிள்ளைத்தனமாக நடந்து கொண்டு இப்படியான வேலைகளை அவர்கள் செய்யக் கூடாது. 
என் தொடர்பான விடயத்தை ஏற்கனவே பத்திரிகையில் மிகத் தெளிவாகச் சொல்விட்டு என்பாட்டில் நான் இருந்து விட்டேன். ஆனால், சென்ற 8ஆம் திகதி ரவூப் ஹக்கீம் அவர்கள் இந்தச் சபையிலே அதனைப்பற்றி பிரஸ்தாபித்திருக்கிறார். 
அக்கரைப்பற்றில், மக்கள் அவருக்கு நோன்பு துறக்க இடமளிக்கவில்லை என்பதுதான் அவருடைய பிரச்சினை! அது மாத்திரமல்ல, நோர்வேயின் அனுசரணையில் இருந்து கொண்டு, இந்த நாட்டை எப்படிக்குலைக்கலாம், கிழக்கு மாகாணத்தில் பிரச்சினைகள் ஓர் ஆறாத புண்ணாக தொடர்ந்தும் இருக்கக் கூடாதா? என்ற எண்ணம்தான் அவருக்கு, ஏனெனில் கிழக்கில் யுத்தமும் பிரச்சினையும் இருந்தால்தான் அவரால் தன்னுடைய அரசியலைச் செய்ய முடியும்; பிரச்சினை இருந்தால்தானே அதைத் தீர்ப்பதாகச் சொல்லி மக்கள் மத்தியிலே போய் வாக்குக் கேட்க முடியும். 
அவருக்கு நாட்டில் வேறெங்கும் தொகுதியும் இல்லை; மக்கள் ஆதரவும் கிடையாது அவருக்கு இருப்பது ஸ்ரீலங்கா முஸ்லிம் காங்கிரஸ் என்ற பெயரும் கிழக்கு மாகாணத்தில் ஒரு சிலரது ஆதரவும் தான். 
அந்த வகையில், அவர் கிழக்கு மாகாணத்திலுள்ள மக்களைக் குழப்புவதற்காக, அங்கு உண்மை யாகவே மக்கள் ஆதரவைப் பெற்றிருக்கின்ற தேசிய காங்கிரஸின் தலைமைத்துவத்துக்குச் சேறு பூசுவதற்காக நான் ஆட்கடத்தலில் ஈடுபட்டதாக இங்கே பாராளுமன் றத்தில், கடந்த 8 ஆம் திகதி பேசியிருக்கிறார். 
அது மட்டுமன்றி, அந்தச் சம்பவம் தொடர்பாகப் பொலிஸார் நடவடிக்கை எடுக்கவில்லை என பொலிஸார் மீதும் குற்றஞ் சுமத்தியிருக்கிறார். பொலிஸாரும் மற்றவர்களும் தமது கடமையைச் சரிவரச் செய்ததன் காரணத்தினால்தான் நாங்கள் இன்று கிழக்கு மாகாணத்திலே நிம்மதியுடன் வாழ்ந்து கொண்டிருக்கின்றோம். 
இன்று தமிழர்களும் முஸ்லிம்களும் சிங்களவர்களும் ஒருவரையொருவர் முகம் பார்த்துப் பேசுகின்ற சுதந்திரம் எங்களுக்குக் கிடைத்திருக்கிறது. ஆனால் இவரோ பொலிஸார் தமது கடமைகளைச் சரிவரச் செய்யவில்லை. 
எனக் குறிப்பிட்டிருக்கிறார். குமாரி கூரேயின் கொலை தொடர்பாக விசாரணை சரியாக நடக்கவில்லை என்ற எண்ணத்தை வைத்துக் கொண்டு அவர் பேசியிருக்கிறார் என்றுதான் நான் நினைக்கின்றேன். அது மாத்திரமல்ல, அவர் மனித உரிமை மீறல் வழக்குத் தாக்கல் செய்யப் போவதாகவும் சொல்லியிருக்கிறார். 
நல்ல விடயம். மனித உரிமை மீறல் என்று குற்றஞ்சாட்டி வழக்குத் தாக்கல் செய்தால்தான் மனித உரிமைகளை மிறியவர்கள் யார் யார் என்பதை எங்களால் கண்டுபிடிக்க முடியும். குமாரி கூரேயினுடைய மரணம் தொடர்பாக அவதானிக்கும் பொழுது, அங்கு மனித உரிமை மீறப்பட்டிருக்கின்றது. 
இந்தச் சபையும் நீதித் துறையும் பாதுகாப்புப் பகுதியும் ஏன் இந்த குமாரி கூரேயின் விடயத்தை ஒரு மனித உரிமைப் பிரச்சினையாக எடுக்கக்கூடாது? இவர் பின்னால் இருக்கும் அந்த மெளலவியைப் பற்றி நாங்கள் பேச வேண்டியிருக்கின்றது. யார் இவர்கள்? பத்திரிகையாளர்களும் அதனைத் தெரிந்துக் கொள்ள வேண்டும். 
எமது பள்ளிவாசல்களைப் பராமரிப்பதற்கு வக்பு சபை இருக்கிறது. கிழக்கு மாகாணத்திலே ஒவ்வொரு மாவட்டத்திலுமுள்ள பள்ளிவாசல் நிர்வாகத்தினரும் சேர்ந்து Unofficial ஆக சம்மேளனங்களை அமைப்பது வழக்கம்.
இந்தப் பள்ளிவாசல் அமைப்புக்கள் தேவைக்கேற்ப காலத்துக்குக் காலம் கூடி பேசும், கிழக்கு மாகாண அனைத்துப் பள்ளிவாசல்களின் சம்மேளனம் என்ற பெயரிலும் கூட்டங்கள் கூட்டப்பட்டன. உண்மையிலே பள்ளிவாசல்களினுடைய தலைவர்களின் பதவிக் காலம் முடிந்தவுடன் சம்மேளனத்தின் பதவியைவிட்டு அவர்கள் நீங்க வேண்டும். பதவிவழியாக அடுத்தவர் பதவிக்கு வருவார்கள். 
ஆனால் குறிப்பிட்ட இவர்கள் மாத்திரம் அந்தப் பெயரையே வைத்துக் கொண்டு கடந்த வருட கிuனீgலீt விவாதத்தின் பொழுது ‘அரசாங்கத் துக்கு எதிராக வாக்களியுங்கள்’ என்று எழுதுவதற்குக் கூட இந்த மெளலவி யையும் இந்த அமைப்பையும் சிலர் பாவித்திருக்கிறார்கள்.
மாகாண சபைத் தேர்தலிலும் அரசாங்கத்துக்கு எதிராக வாக்களிக்கும் படி சொல்வதற்காகவும் அவ்வமைப் பைப் பாவித்தார்கள். இவர்களுக்குப் பின்னால் நோர்வேயும் பயங்கரவாதி களும் இருந்தார்கள் என்பதற்கு அது பெரிய சாட்சியாகும். 
அது மாத்திர மல்ல, ஏற்கனவே அந்தச் சம்மேளனத் தில் அங்கத்தவர்களாக இருந்த இரண்டு மூன்று பேர் மற்றும் பள்ளிவாசல் நிர்வாகிகள் ஆகியோர் இவர்களுக்கு எதிராக முறைப்பாடு செய்ததுடன், அது சம்பந்தமாகப் பாராளுமன்றத்தில் பேசும்படியும் கேட்டி ருக்கின்றார்கள். 
என்ன தெரியுமா? களவாகத் தங்களு டைய வேலைகளைச் செய்வதற்காக கிழக்கு மாகாண அனைத்துப் பள்ளிவாசல்கள் சம்மேளனம் என்ற அந்தக் கண்ணியமான சபையைக் கம்பனிச் சட்டத்தின் கீழ் பதிவதற்கு ஏற்பாடு செய்ததாகவும் அதற்கு அவர்களை ஏமாற்றிக் கையெழுத்து வாங்கியதாகவும் முறைப்பாடு செய்துள்ளார்கள்.
இது தொடர்பாகப் பள்ளிவாசல்களின் தலைமைகளும் கேள்வி எழுப்புகின்றன. இன்று இப்படியான முடிச்சுமாறிகள், சங்கங்கள், இயக்கங்கள் என்ற பேரில் மக்களை ஏமாற்றுகின்றவர்கள் பற்றிப் பள்ளிவாசல்களை இயக்குகின்ற, நடைமுறைப்படுத்துகின்ற, பராமரிக்கின்ற வக்பு சபையிடம் சாதாரண முஸ்லிம் மக்கள் கூட இன்று கேள்வி எழுப்புகின்றார்கள்.
பொதுச் சேவை செய்யும் முகமாகப் பதவி வகிக்கின்ற இவர்கள், பதவியைத் துஷ்பிரயோகம் செய்து, தமது சொந்தத் தேவையைப் பூர்த்தி செய்யும் வகையில், அதனை Companies Ac திணீt இன் கீழ் பதிவதற்கு முயற்சி செய்துள்ளார்கள். அண்மையில் ‘சுடர் ஒளி’ பத்திரிகைக்கு ஓர் அறிக்கையை வெளியிட்ட அந்த இயக்கத்தின் செயலாளர் என்பவர் தமது தலைமை பற்றிக் கேள்வியெழுப்புவது யார் என்று கேட்டிருக்கின்றார்.
கிழக்கிலங்கை பள்ளிவாசல்கள் சம்மேளனத்தின் தலைவர் அந்த மெளலவிதான் என்று சான்றிதழிலே இருக்கின்றது என்றும் அவர் அதில் கூறியிருக்கின்றார். 
அவர் மதீனாவிலே இருந்து மெளலவியாக வந்தவுடன் உலமாக்களுடைய ழிலீttலீr hலீaனீ ஐப் பாவித்து ஐயாயிரம் அமெரிக்க டொலர் பணத்தை பெற்றுத் தனது சொந்த வங்கிக் கணக்கில் வைப்பிலிட் டதனால் அக்கரைப்பற்றில் இயங்கிய உலமா சபை விரிசலடைந்தது. இன்னுமே அது ஒட்டாமல் இருக்கின்றது.
இவ்வாறான சுயநலவாதிகளை வைத்துக் கொண்டுதான் உண்மையான அரசியல்வாதிகளுக்குச் சேறு பூசுகின்ற நடவடிக்கைகளுக்கு இன்று இந்தப் பாராளுமன்றத்தைப் பாவிக்கின்றார் கள். அது மாத்திரமல்ல, நியாயமாக நடந்து கொள்கின்ற பத்திரிகைகளைப் பிழையாக வழிநடத்தி பயங்கரவாதி என்று உங்களைத் தான் குறிப்பிடு கின்றார்கள் என்று பத்திரிகையாளர் களிடம் கூறி, அமைச்சர்களுக்கும் மற்றவர்களுக்கும் எதிராக எழுதுவதற்கும் அந்தப் பத்திரிகைகளை அவர்கள் தூண்டுகின்றார்கள்.
பத்திரிகையாளர்களே! உண்மையிலே நீங்கள் பெரும் புண்ணியவான்கள். அரசியல்வாதிகளையும் மற்றும் தலைவர்களையும் விட உங்களுடைய பேனா முனை மிகவும் புனிதமானது. உண்மையிலே அதனை நீங்கள் பாதுகாக்க வேண்டும். யாரோ சொல்கின்றார் என்பதற்காக, யாரோ பொலிஸில் Complain செய்தார். 
என்பதற்காக சரியாக ஆராயாமல் எவருக்கும் எதிராகச் சேறு பூசிப் பத்திரிகைகளிலே எழுதுவதை நீங்கள் தவிர்த்துக் கொள்ள வேண்டும். அப்படி எழுதுவதை நீங்கள் தர்மம் என்று கருதினால் நான் முன்பு சொன்னது போல பிரபாகரன் கடத்திய அத்தனை கடத்தல்கள் பற்றியும் எழுத வேண்டும். 
அதாவது, ‘பிரபாகரன்தான் கடத்தினார், பயங்கரவாதிகள்தாம் கடத்தினார்கள், பயங்கரவாதிகள்தாம் கொலை செய்தார்கள். பிரபாகரன் தான் கொள்ளையடித்தான், பிரபாகரன் தான் பள்ளிவாசலுக்குள் சுட்டான் என்று பிரசுரிக்க வேண்டும்.
இவ்வாறு ஒருநாளும் சொல்லா மல், ‘இனந் தெரியாத வர்கள்’ என்று குறிப்பிட்டு வந்த ‘சுடர் ஒளி’, தனக்குத் தெரியாத ஒரு விடயம் குறித்து - அதாஉல்லா அமைச்சருக்கு எதிரான ஒரு விடயம் குறித்து பேசியிருக்கக் கூடாது. ஆகவே, பத்திரிகைகள் நியாயத்தை எழுத வேண்டும். இந்த நாட்டில் மனித உரிமையை மீறியவர்கள் பற்றி. சரியாக, எழுத வேண்டும்!
