தென் அதிவேக நெடுஞ்சாலையில் விபத்து: ஒருவர் பலி


தென்பகுதி அதிவேக நெடுஞ்சாலையில் இடம்பெற்ற வாகன விபத்தில் சட்டத்தரணி ஒருவர் மரணமடைந்துள்ளார்.
கஹதுடுவ, கெலனிகம ஆகிய இடங்களுக்கிடையில் இடம்பெற்ற இச் சம்பவத்தில் மரணமானவர் காலி, எலியட் வீதியில் வசிக்கும் காமினி டேவிட்(69) என்ற சட்டத்தரணியாவார்.
கெப் வாகனத்தில் ஒரு பகுதி உடைந்து சிதறியுள்ளதுடன் மிகுதிப் பாகம் மறுபுறமாகப் பிரண்டுள்ளது. பாதையின் பாதுகாப்பு வேலியும் சேதமடைந்து உள்ளதாகத் தெரிவிக்கப்படுகின்றது.
விபத்தில் படுகாயமடைந்த சாரதி வைத்தியசாலையில் அனுமதிக்கப்பட்டுள்ளார்.

