இந்தியாவுடன் பேச்சு: சீனா திகதி அறிவிப்பு


வரும் 8ம் திகதி டில்லியில் சீனா, இந்தியா இடையே பாதுகாப்பு தொடர்பான பேச்சுவார்த்தை நடக்கும் என சீனா தெரிவித்துள்ளது.
ஆனால், டில்லியில் நடந்த சர்வதேச புத்த மாநாட்டில், தலாய்லாமா கலந்துகொள்ள இந்தியா அனுமதிக்கக் கூடாது என சீனா தெரிவித்திருந்தது. ஆனால், அதற்கு இந்தியா மறுப்பு தெரிவித்தது எனினும், அம்மாநாட்டில் இந்திய உயர் அதிகாரிகள் எவரும் கலந்துகொள்ளவில்லை. 
கொல்கட்டாவில் நடந்த மற்றொரு நிகழ்ச்சியில், தலாய்லாமாவுடன் அம்மாநில ஆளுநர் எம். கே. நாராயணன் கலந்து கொண்டார் இதனால் எரிச்சல் அடைந்த சீன, பாதுகாப்பு பேச்சுவார்த்தை களைத் தள்ளிப் போட்டது. 
இந்நிலையில், சீன வெளியுறவு அமைச்சக செய்தித் தொடர்பாளர் ஹாங் லீ, நேற்று முன்தினம் அளித்த பேட்டியில், &quot;டில்லியில், வரும் 8ம் திகதி இருதரப்பு பேச்சுவார்த்தை நடக்கும் அதில் சீனா சார்பில், இராணுவ உயர் அதிகாரி மா ஷியாவோடியான் கலந்து கொள்ள உள்ளார் என்றார்.
