பெற்றோலின் விலை5 ரூபாவால் அதிகரிப்பு


இந்தியாவில் முன்னெப்போதும் இல்லாத அளவுக்கு ஒரே நேரத்தில் பெற்றோல் விலை லீட்டர் ஒன்றுக்கு 5 ரூபாவால் உயர்த்தப்படுகிறது. இந்த விலை உயர்வு சனிக்கிழமை நள்ளிரவு முதல் அமுலுக்கு வருகிறது.
		பெற்றோல் விலை அதிகரிப்புக்கு எதிர்ப்புத் தெரிவித்து ஆர்ப்பாட்டத்தில் 		ஈடுபடும் இந்திய கம்யூனிஸ்ட் கட்சியினர். 
சட்டப் பேரவைத் தேர்தல் முடிவுகள் வெளியான அடுத்த நாள் இந்த விலை உயர்வு அறிவிக்கப்பட்டுள்ளது. கடந்த ஜனவரி மாதம் முதல் பெற்றோல் விலை உயர்வை நிர்ணயிக்கும் அதிகாரத்தை எண்ணெய் நிறுவனங்களுக்கு அரசு வழங்கியுள்ளது. 
உயர்த்தப்பட்ட விலையின்படி தலைநகர் டெல்லியில் பெற்றோல் விலை இனி 63 ரூபாய்க்கு மேல் இருக்கும். சென்னை உள்ளிட்ட பிற நகரங்களில் விலை உயர்வு இன்னும் சற்றுக் கூடுதலாக இருக்கும்.
சர்வதேச சந்தையில் கச்சா எண்ணெயின் விலை கடுமையாக அதிகரித்துள்ளதால் இந்த விலை உயர்வு அவசியம் என எண்ணெய் நிறுவனங்கள் கூறுகின்றன. 
ஏறத்தாழ 10 ரூபாய் அளவுக்கு விலையை உயர்த்த வேண் டிய நிலை இருந்தாலும் அதில் பாதியளவு மட்டுமே உயர்த்தப்பட்டதாக அவை கூறு கின்றன. அதே நேரத்தில், கூடிய விரைவில், இன்னொரு விலை உயர்வு இருக்கும் என்று அந்த நிறுவனங்கள் தெரிவிக்கின்றன.
