திருப்பதி, மதுரை மீனாட்சி கோயிலை போல 
இராமேசுவரம் கோயிலை மேம்படுத்த வேண்டும்


சென்னை மேல்நீதிமன்றம் உத்தரவு
ராமேசுவரம் ராமநாத சுவாமி கோவில் அகில இந்திய அளவில் பிரசித்தி பெற்ற புனிதஸ்தலமாக கருதப்படுகிறது. வட இந்தியாவில் இருந்து அதிக அளவில் பக்தர்கள் வந்து செல்கிறார்கள்.
இங்கு கடலில் புனித நீராடியும், கோவிலில் உள்ள தீர்த்தங்களில் நீராடியும் சாமி தரிசனம் செய்வது சிறப்பம்சம் ஆகும்.
ராமேசுவரம் கோவிலை மேம்படுத்த அரசு நடவடிக்கை எடுக்க வேண்டும் என்று சென்னை மேல்நீதிமன்றில் எஸ். பV சிவராஜன், எஸ். பாலா ஆகியோர் மனு தாக்கல் செய்தனர்.
அதில் ராமநாதசுவாமி தங்க விக்கிரகங்களை பழுது பார்க்க வேண்டும், கோவிலில் பார்க்கிங் செய்வதற்கான காண்டிராக்ட்டை ரத்துச் செய்ய வேண்டும் என்று கூறியிருந்தனர். 
இந்த மனு நீதிபதி கே. கே. சசிதரன் முன்னிலையில் விசாரணைக்கு வந்தது.
அப்போது அரசு தலைமை செயலாளர் ஆலோசனை நடத்தி ராமேசுவரம் கோவில் மேம்பாட்டு திட்டங்களை உருவாக்க வேண்டும். திருப்பதி ஏழுமலையான் கோவில், மதுரை மீனாட்சி அம்மன் கோவிலைப் போல ராமேசுவரம் கோவிலில் வளர்ச்சி திட்டம் மற்றும் சீரமைப்பு பணிகள் மேற்கொள்ள நடவடிக்கை எடுக்க வேண்டும். பக்தர்கள், சுற்றுலா பயணிகள், உள்ளூர் மக்களுக்கு பல்வேறு அடிப்படை வசதிகள் செய்து தர வேண்டும் என்று உத்தரவிட்டார்.
ஸ்ரீரங்கம் நகருக்கு ரூ. 190 கோடி நலத் திட்டங்கள் அறிவிக்கப்பட்டுள்ளது. ஸ்ரீ ரங்கம் போல் ராமேசுவரமும் புனித ஸ்தலமாக இருக்கிறது. பல வருடங்களாக ராமேசுவரம் மேம்படுத்தப்படாமல் உள்ளது. எனவே ஸ்ரீரங்கத்துக்கு அறிவிக்கப்பட்டது போல் ராமேசுவரத்துக்கும் வளர்ச்சி திட்டங்களை செயல்படுத்த வேண்டும் என்றும் நீதிபதி கூறினார்.
இது குறித்து தலைமை செயலாளர் திட்டம் தயாரித்து வருகிற டிசம்பர் மாதம் 31ந் திகதிக்குள் நடவடிக்கை அறிக்கையை கோர்ட்டில் தாக்கல் செய்ய வேண்டும் என்றும் நீதிபதி உத்தரவிட்டுள்ளார்.
