மத்திய அரசுக்கு முதல்வர் ஜெயலலிதா கண்டனம்


‘காங்கிரஸ் ஆளாத மாநில அரசுகளை வஞ்சிக்கும் வகையில் சர்வாதிகார போக்குடன் ஐக்கிய முற்போக்கு கூட்டணி நடக்கிறது. காங்கிரஸ் கட்சி ஆட்சியில் இல்லாத மாநிலங்களின் மக் களும் இந்நாட்டின் குடிமக்களே. நியாயமான கோரிக்கைகளைக் கூட தராமல், மாற்றாந்தாய் மனப்பான்மை யுடன், மாநில அரசுகளை மத்திய அரசு நடத்துகிறது.
இந்த லட்சணத்தில், தேசிய வளர்ச்சி கவுன்சில் கூட்டம் ஆண்டுதோறும் நடத்துவது என்பது ஒரு சடங்கு தானே தவிர, இதனால் பயன் ஒன்றும் இருப் பதாகத் தெரியவில்லை’ என முதல்வர் ஜெயலலிதா கூறியுள்ளார். டில்லியில் பிரதமர் தலைமையில் நடந்த தேசிய வளர்ச்சி கவுன்சில் கூட்டத்தில், பல்வேறு மாநிலங் களின் முதல்வர்கள் கலந்துகொண்டனர். 
தமிழக முதல்வருக்கு பதிலாக, நிதியமைச்சர் பன்னீர்செல்வம் கலந்துகொண்டு, முதல்வ ரின் உரையை வாசித்தார். உரையில் ஜெயலலிதா கூறியிருப்பதாவது, மாநில அரசுகளை கையாள்வதில், மத்திய அரசு சீரான அணுகு முறையை மேற்கொள்வதில்லை. காங் கிரஸ் ஆட்சியில் இல்லாத மாநிலங்களை, ஓரவஞ்சனை யுடன் மத்திய அரசு நடத்து கிறது. 
அந்த அரசுகளை வஞ்சிக்கும் நோக்கில், மத்திய அரசு செயல்படுகிறது. காங்கிரஸ் அல்லாத மாநிலங்களைச் சேர்ந்த மக்களும் இந் தியாவின் குடிமக்கள் தான் என்பதை மறந்துவிட்டது. நியாயமான கோரிக்கை களுக்குக் கூட செவிசாய்க்க மறுக்கிறது.
தமிழக அரசின் நிதிநிலைமை மிக மோசமாக இருந்தது. அதைச் சுட்டிக்காட்டி தமிழகத்துக்கு என, சிறப்பு நிதி ஒதுக்கீடு வேண்டுமென கோரிக்கை வைத்து, பல மாதங்களாகி விட்டன. 
இந்த கோரிக்கை இதுவரை கண்டுகொள்ளப்படவே இல்லை. அதேநேரத்தில், மேற்குவங்க மாநில அரசு கேட்டவுடன், சிறப்பு நிதியை மத்திய அரசு ஒதுக்கியுள்ளது. தமிழக அரசை மத்திய அரசு, மாற்றாந்தாய் மனப்பான்மையுடன் நடத்துவதற்கு, இது ஒன்றே மிகச் சிறந்த உதாரணம்.
