ஆசிரியர்களை கெளரவித்து கல்வித்துறையைஅரசாங்கம் மறுமலர்ச்சி அடையச் செய்கிறது


காசங்கத்தினர், ஆசிரியர்கள், சுதேச வைத்தியர்கள், தொழிலாள ர்கள் மற்றும் விவசாய குடிமக்கள் ஆகியோரே இலங்கையின் பஞ்ச மா சக்தியாக விளங்குகிறார்கள். சங்க, குரு, வெத, கம் கரு, கொவியோ என்ற இந்த பஞ்ச மா சக்தியை பக்கபலமாக வைத்தே 1956ம் ஆண்டில் மக்கள் ஐக்கிய முன்னணி என்ற அரசி யல் அமைப்புக்கு தலைமை தாங்கிய சிறிலங்கா சுதந்திரக் கட்சியின் தலைவர் எஸ்.டபிள்யு.ஆர்.டி. பண்டாரநாயக்க, பொதுத்தேர்தலில் போட் டியிட்டு ஏகாதிபத்தியவாதிகளின் பிரதிநிதிகளாகவும் முதலாளித்துவ த்தின் அடிவருடிகளாகவும் கருதப்பட்ட இலங்கையின் மிகப் பழமை வாய்ந்த அரசியல்கட்சியான ஐக்கிய தேசியக்கட்சியை படுதோல்வி அடையச் செய்யும் சாதனை நிறைவேற்றப்பட்டது.
இந்த பஞ்ச மகா சக்தியில் ஆசிரியர்களே முதன்மை நிலையில் இருந் தார்கள். அதனால் தான் அன்றைய அரசாங்கம் ஆசிரிய தொழிலு க்கு முன்னுரிமை அளித்து அதனை ஒரு சிறந்த ஆசிரியர் சேவை யாக மாற்றி நிர்வாக சேவைக்கு ஏற்புடைய அந்தஸ்தை வழங்கியது.இலங்கையிலும் கீழைத்தேய நாடுகளிலும் வரலாற்று காலம் முதல் ஆசி ரியர் தொழிலுக்கு பெருமதிப்பும், மரியாதையும் இருந்து வந்தது. இந் தியாவில் ஆசிரிய தொழிலுக்கு வித்திட்ட அமைப்பாக விளங்கியது குருகுலக்கல்வியாகும். அங்கு மாணவர்கள் தங்கியிருந்தே உணவுக்கட்டுப்பாடு, மனோ நிலை கட்டுப்பாடு மற்றும் நன்நெறிகளு டன் கல்வி அறிவை பெற்றார்கள்.
சுமார் 60,70 ஆண்டுகளுக்கு முன்னரும் இலங்கையின் ஆசிரியர்கள் மாதா, பிதா, குரு, தெய்வம் என்பதற்கு அமைய பெற்றோருக்கு அடுத்தபடியாக மாணவர்களாலும் சமூகத்தாலும் நன்மதிப்பை பெற் றிருந்தார்கள். ஆயினும் காலப்போக்கில் ஆங்கில அறிவின் ஆதிக் கமும், மேற்கத்திய நாகரீகமும் அதற்கு பின்னர் சுயமொழிக்கல்வி யும், ஆசிரியர் தொழிலுக்கு இருந்த மரியாதையை சீர்குலைத்து விட்டது.இதனால்தான் ஒரு வாரத்திற்கு முன்னர் காலி பிரதேசத்தில் உள்ள ஒரு அரசாங்க பாடசாலைக்கு அதிபர் பதவியை ஏற்றுக் கொள்வதற்கு வந்த ஒருவரை பாடசாலை மாணவர்களில் சிலரும் அவர்களின் பெற் றோரும் அவரை தாக்கியதுடன் அவரது பெறுமதி மிக்க வாகன த்தை கற்கலால் அடித்து பெரும் சேதத்தை ஏற்படுத்தினார்கள். இவ் விதம் இன்று இலங்கையின் கல்வித்துறையில் ஒழுக்கம் சீர்குலைந் துள்ளது.
இதற்கு மாணவர்களையும் அவர்களின் பெற்றோரையும் மாத்திரம் குற் றம் சாட்டலாகாது. பொறுப்பற்ற முறையில் நடந்து கொள்ளும் ஆசி ரியர்களும் கல்வித்துறையில் ஒழுக்கம் சீர்குலைவதற்கு காரணிக ளாக இருக்கிறார்கள். பாடசாலைகளுக்கு நேரம் கடந்து வருகை தரு தல், பிள்ளைகளின் கல்வியில் கவனம் செலுத்தாமல் இருத்தல், பாட சாலைக்குள் புகைப்பிடித்தல், பொது இடங்களில் மதுபோதையில் காணப்படுதல் போன்ற காரணங்களினால் மாணவர்களுக்கு ஆசிரி யர்களின் மீதுள்ள மதிப்பு குறைந்து கொண்டிருக்கிறது.இப்படியான சூழ்நிலையிலும் கூட முன்மாதிரியான நல்ல ஆசிரியர்கள் இருக்கத்தான் செய்கிறார்கள். 
இவர்கள் தங்கள் பிள்ளைகளுக்கு நல்ல முறையில் பாடங்களை கற்பித்து அவர்கள் அநாவசியமாக டியுசன் வகுப்புகளில் பணத்தை விரயம் செய்வதை தடுக்கிறார்கள். இந்த நல்ல ஆசிரியர்களின் பிள்ளைகள் சாதாரண தர, உயர்தர பரீ ட்சைகளில் சிறப்பு சித்திபெற்று தங்கள் குடும்பத்தினருக்கும், பாடசா லைகளுக்கும், கற்பித்த ஆசிரியர்களுக்கும் பெருமைத் தேடி தருகி றார்கள்.சமீபத்தில் சர்வதேச ஆசிரியர் தினத்தை அனுஷ்டிக்கும் வகையில் சிற ந்த சேவையாற்றிய ஆசியர்களுக்கு “பிரதீபா பிரபா” என்ற விரு தினை வழங்கி ஜனாதிபதி மஹிந்த ராஜபக்ஷ அவர்கள் வாழ்த்து தெரிவித்தார். 
ஆசியாவின் விந்தைக்குரிய இலங்கையை கட்டியெழு ப்பும் நோக்கில் அறிவினை கேந்திரமாகக் கொண்ட அபிவிருத்தி யினை நாட்டுக்கு வழங்கும் மிகப் பெறுமதி மிக்க பொறுப்பு ஆசி ரிய சமுதாயத்திற்கு வழங்கப்பட்டுள்ளதென்று ஜனாதிபதி தெரிவித் துள்ளார்.மீபே, தேசிய கல்வி நிறுவனத்தில் நடைபெற்ற இந்த நிகழ்வினை அடு த்து, மேற்படி நிறுவக வளாகத்தில் தெற்காசிய ஆசிரியர் அபிவி ருத்தி மத்திய நிலையத்தையும் ஜனாதிபதி திறந்து வைத்தார்.தெற்காசிய பிராந்தியத்தின் கல்வித்துறையை அபிவிருத்தி செய்யும் வகையில் மஹிந்த சிந்தனை கொள்கை திட்டத்திற்கு அமைய இல ங்கை யுனெஸ்கோ ஆணைக்குழுவின் தலைவர் மற்றும் இலங்கை கல்வி அமைச்சரின் ஏற்பாட்டில் யுனெஸ்கோ சர்வதேச சம்மேளனத் தின் அங்கீகாரம் மற்றும் அனுசரணையில் இலங்கை அரசாங்கத்தின் நிதியில் தெற்காசிய ஆசிரிய அபிவிருத்தி மத்திய நிலையம் ஸ்தா பிக்கப்படுகிறது. 
நாட்டுக்கு அர்ப்பணிப்பு மிக்க சேவை செய்த ஆசி ரியர்களுக்கு பிரதீபா பிரபா விருது வழங்கி கெளரவிப்பதில் தான் பெருமகிழ்ச்சி அடைகிறேன் என்று ஜனாதிபதி கூறினார்.ஆசிரியர்கள் இந்நாட்டு மக்களின் கல்வித்துறையின் வழிகாட்டிகளாக விளங்குகிறார்கள். ஆசிரியர்கள் மீண்டும் அவர்களின் பண்டைய பெருமைகளை பெற்றுக் கொடுப்பதில் அரசாங்கம் இப்போது தீவிர முயற்சியில் இறங்கியுள்ளது. இதனால் தான் நாட்டில் நிலவும் ஆசிரி யர் பற்றாக்குறையை தீர்த்து வைப்பதற்காக கல்வி அமைச்சு பட்ட தாரி ஆசிரியர்களை நியமித்த வண்ணம் இருக்கிறது.ஆசிரிய பெருமக்களை உரிய முறையில் கெளரவிப்பதன் மூலம் ஜனா திபதி மஹிந்த ராஜபக்ஷ அவர்களின் அரசாங்கம் இந்நாட்டின் கல் வித்துறையில் மறுமலர்ச்சியை ஏற்படுத்துவது திண்ணம்.
