வெள்ளத்தால் பாதிக்கப்பட்டவர்களுக்கு வசதிகளை ஏற்படுத்திக்கொடுக்கவும்: அமைச்சர் றிசாத்


மன்னார்,வவுனியா,முல்லைத்தீவு ஆகிய மாவட்டங்களில் தற்போது எற்பட்டுள்ளவெள்ளப்பெருக்கால் பாதிக்கப்பட்டவர்களுக்கு தாமதமின்றி தேவையான வசதிகளை செய்து கொடுக்குமாறு வன்னி மாவட்ட அபிவிருத்திக் குழுவின் தலைவரும் அமைச்சருமான றிசாத் பதியுதீன் மூன்று மாவட்டங்களையும் சேர்ந்த அரசாங்க அதிபர்களிடம் கோரிக்கை விடுத்துள்ளார்.
முல்லைத்தீவு மாவட்டத்தில் ஒட்டுச்சுட்டான், வவுனியா மாவட்டத்தில்செட்டிகுளம் பிரதேசங்களில் ஆண்டியாப் புளியங்குளம், பாவற்குளம், மீடியாபார்ம், ஆற்றங்கரை மற்றும் திருநாவுக்குளம் பகுதிகள் வெள்ளத்தினால்
பாதிக்கப்பட்டுள்ளன. அத்துடன் மன்னார் மாவட்டத்திலும் சில பகுதிகள் வெள்ளஅச்சுறுத்தல்களுக்கு உள்ளாகியுள்ளன.
எனவே பாதிக்கப்பட்ட மக்களை பாதுகாப்பான இடங்களுக்கு அப்புறப்படுத்தி தேவையான சமைத்த உணவுகள் வழங்கும் பணிகளை ஆரம்பிக்குமாறு மாவட்ட செயலாளர்களுக்கு அமைச்சர் பணிப்புரை வழங்கியுள்ளார்.
இதேவேளை, பாதிப்புக்குள்ளான பிரதேச மக்களுக்கான உதவிகளை மேற்கொள்ளும்வகையில் அமைச்சரின் இணைப்பு செயலாளர்கள் மற்றும் மக்கள் பிரதி நிதிகளைஅவ்விடங்களுக்கு செல்லுமாறும் அமைச்சர் பணித்துள்ளதாகவும் தெரிவிக்கப்படுகின்றது.

