இலவச அரிசி வழங்கஉச்ச நீதிமன்றம் தடை


கேரள மாநிலத்தில் ஆளும் இடதுசாரி அரசு வழங்கி வந்த இலவச அரிசித் திட்டத்திற்கு உச்ச நீதிமன்றம் இடைக்காலத் தடை விதித்துள்ளது. இது பற்றிய விபரம் வருமாறு: கேரளாவில் ஆளும் இடதுசாரி அரசு மாநில மக்களுக்கு கடந்த 25ம் திகதி முதல் சங்கக் கடைகளில் கிலோ ஒன்றிற்கு ரூ. 2 என்ற அடிப்படையில் அரிசியை வழங்கி வந்தது. 
தமிழகத்துடன் சேர்ந்து கேரளாவிலும் மாநில சட்டசபைக்கான தேர்தல் நடைபெற உள்ளது. இந்நிலையில் தேர்தல் ஆணைக்குழு அரிசி திட்டத்திற்கு எதிர்ப்பு தெரிவித்து கேரள மேல் நீதிமன்றத்தில் மனுத்தாக்கல் செய்தது. 
தேர்தல் ஆணைக்குழு மார்ச் 1ம் திகதி தான் தேர்தல் திகதி அறிவித்தது. இதனால் நன்னடத்தை விதி இந்த திட்டத்திற்கு பொருந்தாது என மாநில அரசு வாதம் செய்தது. இதனை ஏற்றுக் கொண்ட மாநில உச்ச நீதிமன்றம் திட்டத்தை தொடரலாம் என தீர்ப்பு வழங்கியது. 
தீர்ப்பை எதிர்த்து தேர்தல் ஆணைக்குழு உச்ச நீதிமன்றத்தில் மேன்முறையீடு செய்தது. இருதரப்பு வாதங்களையும் விசாரித்த நீதிபதிகள் எதிர்வரும் 13ம் திகதி வரை இத்திட்டத்திற்கு தடை விதித்து தீர்ப்பு வழங்கினர்.
