அருகிவரும் பாவனைப் பொருட்கள்

ஞ்ஞானம் புதுமைக்கு அவ்வப்போது கட்டிவிடும் பரிவட்டங்கள் எதுவுமே நிரந்தரமில்லை. நேற்றைய புதுமைக் கண்டுபிடிப்பு இன்றைய இன்னொரு அற்புதக் கண்டுபிடிப்பில் தன்னை இடம் தெரியாமல் மறைத்துக்கொள்கிறது.
ஒரு காலத்தில் நம்மால் தவிர்க்க முடியாத பொருள்களாக இருந்தவை, இன்று எங்கிருக்கிறது என்று கூட தெரியாமல் உலகிலிருந்து ஏன் நம் நினைவிலிருந்து கூட அழிந்துவிட்டன. நம்முடைய அந்தக்கால வாழ்க்கையின் முக்கிய அம்சங்களாகத் திகழ்ந்தவை ஒவ்வொன்றும் கால மாற்றத்தால், அறிவியலின் அசுர வளர்ச்சியால் இருந்த தடம் தெரியாமல் போய்விட்டன. அதில் குறிப்பிடத்தக்கது தசாவதாரமாகிய பத்து விஷயங்கள்.
ஒரு குறிப்பிட்ட காலகட்டத்திற்கு முன்னர் தொலைவில் உள்ள உறவினர்களிடமோ அல்லது நண்பர்களிடமோ பேசவேண்டும் என்றால் ‘ட்ரங்க் கோல்’ வசதி மட்டுமே இருந்தது. அதில் பதிவு செய்து விட்டு காத்திருந்தால் பல மணி நேரம் கழித்து இணைப்பு தரப்படும். இணைப்பு கிடைக்கும் அந்த நேரத்தில் நாம் தொடர்புகொள்ள வேண்டியவர் அங்கு இல்லையென்றால் நிலைமை சிக்கல்தான். ஒருவேளை அவர் அங்கு இருந்தாலும் குறிப்பிட்ட நேரம் மட்டுமே பேச முடியும். நீண்டநேரம் பேச வேண்டுமென்றால் மறுபடியும் பதிவு செய்துவிட்டு காத்திருக்க வேண்டும். ஆனால் இன்றைக்கு இருந்த இடத்திலிருந்தே எப்போதும் பார்த்துக்கொண்டே பேசலாம்.
ஒவ்வொரு சேவைக்கும் தனிதனி பொருள்களைப் பயன்படுத்திய நிலை மாறி, இன்டர்நெட், சினிமா, டி.வி. வணிகம், பொழுதுபோக்கு, டிக்கெட் புக்கிங், கிரிக்கெட் உள்ளிட்ட அனைத்து வசதிகளையும் ‘செல்போன்’ என்ற ஒரு பொருளின் மூலமே பெற்றுக்கொள்ள முடிகிறது. இந்த நிலையில் ஒருகாலத்தில் தவிர்க்க முடியாத, அன்றைய அறிவியலின் தொடக்கமாக இருந்த பொருட்களை நினைவுப்படுத்திப் பார்ப்பது அவசியம். அந்த வகையில் மக்களால் அதிகம் பயன்படுத்தப்பட்ட சாதனங்களை கீழே காணலாம்.

சங்க காலத்தில் இருந்தே கடிதம் எழுதும் வழக்கம் இருந்து வந்திருக்கிறது. புறா, கிளி போன்ற பறவைகளாலும், தூதுவர்களாலும் வளர்க்கப்பட்ட கடிதக்கலை, நாளடைவில் ‘அஞ்சல் நிலையம்’ என்ற அமைப்பைத் தோற்றுவித்தது. கடந்த 10 வருடங்களுக்கு முன்புவரை தபால்காரர் என்பவர் ஊரில் முக்கிய மனிதராகக் கருதப்பட்டார். ஊரில் உள்ள ஒவ்வொரு குடும்பத்தின் சந்தோஷமும், துக்கமும் அவருக்கு அத்துப்படி, எழுதப்படிக்கத் தெரியாத மக்கள் தங்கள் குடும்ப உறுப்பினர்களில் ஒருவராகவே அவரைக் கருதினர். அவரின் சைக்கிள் மணியோசைக்காக் காத்திருக்கும் அந்த தருணங்களில் ஏற்படும் தவிப்பும், படபடப்பும் சொல்லி மாளாதவை.
எப்போது வேண்டுமானாலும் எடுத்துப் படிக்கும் வசதி கடிதத்தில் மட்டுமே உண்டு. காதலனோ, காதலியோ தனக்கு எழுதிய கடிதத்தை யாருக்கும் தெரியாமல் ஒளித்து வைத்து படித்து படித்து மகிழ்ந்த ‘பொக்கிஷமான’ தருணங்கள் இப்போது வாய்ப்பதில்லை. இன்று கடிதம் எழுதுவது என்பது மிக அரிதான ஒன்றாகவே இருக்கிறது.

அதிகாலையில் கூவி எழுப்பும் சேவல் போல, நம்மை சரியான நேரத்திற்கு எழுப்பியது அலாரம். நாம் எழுந்திருக்கும் நேரத்தை செட் செய்து வைத்தால் அந்த நேரத்திற்கு சத்தம் போட்டு நம்மை எழுப்பியது. நமக்காகக் காத்துக்கொண்டிருக்கும் வேலைகளை நினைவுபடுத்தி, உறக்கத்திலிருந்து நம்மை விடுவித்தது. மாணவர்கள், வேலைக்கு செல்பவர்கள், இல்லத்தரசிகள் என பலருக்கும் வரப்பிரசாதமாய் அமைந்த இதை தற்போது காண முடிவதில்லை.

அந்தக் காலத்தில் டி.வி. உள்ள வீடுகளில் மாடியிலோ அல்லது கூரை யிலோ குச்சிகள் போல் நீட்டிக் கொண்டிருக்கும் அன்டெனாவை அவ்வளவு சீக்கிரம் யாராலும் மறந்துவிட இயலாது. அப்போது ஒளிபரப்பாகிய ராமாயணம், மகாபாரதம் போன்ற தொடர்களையும், கிரிக்கெட் நிகழ்ச்சி களையும் காண்பதற்கு இந்த ஆன் டெனாக்களே அலைவரிசைகளை பெற்றுத் தந்தது. சில நேரங்களில் பற வைகள் அமர்வதற்கும், துணி காயப் போடவும் பயன்பட்ட ஆன்டெனாக்கள், தற்போது கம்பி மற்றும் செயற்கைக்கோள் வழியாகக் கிடைக்கும் அலைவரிசைக ளால் மறைந்து போய்விட்டன.

போனில் உள்ள நம்பர்கள் வட்ட வடிவில் அமைந்திருக்கும். ஒவ்வொரு நம்பரின் மேலேயும் ஒரு துளை இருக்கும். யாருக்காவது போன் செய்ய வேண்டுமென்றால் ஒவ்வொரு துளையிலும் விரலை வைத்து ஒரு ரவு ண்டு சுற்ற வேண்டியிருக்கும். இணை ப்பு கிடைக்கவில்லை என்றால் சுற்றிச் சுற்றி விரல்கள் சிவந்து போய்விடும். தற்போது விரலால் லேசாக அழுத்தி கோல் செய்யும் நவீன போன்கள் வந்துவிட்டன.

செல்போனில் எஸ். எம். எஸ். அனுப்புவதைப் போன்றது. பேஜர் இணைப்புப் பெற்றவுடன் நமக்கென்று தனியாக நம்பர் தரப்படும். அந்த நம்பரை இதைப்போல் பேஜர் இணைப்பு உள்ளவர்களிடம் தந்து விட்டால் அவசரத் தேவைகளின்போது செய்தி அனுப்புவார்கள். அலுவலகத்தில் வேலை செய்பவர்களுக்கு தகவல்களை உடனுக்குடன் செய்திகளை பகிர்ந்து கொள்ள இது உதவியது. ஆனால் செய்தி அனுப்புபவர்களுக்கு இதிலிருந்து பதில் அனுப்ப முடியாது. தற்போது செல்போனில் எஸ். எம். எஸ், எம். எம். எஸ். இமெயில் அனுப்புவது வரை விஞ்ஞானம் வளர்ச்சி அடைந்து விட்டதால் ‘பேஜர்’ காணாமல் போனது.

வோக்மனைப் பயன்படுத்தாதவர்களே கிடையாது என்று சொல்லும் அளவுக்கு வோக்மன் மோகம் மக்களைப் பிடித்திருந்த காலகட்டம் 1980. ரேடியோ, டி.வி.விகளில் தாங்கள் விரும்பும் பாடலைக் கேட்க முடியாத வர்கள், சிறிய கசட்டில் பதிவு செய்து வைத்துக்கொண்டு விரும்பிய நேரங்களில் கேட்டு மகிழ்ந்தனர். இதில் ரேடியோவும் மக்களுக்கு பயனுள்ள பொழுதுபோக்கு சாதனமாக விளங்கியது. எலக்ட்ரோனிக்ஸ் பொருள்களுக்குப் பெயர் பெற்ற சோனி நிறுவனம் 1978ல் வோக்மெனை வடிவமைத்தது. உலகமெங்கும் 1979ம் ஆண்டு சந்தைக்கு வந்த சோனியின் வாக்மேன்கள் கடந்த ஜுலை 2009 வரை 385 மில்லியன்கள் விற்றுள்ளன வாம். தற்காலத் தலைமுறையினர் டிஜிட்டல் மற்றும் எம்.பி.3 வடிவில் செல்போன், ஐபொட்டில் கேட்டு மகிழ்வதால் வோக் மனுக்கு வேலை இல்லை.

பிலிம் ரோல்கள், புகைப்படம் எடுப்பதற்கு கமராக்களில் பயன்படுத்தப்பட்டன. ஒரு ரோலில் தயாரிப்பு நிறுவனத்தைப் பொறுத்துக் குறைந்த பட்சம் 30 போட்டோ வரை எடுக்கலாம். போட்டோ எடுத்துக்கொண்டிருக்கும்போது இடையில் ஏதாவது தவறு நேர்ந்தால், அதுவரை எடுத்த அத்தனை புகைப்படங்களும் வீணாகி விடும். போட்டோ எடுத்த பிறகு அதை டெவலப் செய்து பின்னர் பிரிண்ட் போட வேண்டும். டிஜிட்டல் கமராக்களின் வருகைக்குப் பின் இவற்றின் பயன்பாடு இல்லாமல் போய்விட்டது.

18ம் நூற்றாண்டில் கண்டுபிடிக்கப்பட்ட டைப்ரைட்டரின் கீபோர்டுகள் கடந்த இரண்டு நூற்றாண்டுகளாக பல மாற்றங்களைச் சந்தித்துவிட்டன. அனைவராலும் பயன்படுத்தக்கூடிய டைப்ரைட்டர் 1867ல் நியூயோர்க்கில் கண்டுபிடிக்கப்பட்டது. அன்றைய காலகட்டங்களில் டைப்ரைட்டர் இல்லாத அலுவலகங்களே கிடையாது. விண்ணப்பங்கள், முக்கிய குறிப்புகளை டைப் செய்து பத்திரப்படுத்தி வைத்தனர். தவறாக டைப் செய்யும்போது அழிக்கும் வசதி இல்லாதது பெரும் குறையாக இருந்தது. 20ம் நூற்றாண்டில் எலக்ட்ரானிக் டைப்ரைட்டர் பயன்பாட்டுக்கு வந்தது. ஆனால் தற்போது எல்லா இடங்களிலும் கம்ப்யூட்டரே பயன்படுத்தப்படுகிறது.

கலர் டி.விகளின் வருகைக்குப் பின்னரே வி.சி.ஆர் கண்டுபிடிக்கப்பட்டது. பிறந்த நாள், திருமண நாள், ஆண்டு விழா போன்ற முக்கிய நிகழ்ச்சிகளை பதிவு செய்து விரும்பிய நேரங்களில் பார்த்து சந்தோஷப்படலாம். ஆனால் விசிடி, டிவிடி வருகைக்குப் பின் இவற்றை சீண்டுவாரில்லை.

முக்கியமான குறிப்புகள் ஒன்றுக்கு மேல் தேவைப்பட்டால் திரும்பத் திரும்ப எழுத வேண்டிய நிர்ப்பந்தம் உருவானது. இதைத் தவிர்க்க கார்பன் பேப்பர் கண்டுபிடிக்கப்பட்டது. முதல் தடவை எழுதும்போதே அதற்குக் கீழ் கார்பன் பேப்பரும், வெள்ளைத்தா ளும் வைத்து கொஞ்சம் அழுத்தம் கொடுத்து எழுதினால் போதும், கீழே உள்ள பேப்பரில் பதிந்துவிடும். கறுப்பு, ஊதா, மஞ்சள், வெள்ளை என பல நிறங்களில் இருந்தாலும் பெரும்பாலும் ஊதா நிற கார்ப்னையே பயன்படுத்தி வந்தனர். தற்போது நவீன பிரிண்டர்கள் வந்து விட்டதால் கார்பன் பேப்பரை சிலரே கண்டு கொள்கிறார்கள்.

