வேறு உள்நோக்கத்துடனே அமெரிக்காஇலங்கைக்கெதிராக பிரேரணை தயாரிப்பு

மின்சக்தி எரிசக்தி அமைச்சர் சம்பிக ரணவக்க
ஜெனீவாவில் நடைபெற்று வரும் ஐ.நா. மனித உரிமைப் பேரவை அமர்வு குறித்தே தற்பொழுது பரபரப்பாகப் பேசப்படுகிறது. இலங்கைக்கு எதிரான சதி குறித்தும் 2012ல் அனைவருக்கும் மின்சார வசதி அளிக்கும் அரசின் இலக்கு குறித்தும் மின்சக்தி எரிசக்தி அமைச்சர் சம்பிக ரணவக்கவுடன் நடத்திய நேர்காணல் : 
எம். எஸ். பாஹிம்

கேள்வி : இலங்கைக்கு எதிராக அமெரிக்க பிரேரணையொன்றை கொண்டுவர உள்ளது. அமெரிக்கா திடீரென ஏன் இலங்கைக்கு எதிராக கடும் போக்கைப் பின்பற்றுகிறது?
பதில் : பயங்கரவாதத்துக்கு எதிரான யுத்தம் என்ற கோசத்தை அமெரிக்கவே ஆரம்பித்தது. சர்வதேச மட்டத்தில் நடந்த பல்வேறு பயங்கரவாதச் செயல்களுடன் புலிகளுக்கு தொடர்பு இருப்பதையும் அமெரிக்கா அறிந்தே இருந்தது. இலங்கை புலிகளை அழித்தது அமெரிக்காவுக்கும் ஒரு வகையில் சாதகமாகவே இருந்தது.
இந்த நிலையில் இலங்கைக்கு எதிராக அமெரிக்கா இவ்வாறு பிரேரணை யொன்றை கொண்டு வருவது புதுமை யாகவே உள்ளது. இறுதிக்கட்ட யுத்தத் தில் 40 ஆயிரம் பேர் கொல்லப்பட்ட தாக பல்வேறு மட்டத்திலும் பரப்பப் பட்ட தகவல்கள் உண்மை என நம்பும் நிலை உருவாக்கப்பட்டுள்ளது. 
ஆனால் வடக்கில் நடத்தப்பட்ட தனியான சுயாதீன கணிப்பீட்டின் மூலம் இயற்கை மரணம், புலிகள் தரப்பு இறப்பு அடங்கலாக 2009 ஜனவரி முதல் மே வரையில் 8998 பேரே இறந்துள்ளனர்.
புலிகள் செய்த அநியாயங்கள் குறித்து எதுவும் கூறாது இலங்கைக்கு எதிராக இவ்வாறு பக்க சார்பான பிரேரணை கொண்டு வருவது அநீதி. இது தவிர ரொபட் பிளேக்கிற்கு இலங்கை தொடர்பில் தனிப்பட்ட குரோதம் இருக்கலாம்.
இறுதிக்கட்ட யுத்தத்தின்போது பிரபா கரன் அடங்கலான புர தலைவர்களை ஐரோப்பாவுக்கு அனுப்பும் திட்டமொன்று அமெரிக்காவிடம் இருந்தது. இதனை இலங்கை ஏற்காத கோபமும் அமெரிக்காவுக்கு இருக்கும்.
வெளிநாடுகளில் உள்ள சில தமிழ் புலம்பெயர் அமைப்புகள் அரசியல் வாதிகளுக்கு தேர்தல் செய்ய உதவுகின் றன. இதுவும் இலங்கைக்கு எதிரான பிரேரணைக்கு காரணம் எனலாம்.
இந்து சமுத்திரத்தினூடாகவே 50 வீதமான பண்டம் போக்குவரத்து நடக்கிறது. பல்வேறு வகையிலும் இந்து சமுத்திரம் கேந்திர முக்கியத்து வம் வாய்ந்தது. 19ம் நூற்றாண்டில் அத்லாந்திக் சமுத்திரமும் 20ம் நூற்றாண் டில் பசுபிக் சமுத்திரமும் 21ம் நூற்றாண் டில் பசுபிக் சமுத்திரமும் முக்கியம் வாய்ந்ததாக இருந்தன. இந்த நிலை யிலே இந்து சமுத்திர பிரதேசம் குறித்து அமெரிக்கா கண்வைத்துள்ளது.
ஆப்கானிஸ்தான், ஈராக், மியன்மார், ஈரான், இந்தோனேஷியா, மாலைதீவு, பங்களாதேஷ் என பல நாடுகளின் மீது அமெரிக்கா தலையீடு செய்துள்ளது.
எனவே இலங்கைக்கு எதிரான யுத்த குற்றச்சாட்டை விட அமெரிக்கா பிரேரணை கொண்டு வருவதில் வேறு நோக்கம் உள்ளது.
கேள்வி : மனித உரிமை பேரவையில் இலங்கைக்கு எதிரான பிரேரணையை தோற்கடிக்க முடியும் என நினைக்கிaர்களா?
பதில் : மனித உரிமை பேரவையி லுள்ள நாடுகளை நோக்கும் போது அமெரிக்க பிரேரணையை தோற்கடிப் பது கஷ்டமாக இருக்கிறது. ஆனால் அமெரிக்கா தோல்வியடையும் யோசனை கொண்டுவராது. அதனால் யாரும் ஏற்கக் கூடிய இலகுவான பிரேரணையே கொண்டு வரும். லிபியா விற்கு எதிராகவும் மனிதாபிமான உதவி வழங்கும் பிரேரணையே கொண்டு வரப்பட்டது. 
ஆனால் மனிதாபிமான உதவிகளுக்குப் பதிலாக அந்த மக்களுக்கு துப்பாக்கியே வழங் கப்பட்டது. இவ்வாறு உதவி வழங்கும் நோக்குடன் அமெரிக்கா தலையீடு செய்த நாடுகள் நாசமடைந்துள்ளன. எனவே மக்கள் அமெரிக்கா குறித்து நல்ல விழிப்புடன் இருக்க வேண்டும்.
கேள்வி : அமெரிக்காவின் பிரேரணை நிறைவேற்றப்பட்டால் இலங்கையின் நிலை என்ன?
பதில் : இலங்கைக்கு எதிராக பொருளாதாரத் தடை மற்றும் தலையீடுகள் இடம்பெறலாம். யுத்தக் குற்றச்சாட்டு சுமத்தி படையினருக்கு எதிராக செயற்படலாம். எந்த சாவலுக்கும் நாம் முகம் கொடுக்க தயாராக இருக்க வேண்டும்.
அமெரிக்காவின் அநியாயங்களுக்கு எதிராக முழு உலக நாடுகளும் இணைய வேண்டும் அதன் மூலமே அதனை முறியடிக்கலாம்.
கேள்வி : 2012ல் அனைவருக்கும் மின்சார வசதி அளிக்கும் இலக்குடன் அரசாங்கம் செயற்பட்டு வருகிறது. ஆனால் எரிபொருள் விலை உயர்வு, ஈரான் மீதான பொருளாதாரத் தடை என்பவற்றினால் இந்த இலக்கை அடைவதில் பாதிப்பு ஏற்பட்டுள்ளதா?
பதில் : ஆம் பாதிப்பு ஏற்பட்டுள்ளது. ஈரான் மீதான பொருளாதாரத் தடை காரணமாக நாட்டுக்கு பொருட்கள் வருவதில் தாமதம் ஏற்பட்டுள்ளது. 1000 கிராமங்களுக்கு மின்சாரம் வழங்கும் திட்டத்தில் 30 வீதம் ஈரான் உதவியுடனே முன்னெடுக்கப்படுகிறது.
இது தவிர 86.9 வீதம் எரிபொருள் மூலமே மின் உற்பத்தி செய்யப்படும் நிலை உள்ளது. 2010 உடன் ஒப்பிடு கையில் எரிபொருள் செலவு நூறு வீதத்தினால் உயர்ந்துள்ளது.
இதனாலே விருப்பமின்றியேனும் மின்கட்டணத்தை அதிகரிக்க நேரிட்டது. நீர்மின் மூலம் ஒரு அலகிற்கு 13 ரூபாவே செலவாகும் நிலையில் எரிபொருள் மூலம் 30 ரூபாவுக்கு மேல் செலவாகிறது.
இந்த சவால்களுக்கு மத்தியிலும் வருட முடிவுக்குள் அனைவருக்கும் மின்சார வசதி அளிக்கும் இலக்கை அடைய நாம் முழு முயற்சி செய்து வருகிறோம். எதிர்பாராத விதத்திலே எரிபொருள் விலை உயர்வும் ஈரான் மீதான தடையும் வந்தன.
கேள்வி : யுத்தத்தினால் வழிவடைந்த வடபகுதிக்கு மின்சார வசதி அளிக்க அரசாங்கம் தீவிரம் காட்டி வருகிறது. அங்கு தற்போதைய நிலைமை என்ன?
பதில் : யாழ்ப்பாணத்துடன் பிரதான மின் கட்டமைப்புத் தொகுதியை இணைக்கும் செயற்பாட்டில் தாமதம் உள்ளது. ஆகஸ்ட் மாதமாகும் போது குறிப்பிட்டளவு தூரத்தை நிறைவு செய்ய எதிர்பார்க்கிறோம். அடுத்த வருடம் ஜூன் மாதமளவிலே பிரதான மின் கட்டமைப்புத் தொகுதியை யாழ்ப்பானத்துடன் இணைக்க முடியுமாகும். அதன் மூலமே வட பகுதிக்கு முழுமையாக மின்சார வசதி அளிக்க வாய்ப்பு ஏற்படும்.
தற்பொழுது யாழ் மாவட்டத்திற்கு 95 வீதமும் வவுனியா மாவட்டத்திற்கு 70 வீதமும் மன்னார் மாவட்டத்திற்கு 50 வீதமும் மின்சார வசதி அளிக்கப்பட்டுள்ளது. கிளிநொச்சி, முல்லைத்தீவு மாவட்டங்களுக்கு குறைவாக மின்சார வசதி வழங்கப்பட்டுள்ளதோடு வருட முடிவுக்குள் கூடுதலான பிரதேசங்களுக்கு மின் வசதி அளிக்க உத்தேசித்துள்ளோம். 
அநேகமான பிரதான நகரங்களுக்கு மின்சாரம் வழங்கப்பட்டுள்ளது. ஆகஸ்ட் மாதத்தின் பின் அப்பகுதியில் மின் துண்டிப்புகள் இடம்பெறாது. ஆகஸ்ட் மாதத்தில் கிளிநொச்சி உப மின்நிலை யம் பணிகளை ஆரம்பிக்கும் புலிகளினால் முற்றாக அழிக்கப்பட்ட மின் கட்டமைப்பே ஆரம்பம் முதல் மீளமைக்கப்பட்டு வருகிறது.
கேள்வி : இதுவரை எத்தனை மாவட்டங்களுக்கு 100 வீதம் மின்சார வசதி வழங்கப்பட்டுள்ளன?
பதில் : இதுவரை கம்பஹா, கொழும்பு, அம்பாந்தோட்டை ஆகிய மாவட்டங்களுக்கு 100 வீதம் மின்வசதி வழங்கப்பட்டுள்ளது.
காலி, மாத்தறை, கண்டி ஆகிய மாவட்டங்களுக்கு 98 வீதமும் களுத்துறை, ரத்னபுரி, கேகாலை மாவட்டங்களுக்கு 90 வீதமும் குருநாகல், புத்தளம், அநுராதபுரம், பொலன்னருவை, மொனராகலை மாவட்டங்களுக்கு 80 வீத வசதி அளிக்கப்பட்டுள்ளது.
கேள்வி : மேல்கொத்மலை நீர் மின் திட்டம் எப்பொழுது ஆரம்பமாகும்.
பதில் : அதில் சிறிது தாமதம் ஏற்பட்டது. ஆனால் மார்ச் 15ல் அதனை ஆரம்பிக்க உத்தேசித் துள்ளோம். ஒரு இயந்திரம் இம்மாதத் திலும் அடுத்தது ஏப்ரல் மாதத்திலும் இயக்கப்படும்.
கேள்வி : நுரைச்சோலை அனல் மின் நிலையம் அடிக்கடி பழுதடைகிறது. இதற்கு என்ன காரணம்?
பதில் : இதன் பின்னணியில் பல சிக்கல்கள் உள்ளன. இந்த அனல் மின்நிலையம் உரிய இடத்தில் உரிய காலத்தில் உரியபடி அமைக்கப் படவில்லை. 1990 களில் இது அமைக்கப்பட்டி ருக்க வேண்டும். ஆரம்பத்தில் ஜப்பானே இதனை நிர்மாணிக்க இருந்தது. பின் சீனாவுக்கு வழங்கப்பட்டது. இங்கு இயந்திரம் மற்றும் இயந்திரங்களை இயக்குவோர் தட்டுப்பாடு உள்ளது. அவற்றை தீர்த்து மீண்டும் இயக்கி வருகிறோம். உரிய காலத்தில் மின் உற்பத்தி நடைபெறாததால் 17 பில்லி யன் நஷ்டம் எமக்கு ஏற்பட்டுள்ளது.
கேள்வி : சாம்பூர் அனல் மின் நிலைய பணிகள் எப்பொழுது ஆரம்பிக்கப்படும்.
பதில் : சாம்பூர் அனல் மின் நிலையத்திற்கான சாத்தியக் கூற்று அறிக்கை கிடைத்துள்ளது. இந்த மாதத்தில் சகல ஒப்பந்தங்களும் கைச்சாத்திடப்படும். அடுத்து சர்வதேச மட்டத்தில் கேள்விமனு கோரி வருட இறுதியில் நிர்மாணப் பணிகள் ஆரம்பிக்கப்படும் 2016ல் மின் உற்பத்தி ஆரம்பமாகும்.
கேள்வி : கொரியாவில் இருந்து Pumb Water Storage எனும் புதிய தொழில்நுட்பம் பெற்று நீர் மின் உற்பத்தி செய்யும் திட்டம் எப்பொழுது ஆரம்பிக்கப்படும்.
பதில் : தற்பொழுது நடைபெறும் நீர்மின் உற்பத்தி செயற்பாடு அதேபோன்று இடம்பெறும். அடையா ளங்காணப்பட்ட 6 புதிய இடங்களில் இந்த புதிய தொழில் நுட்பத்தினூடாக மின் உற்பத்தி செய்ய உள்ளோம். 3500 மெகா வோர்ட் மின் உற்பத்தி செய்ய திட்டமிட்டுள்ளோம். முதற்கட்டமாக 500 மெகா வோர்ட் மின் உற்பத்தி செய்யப்படும். இந்த வருடத்தில் இதற்கான சாத்தியக்கூற்று அறிக்கை தயாரிக்க உள்ளோம்.
கேள்வி : மின்சாரத்தை சிக்கனமாக பயன்படுத்துவது குறித்து மக்களை அறிவூட்டும் திட்டமொன்றை ஆரம்பிக்க உள்ளதாக அறிகிறோம்?
பதில் : ஆம் இந்த மாதத்தில் இந்தத் திட்டம் ஆரம்பிக்கப்படும். மின்சார உபகரணங்களை எவ்வாறு பயன்படுத்துவது என்பது பற்றி அறிவூட்டுவோம்.
