~இயற்கையான காற்று வடிகட்டிகளை&#39; வழங்கி சூழல் மாசடைதலுக்கு எதிராக போராட உதவும் எக்ஸ்போலங்கா /பிரைட் நிறுவனம்

உலக சுற்றாடல் தினத்தன்று எரிபொருள் நிரப்பு நிலையங்களில்1000 இற்கும் அதிகமான மரக்கன்றுகள் விநியோகம்.
2012 ஜூன் 5 ஆம் திகதியன்று கொண்டாடப்பட்ட உலக சூழல் தினத்தினை எக்ஸ்போலங்கா ஹோல்டிங்ஸ் பி. எல். சி. தனக்கு முழுமையாக சொந்தமான துணை நிறுவனமான எக்ஸ்போலங்கா ஃபிரைட் ஊடாக மறக்கமுடியாத ஒரு நாளாக மாற்றி அமைத்திருந்தது. சுற்றாடல் மாசடைதல் உயர்ந்த மட்டத்தில் காணப்படும் கொழும்பு மற்றும் அதனை அண்டிய பகுதிகளைச் சேர்ந்த ஆயிரத்திற்கும் அதிகமான இலங்கையருக்கு எக்ஸ்போலங்கா நிறுவனம் அன்றைய தினத்தில் ‘இயற்கையான காற்று வடிகட்டிகளை’ (னிatural திir ஜீiltலீrs) விநியோகித்திருந்தது.
அன்றைய தினம், தலைநகரின் பல பாகங்களிலும் உபாய ரீதியாக நிறுவப்பட்டுள்ள ஐந்து எரிபொருள் நிரப்பு நிலையங்களில் தமது வாகனங்களுக்கு எரிபொருள் நிரப்பிக் கொள்வதற்காக வரிசையில் காத்து நின்ற வாகன உரிமையாளர்களுக்கு பலா, மா, ஜம்பு, அம்பரல்லா, எலுமிச்சை, கொஹம்ப, சீனி நெல்லி, சீமைநூக்கு (மஹகொனி) மற்றும் வெண்ணை (அவகாடோ) போன்ற மரக் கன்றுகள் அன்பளிப்பாக வழங்கப்பட்டதுடன், அவற்றை தமது வீடுகளிலுள்ள தோட்டங்களில் பயிரிடுமாறும் அவர்களிடம் கேட்டுக்கொள்ளப்பட்டது.
ஒரு காற்று வடிகட்டி கருவிக்கு மரம் ஒன்றினை ஒப்பிட்டு நோக்குவதே (ஒரு நாள் ஒரு மரம்) இந்த முன்னெடுப்பின் புதுமையான விடயமாகக் காணப்பட்டது. வாகனங்களில் பொருத்தப்பட்டுள்ள ‘காற்று வடிகட்டி கருவிகள்’ வாயு மாசடைதலை சீராக்குவதைப் போன்றே, நாம் வாழும் சுற்றுப்புறச் சூழலை தூய்மையாக மாற்றுவதற்கு ஒவ்வொரு மரமும் உதவி புரிகின்றது. உண்மையில் மரங்கள் – பசுமையானவையாகவும் சூழல் நட்புறவு மிக்கனவாகவும் அதேநேரம் தன்னளவில் நீண்ட ஆயுட் காலத்தை கொண்டவையாகவும் காணப்படுகின்றன. புவி வெப்பமடைதலுக்கு முக்கிய காரணிகளுள் ஒன்றாக காபன் வெளியேற்றம் அடையாளம் காணப்பட்டுள்ளதுடன், மறுபுறத்தில் வெள்ளம் மற்றும் சுனாமி போன்ற இயற்கை அனர்த்தங்கள் ஏற்படுவதற்கும் இது வழிகோலுகின்றது.
இந்த முன்னெடுப்புக்கு கிடைத்த வரவேற்பு வியக்கத்தக்கதாக அமைந்திருந்தது. அம்பகஹா சந்தி, பத்தரமுல்லை, களனி, மகரகமை மற்றும் பேலியகொடை போன்ற பல முக்கிய இடங்களிலுள்ள எரிபொருள் நிரப்பு நிலையங்களை மையமாகக் கொண்டு நாம் இந்த முன்னெடுப்பை மேற்கொண்டிருந்தோம். தற்போது கிடைக்கக் கூடியதாகவுள்ள புள்ளிவிபரங்களின் பிரகாரம், சராசரியாக ஒவ்வொரு நாளும் 250,000 வாகனங்கள் கொழும்பு நகருக்குள் உட்பிரவேசிக்கின்றன. இலங்கையில் சுமார் 2.7 மில்லியன் வாகனங்கள் தற்போது வீதிகளில் பயணிக்கின்றன. எவ்வாறிருப்பினும் பதிவுசெய்யப்பட்ட வாகனங்களின் எண்ணிக்கை இதைவிட அதிகமாகவே இருக்கும் என்பதை நினைவில் கொள்ள வேண்டும்.
உண்¨மையாகக் கூறுவதாயின் இந்த வாகனங்களுள் 75 சதவீதமானவை மேல் மாகாணத்தில் பாவனையிலுள்ளன. இந்த வாகனங்கள் அனைத்தும் இலங்கையிலுள்ள வீதிகளில் பயணம் செய்வதுடன், மறுபுறத்தில் நாளாந்தம் பெருமளவிலான காபன் படிவுகளை சூழலில் விட்டுச் செல்கின்றன.’ என்று எக்ஸ்போலங்கா ஹோல்டிங்ஸ் பி. எல். சி. நிறுவனத்தின் சந்தைப்படுத்தல், கூட்டாண்மைத் தொடர்பாடல் மற்றும் கூட்டாண்மை சமூகப் பொறுப்புத் திட்டங்களுக்கான தலைமை அதிகாரி பெடி வீரசேகர தெரிவித்தார்.
‘மனிதர்கள் என்ற வகையில், இப்பூமியில் விட்டுச் செல்கின்ற காபன் படிவுகள் குறித்து மறந்துவிட முனைகின்ற போக்கினையே நாம் கொண்டிருக்கின்றோம். இந்தப் பிரச்சினை எவ்வளவு முக்கியமானது என்பதையும் அதனை எவ்வாறு சீரமைத்துக் கொள்ளலாம் என்பதையும் பொதுமக்களுக்கு எடுத்துரைப்பதே இந்த செயற்றிட்டத்தின் அடிப்படையாகும். இந்த செயற்றிட்டத்தின் மூலம், வழக்கம் போலவே காபன் வெளியேற்றம் மற்றும் அதனது பாதகமான தாக்கம் ஆகியவை தொடர்பிலான விழிப்புணர்வூட்டல் மேற்கொள்ளப்பட்டது. அதனோடு இணைந்ததாக, மேற்படி பாதகமான தாக்கத்தை குறைக்கும் முயற்சிக்கு இலங்கையர்கள் ஒவ்வொருவரும் தனிப்பட்ட ரீதியிலும் குழுவாகவும் எவ்வாறு தமது பங்களிப்பினை வழங்க முடியும் என்ற தகவலையும் நாம் மக்களிடம் கொண்டு சென்றோம்’ என்றும் வீரசேகர மேலும் குறிப்பிட்டார்.
‘பசுமைப் பொருளாதாரம்: அது உங்களையும் உள்ளடக்கியுள்ளதா?’ என்பதே 2012 ஆம் ஆண்டு உலக சூழல் தினத்தின் தொனிப்பொருளாக காணப்பட்டது. ஐக்கிய நாடுகள் சபையின் சூழல் நிகழ்ச்சித் திட்டமானது பசுமை பொருளாதாரம் (மிrலீலீn ரிணீonoசீy) என்பதை - சூழல்சார் இடர்கள் மற்றும் சுற்றுச்சூழல் தொடர்பான அருமை (பற்றாக்குறை) ஆகியவற்றை குறிப்பிடத்தக்களவுக்கு குறைக்கின்ற அதேவேளை, மனிதன் நலமாக இருத்தல் மற்றும் சமூக சமத்துவம் ஆகியவற்றில் முன்னேற்றகரமான நிலையை ஏற்படுத்துகின்ற ஒரு பொருளாதாரம் என வரையறை செய்கின்றது. அந்த விளக்கத்தை இலகுவான முறையில் கூறினால் - குறைந்த காபன் படிவு, செயற்றிறனான வளப் பயன்பாடு மற்றும் சமூக ஒருமைப்பாடு போன்ற சிறப்பியல்புகளை கொண்ட பொருளாதாரமே பசுமைப் பொருளாதாரம் என்று கருத முடியும்.
‘காபன் நடுநிலையாக்க தன்மைகொண்ட சரக்கு அனுப்புதல் சேவை மற்றும் உபகரண வழங்கல் துறைசார் முன்னணி நிறுவனம் என்ற வகையில் ஐக்கிய நாடுகள் சபையின் சூழல் நிகழ்ச்சித் திட்டத்துடன் ஒன்றிணைவதையிட்டு நாம் மிகவும் மகிழ்ச்சியடைகின்றோம். இது விடயத்தில் எமக்கு கிடைத்து வரும் சிறந்த பிரதிபலிப்புகளின் காரணமாக நாம் மிகவும் ஊக்குவிக்கப்பட்டுள்ளோம். உண்மையில் இதனை அடிப்படையில் அன்றி, ஒருமாதாந்த முன்னெடுப்பாக மேற்கொள்ளுமாறு கோரி பெருமளவிலான வேண்டுகோள்கள் முன்வைக்கப்பட்டுள்ளன’ என்று எக்ஸ்போலங்கா ஃபிரைட் லிமிட்டெட் நிறுவனத்தின் பிரதம நிறைவேற்று அதிகாரி ஜகத் பத்திரண விளக்கிக் கூறினார்.
எக்ஸ்போலங்கா ஃபிரைட் லிமிட்டெட் நிறுவனத்திற்கு காபன் கன்சல்டிங் கம்பனியிடம் இருந்து அண்மையில் ‘கார்பன் நியூட்ரல்’ (விarbonனிலீutral) தரச்சான்றிதழ் கிடைத்துள்ளது. இதன்மூலம் இலங்கையில் முதன் முதலாக இந்தச் சான்றிழைப் பெற்ற சரக்கு சேவை மற்றும் உபகரண வழங்கல் நிறுவனம் என்ற பெருமை எக்ஸ்போலங்கா ஃபிரைட் லிமிட்டெட்டுக்கு கிடைக்கின்ற அதேநேரம், ஆசியாவில் இதனைப் பெற்றுக் கொண்ட முதன்மை நிறுவனங்களுள் ஒன்றாகவும் இது திகழ்கின்றது. சமூக பொறுப்பாண்மை என்பது இந்நிறுவனத்தின் வர்த்தக நடவடிக்கைகளில் மிகவும் முக்கியமான இடத்தினைப் பிடித்துள்ளது. அந்த அடிப்படையில் பூமி வெப்பமடைதலை குறைப்பதற்கு நிறுவனம் பங்களிப்புச் செய்கின்ற அதேநேரம், முன்மாதிரியான வழியிலும் சூழல் பற்றிய அவதானத்துடனும் வர்த்தகத்தை மேற்கொள்வதிலும் முன்னோடியாக செயற்படுகின்றது.
