இன்றைய அமைச்சர்களின் சொத்து பல கோடி

- விஜயகாந்த்
காமராஜர் இறந்த போது அவரிடம் இருந்தது நான்கு கதர் வேட்டி, சட்டை, 350 ரூபாய் மட்டுமே. இன்று அமைச்சர் களின் சொத்து பல கோடிரூபாய் என தே.மு.தி.க. கட்சித்தலைவர் விஜயகாந்த் பேசினார்.
இவர் ஆர்.ஆர்.நகர், கன்னிசேரிபுதூர், மத்தியசேனை, ஆமத்தூர், விருதுநகர் பகுதிகளில், அக்கட்சி வேட்பாளர் பாண்டியராஜனை ஆதரித்து, பேசியதாவது: தி.மு.க.வை தாக்குகிறேன் என்கின்றனர். ஆளும்கட்சியைத் தான் தாக்க முடியும். எனக்கும் அவர்களுக்கும் வாய்க்கால் வரப்பு சண்டையா, பெண்கொடுத்து பெண் எடுப்பதில் தகராறா? இல்லையே; மக்களுக்கு நல்லது செய்யச் சொல்கிறேன்.
இங்குள்ள அமைச்சர் கே.கே.எஸ்.எஸ்.ஆர். கலெக்டரை அழைத்து நலத்திட்ட உதவி களை வழங்கச் சொல்கிறார். பின்னால் இருந்து தமிழிலும், தெலுங்கிலும் பேசி ஆளுக்கு நூறு ரூபாய் வழங்குகிறார். ஆளுக்கு 1,000ரூபாய் கூட கொடுக்கலாம். உழைத்து சம்பாதித்து, கொடுக்க வேண்டும். அந்த பணம் எல்லாம் உங்களிடம் அடித்து சம்பாதித்தது.
கொள்ளையடித்து சினிமா தியேட்டர், சாத்தூர், அருப்புக்கோட்டையில் மில் கட்டி யுள்ளார். நல்லவர் போல் வேடம் போடுகிறார். இவருக்கு கே.கே.எஸ்.எஸ்.ஆர். என இன்ஷியல் கொடுத்தது எம்.ஜி.ஆர். தான், இங்கு, தொழிற்சாலைகளில் வேலை செய்யும் தொழிலாளிகளை பட்டினி போட்டு, கோடி கோடியாக சம்பாதித்து வருகிறார்.
ஆர்.ஆர். நகரிலிருந்து கன்னிசேரி, மத்திசேனை வரையுள்ள வீதிகள் மோசமாக உள்ளன. இங்குள்ள அமைச்சர், இந்த வீதிகளில் ஸ்டாலின், கருணாநிதியை அழைத்து வருவாரா? அவர்களிடம், உங்கள் ஆட்சியின் லட்சணம் இது என சொல் வாரா? மாணிக்தாகூர் எம்.பி. இரண்டு ஆண்டுகளாக என்ன செய்துள்ளார்? ரியாக்ஷன் ஏதாவது உண்டா?
காங். கட்சி வெள்ளையர்களிடம் சுதந் திரம் பெறுவதற்காக தொடங்கப்பட்ட கட்சி, ஆனால், இன்று சுதந்திரம் பறி போவதற்கு துணைநிற்கிறது. மக்களை ஏமாற்றி ஓட்டு வாங்கி வருகிறது. கருத்து கணிப்புகளில் அ.தி.மு.க. கூட் டணிக்கு அமோக வாய்ப்புள்ளது என தெரிவிக்கின்றனர். 
கூட்டணியை எப்படி யாவது உடைக்க கருணாநிதி முயற்சி செய்கிறார். நான் பயப்படுவது தெய்வத் திற்கும், மனசாட்சிக்கும் தான். என்னை, மக்களிடம் இருந்து பிரிக்க தி.மு.க. பணத்தை கொடுக்கிறது. நான் ஆயிரம் கோடி மக்களின் மனசைத்தான் நம்பியுள் ளேன். காமராஜர் இறக்கும் போது நான்கு கதர் வேட்டி, சட்டையும், 350 ரூபாயும் தான் அவரது சொத்து. இன்று அமைச்சர்கள் பல கோடி ரூபாயை கொள்ளையடித் துள்ளனர். 
மாரியாத்தா மனசு வைத்தா எல்லாம் நடக்கும். விருதுநகர் தொகுதிக்கு நல்ல வேட்பாளர் பாண்டியராஜனை தான் கொடுத்துள்ளேன். அவரக்கு முரசு சின்னத்தில் வாக்களித்து வெற்றி பெற செய்யுங்கள். இவ்வாறு விஜயகாந்த் பேசினார்.
