ஹட்டன் டிக்கோயா நகர சபையில்வரி அறவீடு வேலைகளை துரிதப்படுத்த திட்டம்


(மஸ்கெலியா விசேட நிருபர்)
ஹட்டன் டிக்கோயா நகரில் வருமானம் பெரும் மாதமாக இம்மாதம் பல வேலை திட்டங்கள் மேற்கொள்ளப்பட்டுள்ளன.
ஹட்டன் டிக்கோய நகர சபை வருமானத்தை பெற்றுக்கொள்ள இம் மாதத்தில் பல வேலை திட்டங்கள் மேற்கொள்ள நடவடிக்கை மேற்கொள்ளப்படுகின்றது.
ஹட்டன் டிக்கோயா நகர சபை தலைவர் வைத்திய கலாநிதி அழகமுத்து நந்தகுமாரின் பணிப்புரையின்படி நகர சபையின் உத்தியோகத்தர்கள் ஹட்டன் டிக்கோயா வர்த்தக சங்கம் அனுசரணையுடன் ஆதன வரியை பெற்று கொள்ள நடவடிக்கைகள் மேற்கொள்ளப்பட்டுள்ளன.
இந்த விசேட வேலை திட்டத்தின்படி நகரில் வசூலிக்கப்பட வேண்டிய அனைவரிடமும் ஆதன வரியை பெற விற்பனை நிலையங்கள், குடியிருப்புகள் அனைத்துக்கும் நேரில் சென்று நகர சபை உத்தியோகத்தர்கள் முன்வந்துள்ளனர்.
இத்துடன் ஆதன வரியை செலுத்தாமல் மூடப்பட்டுள்ள நகர சபைக்கு உரித்தான அனைத்து விற்பனை நிலையங்களையும் மீளப் பெற நடவடிக்கை மேற்கொள்ளப்பட்டு வருகின்றது.
நகர சபைக்கு செலுத்த வேண்டிய ஆதன வரியை செலுத்தாதோர் மீது சட்ட நடவடிக்கை மேற்கொள்ளவும் முடிவு செய்யப்பட்டுள்ளது.
