விடுதலைக் கனவு


புதிய விடியல் இன்று பூமிக்கு வந்தது
இறைவன் ஆட்சி இங்கு உள்ளத்தில் மலர்ந்தது
மரணமே இனி இல்லை மன்னவன் உயிர்ப்பிலே - இனி
எந்நாளும் சந்தோஷத் தெம்மாங்கு
இதயத்தில் அழுக்கும் வாழ்க்கையில் வழக்கும்
மரணத்தின் இயல்பாகும்
உறவுகள் உடைவதும் உணர்வுகள் தளர்வதும்
கல்லறை இருளாகும்
நீ ஒளியாகும் என் வழியாகும்
இது விடுதலைக் கனவாகும்
வென்றார் மரணத்தை வென்றார்
நின்றார் மனங்களில் நின்றார்
இனி பூமியில் நீதியின் உயிர்ப்புகள் தோன்றிட....
இறைவனின் கொடைகளை ஒரு சிலர் பதுக்குதல்
சுயநலச் செயலாகும்
பொய்மையைப் பேசி வாய்மையை வதைப்பது
சாவின் நிழலாகும்
நீ உயிராகும் புது உறவாகும்
இது உயிர்ப்பின் பொருளாகும்
பகிர்வோம் உள்ளதைப் பகிர்வோம்
ஏற்போம் சமத்துவம் ஏற்போம்
இனி இல்லாமை இல்லாத நிலையொன்று காண.

