புதுவையில் அமீர்கான் - கரீனா கபூர் சினிமா படப்பிடிப்பு


புதுவையில் இந்தி நடிகர் அமீர்கான, நடிகை கரீனா கபூர் நடிக்கும் புதிய படத்தின் படப்பிடிப்பு நடந்து வருகிறது. இயற்கை எழில் கொஞ்சும் புதுவை சுற் றுலா பயணிகளை மட்டுமல்லா சினிமா உலகினரையும் சமீப காலமாக கவர்ந்து வருகிறது.
கடந்த சில ஆண்டுகளாக தமிழ், மலை யாளம் மற்றும் இந்தி, ஹாலிவுட் திரைப்படங்களின் படப்பிடிப்பு புதுவையில் நடைபெற்று வருகிறது. 
பிரபல இந்தி நடிகர் அமீர்கான், நடிகை கரீனா கபூர் நடிக்கும் இந்தி படத்தின் படப்பிடிப்பு புதுவையில் நடைபெற்று வருகிறது. பாலிவுட்டை கலக்கிய ‘ஹனிமூன் டிரா வல்’ படத்தை இயக்கிய டைரக்டர் ரீ மாஹக்டி இந்த படத்தை இயக்குகிறார். 
படத்துக்கு இன்னும் பெயர் சூட்டப் படவில்லை. இந்த படத்தில் நடிகர் அமீர்கான் ‘கிரைம் பிராஞ்ச்’ பொலிஸ் அதிகாரியாக நடிக்கிறார். அவருக்கு ஜோடியாக நடிகைகள் கரீனா கபூர், ராணி முகர்ஜி இருவரும் நடிக்கிறார்கள். 
புதுவை அண்ணாமலை ஓட்டலில் நடந்த படப்பிடிப்பில் அமீன்கான் - கரீனா கபூர் நடித்த காட்சிகள் படம் பிடிக்கப்பட்டது. படத்தின் 65 சதவீத படப்பிடிப்பு பணிகள் மும்பையில் முடிவடைந்த நிலையில் மீதி உள்ள பகுதிகள் புதுவையில் படமாக்கப்பட்டு வருகின்றன.
புதுவையின் எழில் மிகுந்த பகுதிகளான ஊசுடு ஏரி, பிள்ள-யார் குப்பம், புதுவை கடற்கரை சாலை உள்ளிட்ட பகுதிகளில் இப்படத்தின் படப்பிடிப்பு நடைபெறுகிறது. அமீர்கான் – ராணி முகர்ஜி சம்பந்தப்பட்ட காட்சிகளை ஊசுடு ஏரி பகுதியிலும் புதுவை கடற்கரை சாலையில் ஒரு விபத்து காட்சியையும் படமாக்க படப்பிடிப்பு குழுவினர் திட்டமிட்டுள்ளனர். படப்பிடிப்பு புதுவையில் தொடர்ந்து 3 வாரம் நடத்த முடிவு செய்துள்ளனர்.
