ஆசிரியத் தலையங்கம் அருமையிலும் அருமை; கலைஞர் கலைச்செல்வன் பாராட்டு


மஹிந்த சிந்தனையின் வழிகாட்டு தலுடன் கலாசார அமைச்சும் அதனோடு இயங்கும் கலைக் கழகத்தின் அரச நாடகக் குழுவும் கலைத்துறையின் மேம்பாட்டுக்காக முன்னெடுத்து வரும் நடவடிக்கைகளை யும், கலைஞர்களின் வளர்ச்சிக்காக நடைமுறைப்படுத்தும் செயற்றிட்டங்களை யும் பாராட்டி 15.02.2012 தினகரனில் எழுதியிருந்த ஆசிரியத் தலையங்கம் அருமை அருமை; அருமையிலும் அருமை.
அதனை எழுதிய தினகரன் நாளித ழின் பிரதம ஆசிரியர் அவர்களுக்கு அரச நாடகக் குழுவின் சார்பில் நன்றி களைத் தெரிவித்துக் கொள்கிறோம்.
இவ்வாறு கடந்த 15ம் திகதி புதன் கிழமை தினகரன் பத்திரிகையில் ‘இந்நாட்டு கலைஞர்களுக்கு கலாசார அமைச்சு மகத்தான பணியாற்றுகிறது’ என்ற தலைப்பில் எழுதிய ஆசிரியத் தலையங்கம் தொடர்பாக அரச நாடகக் குழு உறுப்பினரான கலைஞர் கலைச் செல்வன் ஆசிரியர்க்கு எழுதியுள்ள கடிதத்தில் குறிப்பிட்டுள்ளார்.
அக்கடிதத்தில் அவர் மேலும் குறிப்பிட்டுள்ளதாவது, தேசிய நாடக விருது வழங்கும் விழாக்களில் 5 ஆயிரம் முதல் 30 ஆயிரம் ரூபா வரை இது வரை வழங்கப்பட்டு வந்த பரிசுத் தொகையை 20 ஆயிரத்தில் இருந்து ஒரு இலட்சம் ரூபா வரை உயர்த்தி உள்ளோம். தமிழ் சிங்கள சிறந்த நாடகங்களுக்கு தலா ஒரு இலட்சம் வீதம் வழங்கப்படுகிறது.
நாடகக் கலைக்கு அரும்பணியாற்றி காத்திரமான பங்களிப்பினை செய்து நலிவடைந்துள்ள மூத்த கலைஞர்கள் (தமிழ் – சிங்களம்) இருவருக்கு நாட கக் கீர்த்தி எனும் தேசிய விருதுடன் 50 ஆயிரம் ரூபா பணப் பரிசும் கொடுக்க நடவடிக்கை எடுத்துள்ளோம்.
அரச நாடகக் குழுவின் அரை நூற் றாண்டுகால வரலாற்றில் முதல் தடவை யாக தமிழில் சிறுவர் நாடக விழாவும் குறு நாடக விழாவையும் வெற்றிகரமாக நடத்திக் காட்டி உள்ளோம்.
இளைஞர் விவகாரம் மற்றும் திறன் கள் அபிவிருத்தி அமைச்சின் கீழ் இயங்கும் தேசிய இளைஞர் சேவை மன்றத்தினூடாக வட கிழக்கிலும் மலையகத்திலும் நாடகப் பயிற்சிப் பட்டறைகளை நடத்தியதோடு, மஹர கமையிலுள்ள ‘ஸ்ரீலங்கா யூத்’ தலைமை யகத்தில் தமிழ் சிங்கள இளைஞர்களை யும் யுவதிகளையும் உள்ளடக்கிய 50 பேர்களை வைத்து தொடர்ந்து 45 நாட்கள் டிப்ளோமா நாடக செயல்முறை பயிலரங்கு ஒன்றை நடத்தி சிறந்த இளம் கலைஞர்களை உருவாக்கி உள்ளோம்.
கடந்த 07.02.2012 அன்று மாலை அலரி மாளிகையில் ஜனாதிபதி கலைஞர்கள் சந்திப்பின்போது அரச நாடகக் குழுவின் வேண்டுகோளுக்கி ணங்க தேசிய நாடக விழாக்களில் சிறந்த அளிக்கைகளாக தெரிவு செய்யப்படும் நாடகங்களை நெலும் பொகுன மஹிந்த ராஜபக்ஷ அரங்கில் அரங்கேற்றுவதற்கு ஆவன செய்வதாக ஜனாதிபதி அவர்கள் உறுதி அளித்துள்ளார். அது மாத்திர மின்றி தரம் வாய்ந்த 06 நாடகங்களை மேற்படி அரங்கில் மேடையேற்றுவதற் காக 10 மில்லியன் ரூபாவையும் ஒதுக்குவதாகக் கூறினார்.
பின்தங்கிய மலையகப் பிரதேசங்களி லும் முப்பது வருட இருண்ட யுகத்தில் இருந்த வட கிழக்கு மாகாணங்களிலும் உள்ள இளம் கலைஞர்கள் நவீன தொழில்நுட்பத்துக்கு ஏற்ப தங்கள் நாடக ஆற்றலை மேம்படுத்தும் வகையில் ஜோன் டி சில்வா நாடக அரங்கை ஒத்ததான ஒலி ஒளியமைப்புக்களைக் கொண்ட மண்டபங்களை நுவரெலியா, மட்டக்களப்பு, வவுனியா, மன்னார், கிளிநொச்சி போன்ற நகரங்களில் நிர்மாணிக்க வேண்டுமென்ற கருத்தை முன்வைத்தேன்.
இதனை செவிமடுத்த ஜனாதிபதி அவர்கள் அதற்கான பூர்வாங்க வேலைகள் தொடங்கப்பட்டு விட்டதாகவும், கூடிய விரைவில் அவைகள் பூர்த்தியாகிவிடும் என்றும் தெரிவித்தார். அந்த வகையில், மஹிந்த சிந்தனையின் அடிப்படையில் கலைஞர்கள் வாழ்வில் மறுமலர்ச்சியையும், ஒரு புதிய சகாப்தத்தை தோற்றுவிக்கலாம் என்பது பலரது நம்பிக்கை.
இந்த நம்பிக்கைகளுக்கு உரமூட்டுவதற்கும், நமது கலைஞர்களுக்குத் தெம்பூட்டுவதற்கும் இதுபோன்ற ஆசிரியத் தலையங்கங்கள் காலத்தின் கட்டாயத் தேவைகளாகும். சரியான தருணத்தில் தினகரன் ஆசிரியத் தலையங்கத்தை எழுதிய ஆசிரியருக்கும், ஆசிரிய பீடத்திற்கும் மீண்டும் எமது நன்றிகளும் பாராட்டுக்களும்.
