கிழக்கில் மூன்று வைத்தியசாலைகளை தரமுயர்த்த அங்கீகாரம்


(காத்தான்குடி தினகரன் நிருபர்)
கிழக்கு மாகாணத்திலுள்ள மூன்று அரசாங்க வைத்தியசாலைகளை தரமுயர்த்துவதற்கு கிழக்கு மாகாண சுகாதார அமைச்சிற்கு அமைச்சரவை அனுமதி வழங்கியுள்ளது.
கிழக்கு மாகாண சுகாதார சுதேச வைத்தியத்துறை அமைச்சர் எம். எஸ். சுபைர், அமைச்சரவைக்கு முன்வைத்த யோசனைக்கமையவே இந்த அனுமதி வழங்கப்பட்டுள்ளதாக மாகாண சுகாதார அமைச்சு தெரிவித்துள்ளது.
இதற்கமைய திருக்கோவில் மாவட்ட வைத்தியசாலை ஆதார வைத்தியசாலையாகவும் புல்மோட்டை மாவட்ட வைத்தியசாலை ஆதார வைத்தியசாலையாகவும் மல்வத்தை மத்திய மருந்தகம் பிரதேச வைத்தியசாலையாகவும் தரமுயர்த்தப்படவுள்ளன. (ஐ)
