தாய்மொழிக்கு அரும்பணியாற்றியதமிழ்த்தென்றல் கலியாண சுந்தரனார்


பத்தொன்பதாம் நூற்றாண்டின் இறுதிப் பகுதியில் பாரத நாட்டில் தோன்றிய தியாக சீலர்களில் வி.க. வும் ஒருவர். வி.க. என அன்புடனும் பெரு மதிப்புடனும் அழைக்கப்படும் திருவாரூர் விருத்தாசலம் கலியாண சுந்தர முதலியார் தமிழ் நாட்டில் துள்ளம் என்னும் சிற்றூரில் விருந்தாசல முதலியாருக்கும் சின் னம்மாள் அம்மையாருக்கும் ஆறாவது பிள்ளையாக 1883 ஆம் வருடம் ஆகஸ்ட் மாதம் 26ம் நாள் பிறந்தார். இளமைக்காலந் தொடக்கம் வி.க. அவர்கள் துணிவும் துடிப்புமுள்ள முதல்தர மாணாக்கனாக விளங்கினார்.
வி.க. ஒரு பல்துறை விற்பன்னர். சமூக மேம்பாடு, இலக்கியம், பெண் விடுதலை, தீண்டாமை ஒழிப்பு, தொழிலாளர் நலன், நாட்டு விடுதலை எழுத்துத்துறை, மேடைப் பேச்சு போன்ற பல துறைகளிலும் முன்னி ன்று அயராது தொண்டாற்றிய செயல் வீரர். வி.க. தொடாத துறையுமில்லை, அவர் தொட்டுத் துலங்காத துறையுமில்லை என்பர். ஈடுபட்ட சகல துறைகளையும் துலங்கச் செய்து தானும் துலங்கினார். மக்கள் நலனுக் காக தன்னை முற்றுமுழுதாக அர்ப்பணித்து செயற் பட்ட ஒரு செயல் வீரன்.
வி.க. ஒரு சிறந்த பேச்சாளர். பாரத நாடு ஏகாதிபத் திய ஆதிக்கத்தில் இருந்தபோது நாட்டு விடுதலைக் காக வீறுகொண்டு சொற்பெருக்காற்றினார். மக்களைக் காந்தம் போல் ஈர்க்க வல்லது அவர் தம் பேச்சு. மக் கள் சோர்வும் சலிப்புமின்றி செவிமடுக்க பேசும் ஆற் றல் அவர் சொற்பொழிவுகளுக்கு உண்டு. தமிழ் நாட் டில் அவர் காலத்தில் மலிந்திருந்த மூடக்கொள்கைகள், பெண்ணடிமை, தீண்டாமை என்பவற்றுக்கெதிராக மக் கள் மனம் மாறும் வண்ணம் ஆணித்தரமாக சரியெனப் பட்டதை நிலை நிறுத்தி சொற்பெருக்காற்றினார்.
வி.க. ஒரு முன்னோடி எழுத்தாளர். வழக்கிலிருந்த கடின வசன நடையை விடுத்து தமக்கே உரித்தான எளிய வசன நடையைக் கையாண்டார். சிறு சிறு வசனங்களா லானது அவர் வசன நடை.
‘நவசக்தி’ ‘தேபக்தன்’ என்ற இருபெரும் பத்திரிகைகளின் ஆசிரியராக விளங்கி எழுத்து துறைக்கு தொண்டாற்றினார். தமிழறிஞர் டாக்டர் மு. வரதராசனார் தாம் வி.க. வின் சீடன் எனப் பெருமிதத் துடன் கூறியுள்ளார்.
வி.க. ஒரு முன்னோடி தொழிற்சங்கவாதி. நலிவுற்றி ருந்த தொழிலாளர் சங்கங்களைப் புனரமைத்து, உயிரூ ட்டி, தொழிலாளர் நலனுக்காக இடையறாது பணியா ற்றினார். முன்னாள் இந்திய ஜனாதிபதி வி.வி. கிரி, வாடியா போன்றவர்களுடன் தோளோடு தோள் நின்று தொழிலாளர் நலனுக்காக பல இன்னல்களை ஏற்று தியாக சிந்தையுடன் செயலாற்றினார்.
வி.க. ஒரு சமரச ஞானி. பல சமய நூல்களையும் காய்தல் உவத்தலின்றி ஆழமாக ஆராய்ந்தார். சமயங் கள் யாவற்றிலும் பொதுவாக மிளிர்ந்துள்ள உயர் அம் சங்களை எடுத்தியம்பி மக்கள் மனதில் பதியச் செய் தார். 
சகல சமயங்களும் மக்களின் ஆன்ம ஈடேற்றத்துக் காகவே செயற்படுகின்றன எனவும் தேவையற்ற போட்டி, பூசல்கள் யாவும் அர்த்தமற்றவை எனவும் தனது உணர்வு பூர்வமான பேச்சாலும், எழுத்தாலும் ஆணித்தரமாக நிலைநாட்டினார்.
வி.க. ஓர் எளிமையான வாழ்க்கையை மேற்கொண் டார். மனைவி மக்களை இழந்த வி.க. தனது தமைய னார் வி. உலகநாதன் அவர்களுடன் வாழ்ந்து தனது இறுதிக் காலத்தை கழித்தார். ஈடும் எடுப்புமின்றி சாதாரண மக்களைப் போல மிக எளிமை வாழ்க்கை யினை வாழ்ந்தார். 
தனது வாழ்நாளில் நாற்பதுகளுக்கு மேற்பட்ட அரிய தமிழ் நூல்களை யாத்து மக்கள் பயன டைய வெளியிட்டார். தமது இறுதிக் காலத்தில் கண்கள் ஒளி இழந்த பின்னரும் அகவற்பாக்களால் தம் சீரிய கருத்துகளைக் கூற அவர் தம் மாணவர்கள் எழுதி அவை நூல் வடிவு பெற உதவினார். 
என் கடன் பணி செய்து கிடப்பதே என்ற உயர் தத்துவத்துக்கேற்ப தம் வாழ்க் கையை மக்கள் நலனுக்காக அர்ப்பணித்து வாழ்ந்து மறைந்தார்.
இன்று அல்லலுற்று குரோதம், வன்மை, அழுக்காறு என்பவற்றால் கனன்றுகொண்டிருக்கும் உலகிற்கு வி.க. அவர்களின் அருள்மொழிகள் அருமருந்தாக அமையு மென்பது திண்ணம். அன்னார் பூதவுடல் நீத்து புகழு டல் எய்தி 56 ஆண்டுகள் நிறைவுபெறுகின்றன.
