மோட்டார் சைக்கிளுடன் பஸ் மோதி விபத்து : தந்தை பலி; தாயும் குழந்தையும் காயம்


புத்தளம் வண்ணாத்திவில்லுப் பகுதியில் இன்று காலை இடம்பெற்ற வாகன விபத்தில் சம்பவ இடத்தில் ஒருவர் பலியானதுடன் இருவர் காயமடைந்துள்ளனர்.
இவ்விபத்தில் ஒரே குடும்பத்தைச் சேர்ந்த தந்தை பலியான அதேவேளை தாயும் 2 மாதக் குழந்தையும் காயமடைந்துள்ள நிலையில் புத்தளம் தள வைத்தியசாலையில் அனுமதிக்கப்பட்டுள்ளனர்.
மன்னாரிலிருந்து சிலாபத்துறையூடாக கற்பிட்டி சென்று கொண்டிருந்த பஸ் மோட்டார் சைக்கிளொன்றுடன் மோதி விபத்துக்குள்ளாகியுள்ளது. மோட்டார் சைக்கிளில் பயணித்தவர்களே விபத்தில் பலியாகியும் காயமடைந்தும் உள்ளனர். 
விபத்தில் பலியானவரது சடலம் பிரேத பரிசோதனைக்காக புத்தளம் தள வைத்தியசாலையில் வைக்கப்பட்டுள்ளது. இவ்விபத்து தொடர்பில் பொலிஸார் விசாரணைகளை மேற்கொண்டுள்ளனர்.

