அங்கீகரிக்கப்பட்ட ஹஜ் ஜ{ க்கு சுவர்க்கமே பரிசு

அபூஹீரைரா (ரலி) அவர்கள் அறிவிக்கிறார்கள், கண்மணி நாயகம் (ஸல்) அவர்கள் திருவாய் மலர்ந்தருளினார்கள். அங்கீகரிக்கப்பட்ட ஹஜ்ஜுக்கு சுவனத்தை தவிர வேறு கூலியே இல்லை. எவரொருவர் அல்லாஹ்வுக்காக வேண்டியே என்ற எண்ணத்துடன் ஹஜ்ஜு செய்வாராயின், அதில் அவர்கள் கெட்ட பேச்சுக்கள் பேசாமலும் கெட்ட செயல்களில் ஈடுபடாமலும் பாதுகாத்துக் கொள்வாராயின், அவரது தாய் அவரைப் பெற்றெடுத்த நாளில் இருந்ததைப் போல் திரும்பி விடுவார் என கண்மணி நாயகம் (ஸல்) அவர்கள் சொன்னார்கள்.
இந்த கஃபா எனும் புனித ஆலயத்தில் தினமும் 120 றஹ்மத்துக்கள் இறங்குகின்றன. அவற்றிலே 60 றஹ்மத்துக்கள் தவாபு செய்வோர்கள் மீது சொரிகின்றன. 40 றஹ்மத்துக்கள் தொழுவோர் மீதும் 20 றஹ்மத்துக்கள் கஃபத்துல்லாவைப் பார்த்துக் கொண்டிருப்போர் மீதும் பொழியப்படுகின்றன கஃபதுல்லாவைப் பார்த்துக் கொண்டிருப்பதும் வணக்கமாகும். கஃபதுல்லாவைப் பார்த்துக் கொண்டிருப்பவர் பகல் காலங்களில் நோன்பு நோற்று, அல்லாஹ்வின் பாதையில் போராடி அல்லாஹ்விடம் மீளுபவர் போலாவார். என கண்மணி நாயகம் (ஸல்) அவர்கள் திருவாய் மலர்ந்தருளியதாக ஹஸ்ரத் அதா (ரலி) அவர்கள் அறிவிக்கிறார்கள்.
மேலும் நாயகம் (ஸல்) அவர்கள் சொன்னார்கள். அல்லாஹ் மீது சத்தியமாக நாளை கியாமத் நாளில் அல்லாஹுத்தஆலா அந்த ஹஜருள் அஸ்வத்தை இரண்டு கண்களும் ஒரு நாவும் இருக்கிற நிலையில் எழுப்புவான். தன்னை முத்தமிடுபவர்களைப் பற்றி அது அல்லாஹ்வின் சந்நிதானத்தில் சாட்சியங் கூறும் எனத் திருவாய் மலந்தருளினார்கள்.
யா அல்லாஹ்! எம் அனைவருக்கும் உனது கஃபா சென்று ஹஜ் செய்யக் கூடிய பாக்கியத்தையும் உன்னுடைய நேஷர் முஹம்மத் முஸ்தபா (ஸல்) அவர்களுடைய ரவ்ழா சென்று அன்னாரை சந்தித்து சலாம் சொல்லக் கூடிய பாக்கியத்தையும் தந்தருள்வாயாக ஆமீன்!
ராபிஹ் இப்னு கலீல் ஆலிம்
(அல் முர்ஸி) வெலிகாமம்
