வளர்ச்சி தரும் அட்சயதிரிதியை இன்று


‘அட்சய’ என்ற வடசொல் லுக்கு ‘குறையாத’ என்று பொருள். குறையா தது என்றால் ‘எப்போதும் நிறைவானது’ இதை அடிப்படை யாகக் கொண்டே அட்சய திரிதியை நன்னாள் கொண்டா டப்படுகிறது. இந்நாளில் நகை வாங்கி னால் பல மடங்காகப் பெருகும் என்பது ஐதீகம். ஏப்ரல் 24 இல் அட்சய திரிதியை நன்னாள் வருகிறது.
கெளரவர் சபையில் பாஞ்சாலியின் புடவையை இழுத்து அவமானப்படுத்திய போது கிரிஷ்ணர் ‘அட்சய’ என்று கூறினார். அவளது புடவை வளர்ந்து கொண்டே போனது. இதேபோல் இந்நாளில் வாங்கும் நகை உள்ளிட்ட பொருட்கள் பல்கிப் பெருகும் என்பது ஐதீகம். இந்நாளில் தயிர்ச்சாதம் தானம் செய்வது அக்காலத்தில் வழக்கமாக இருந்தது. 
இந்த தானத்தால் குடும்பம் விருத்தியாகும். இந்த நாள் விஷ்ணுவு க்கு மிகவும் உகச்தது. அவருடைய ஆறாவது அவதாரமான பரசுராமர் இந்நாளில் அவதரித்தார். எண்களில் ஆறு செல்வளம் தரும் சுக்கிரனுக்குரியது. நான்கு யுகங்களில் இரண்டாவதான திரேதாயுகம் அட்சயதிரிதியை நாளில் தான் தொடங்கியது.
இரண்டு சந்திரனுக்குரியது. பெளர்ணமி சந்திரன் போல் இந்நாள் வாழ்க்கையைப் பிரகாசிக்கச் செய்யும். கங்காதேவி விண்ணில் இருந்து பூலோகத்திற்குப் பாயத் தொடங்கிய நாளும் இதுவே. அது வற்றாத ஜீவநதியாக இன்றும் விளங்குகிறது. மகாபாரதத்தை வியாசர் சொல்ல விநாயகர் எழுதத் தொடங்கியதும் அட்சய திரிதியை அன்று தான். 
இதுவே உலகின் மாபெரும் காவியமாயிற்று. இவற்றின் அடிப்படையில் தான் இந்நாளில் எந்தச் செயலைத் தொடங்கினாலும் வளர்ச்சியுற்று மேன்மை அடையும் என்பர். எனவே தான் அதிக மதிப்புள்ள தங்கப் பொருட்களை வாங்கிக் குவிக்கிறார்கள். சமீப ஆண்டுகளாக பலகோடி ரூபாய்களுக்கு தங்கம் விற்றுத் தீர்கிறது.
ஒடிசா மாநிலத்தில் அட்சய திரிதியை நாளில் உழவுத்தொழிலைத் தொடங்குவர். மேற்குவங்கத்தில் இந்நாளை ‘ஹல்கத்தா’ என்ற பெயரில் கொண்டாடுகின்றனர். இந்நாளில் லட்சுமி பூஜையாகக் கொண்டாடுகின்றனர். யட்சர்களின் அரசனான குபேரன், அட்சய திரிதியை நாளில் லட்சுமியிடம் நவநிதிகளையும் பெற்றதாக ‘லக்ஷ்மி’ தந்த்ரம் என்னும் கிரந்தம் குறிப்பிடுகிறது. இந்நாளில் லட்சுமியின் அருள்பெற மங்கல பொருட்களான தங்க நகை, மஞ்சள், உப்பு, பாத்திரங்கள் இன்னும் நமக்கு தேவையான எந்த வீட்டு உபயோகப் பொருளையும் வாங்கி நன்மை அடையலாம்.
