வர்த்தகத்தில் பாவனையாளர்களின் உரிமைக்கு உத்தரவாதம் அளிக்க வேண்டும்


அத்தியாயம்-6
கடைகளில் விற்பனைக்கு வைக்கப்பட்டிருக்கும் உணவுப் பண்டங்கள் கெடாமல் இருப்பதற்கு சூரிய வெளிச்சம் அவசியமான போதிலும் அளவுக்கு அதிகமான சூரிய வெளிச்சம் அவை பழுதடைவதற்கு ஏதுவாக இருக்கும்.
1980ம் ஆண்டின் 33ம் இலக்க விவசாய இரசாயன பொருட்கள் சட்டத்தின் கீழ் விவசாய இரசாயன பொருட்களுடன் மற்ற பொருட்களை வைத்து விற்பனை செய்வதற்கு விசேட அனுமதிப்பத்திரத்தைப் பெற்றிருக்க வேண்டும். 
சில கடைகளில் விவசாய இரசாயன பொருட்களுடன் ஏனைய வாடிக்கையாளர்களுக்கான பொருட்களையும் வைத்து விற்பனை செய்வதை நாம் அவதானிக்கலாம். இவை உணவுப் பண்டங்களுடன் கலந்துவிட்டால் அபாயகரமான விளைவுகள் ஏற்படலாம்.
எனவே, இவ்விரு பொருட்களையும் ஒரே கடையில் வைத்து விற்பனை செய்வதற்கு அனுமதிப்பத்திரம் பெற்றிருப்பதுடன், இவ்விரு பொருட்களையும் வெவ்வேறாக வைத்து விற்பனை செய்வது அவசியம். இந்தக் கடையில் பயிற்சி பெற்ற ஊழியர் ஒருவர் இருந்தால் மாத்திரமே இதற்கான அனுமதிப்பத்திரம் அந்தக் கடைக்குக் கொடுக்கப்படும்.
காலம் கடந்த பொருட்களை ஒரு கடையில் விற்பனை செய்வது தடை செய்யப்பட்டுள்ளது. சம்பந்தப்பட்ட பொருட்களை உங்களுக்கு விநியோகிக்கும் நிறுவனங்களை விற்பனை உத்தியோகத்தர்கள் வந்து திரும்பி எடுத்துச் செல்லும் வரையில் காத்திராமல் அவற்றை கடையில் விற்பனை செய்வதை நிறுத்திவிட வேண்டும். சிலர் இந்தக் காலம் கடந்த பொருட்களை ஒதுக்கி கடையில் ஒரு பகுதியில் வைத்திருப்பார்கள்.
அதுவும் ஒரு குற்றச் செயலாகும். சில விற்பனை விநியோகத்தர்கள் நன்றாக விற்பனையாகும் பொருட்களுடன் விற்பனை குறைவாக உள்ள பொருட்களையும் கலந்து கடைகளுக்கு விநியோகிப்பதுண்டு.
காலம் கடந்த பொருட்கள் பற்றி அனுபவம் அற்ற சில வர்த்தகர்கள் அவற்றையும் தெரியாத்தனமாக விற்பனை செய்வதும் உண்டு. எனவே, காலம் கடந்த பொருட்கள் பற்றி அந்தக் கடை முதலாளி நன்கு தெரிந்து வைத்திருக்க வேண்டும். உணவுப் பண்ட சட்டத்தின் கீழ் காலம் கடந்த பொருட்களைக் கடையில் வைத்திருப்பது சட்டப்படி குற்றமாகும்.
குழந்தை உணவு, மற்றும் குழந்தைகளுக்கான பொருட்கள் பற்றிய விசேட சட்ட விதிகளும் பிரகடனம் செய்யப்பட்டுள்ளன. குழந்தைகளின் உணவுப் பொருட்கள் காலம் முடிவடைந்த பின்னரும் அவற்றை பழுதடையாமல் வைத்திருப்பதற்கான சில பொருட்களை அதனுடன் கலப்பது தவறு.
பெரியவர்களுக்கான உணவுப் பொருட்கள் பழுதடையாமல் வைத்திருப்பதற்கு சில பொருட்களை கலப்பது தவறில்லை. அதே வேளைகளில் குழந்தை பொருட்களுடன் சில பொருட்களைக் கலப்பது தவறாகும்.
குழந்தைகளுக்காக பால் கொடுப்பது பிளாஸ்டிக் போத்தல்களைப் பயன்படுத்துவது முற்றாகத் தடை செய்யப்பட்டுள்ளது. கண்ணாடி போத்தல்களிலேயே குழந்தைகளுக்குப் பாலூட்டும் நடைமுறை இப்போது அங்கீகரிக்கப்பட்டுள்ளது.
தான் விற்கும் ஒவ்வொரு பொருளுக்கும் கடை முதலாளி ஒரு ரசீதை வழங்குவது அவசியமென்று சட்டப்படி வலியுறுத்தப்பட்டுள்ளது. சந்தையில் சில்லறையாகப் பொருட்களை விற்பனை செய்பவர் முதல் மொத்த வியாபாரிகளும் விற்பனை செய்யும் பொருட்களுக்கு ரசீதை வழங்கும் முறையைச் சட்டப்படி நடைமுறைப்படுத்துவது இப்போது அவசியமாகி உள்ளது. 
எந்தவொரு கடையிலும் தான் வாங்கும் பொருட்களுக்கு ரசீதைப் பெற்றுக் கொள்ளும் அவசியம் வாடிக்கையாளர்களுக்கு இருக்கிறது.
இவ்விதம் வாங்கும் பொருட்களுக்கு ரசீது பெறும் உரிமை சாதாரண வாடிக்கையாளர்களுக்கும் கடை உரிமையாளர்களுக்கும் இருக்கின்றது. பொருட்களை விநியோகிப்பவர்களிடமிருந்து கடை முதலாளி அவற்றை வாங்கும் போதும் அதற்கான ரசீதைப் பெற்றுக் கொள்வது அவசியமாகும். 
இவ்விதம் ரசீது பெறாமல் ஒருவர் ஒரு கடையில் விற்பனை செய்யும் பொருள் பொது செளக்கிய பரிசோதனைகளால் பாவனையாளர்களின் செளகரியத்திற்கு ஒவ்வாதது என்று வழக்குத் தொடரும் போது அதனை விசாரணை செய்யும் நீதிமன்றம் அந்தக் குற்றச்சாட்டு நிரூபிக்கப்பட்டிருக்கிறது என்று தெரிவித்தால் பொருள் வாங்கியதற்கான ரசீது முதலாளியிடம் இல்லாவிட்டால் அவர் மீதே தண்டனை விதிக்கப்படும். எனவே, இது விடயத்தில் முதலாளிமார் அவதானமாக இருக்க வேண்டும்.
கடை முதலாளி பொருட்களை உற்பத்தி செய்பவர் அல்ல. அவர் மற்றவர்களிடம் வாங்கும் பொருட்களை விற்பனை செய்யும் பணியைச் செய்கின்றார். என்றாலும் இந்தப் பொருட்களை எந்த நிறுவனத்திடம் இருந்து வாங்கினோம். 
எப்போது வாங்கினோம் என்பதை சட்டபூர்வமாக நிரூபிக்க, அந்தக் கடை உரிமையாளருக்கு ஒரு ரசீது இருப்பது அவசியமாகும். சட்டப்படி ஒரு கடை உரிமையாளர் தன்னை நிரபராதி என்று நீதிமன்றத்தில் நிரூபிக்க இருப்பது இரண்டு ஆதாரங்களாகும். ஒன்று அந்தப் பொருளை விற்பனை செய்வதற்கான ரசீது மற்றது அப்பொருளுக்கான லேபளாகும்.
பெரும்பாலும் வர்த்தகர்களும், பொருட்களை விநியோகிக்கும் உத்தியோகத்தர்களும் On approval ரசீதையே கொடுக்கிறார்கள். இத ஒரு ரசீது இல்லை என்பதை வர்த்தகர்கள் உறுதிப்படுத்திக் கொள்ள வேண்டும். 
ஒரு நீதிமன்ற விசாரணையில் இந்த On approval ரசீது சட்டவிரோதமானது போலியானது என்று நிரூபிக்கப்படல் அதற்கான தண்டனையை சம்பந்தப்பட்ட வர்த்தகரே ஏற்க வேண்டும். அடுத்தபடியாக இவ்விதம் பெறப்படும் ரசீதுகளை கடை முதலாளி மிகவும் பாதுகாப்பாக வைத்திருப்பது மிகவும் அவசியமாகும்.
இவ்விதம் ரசீதுகள் கைவசம் இருந்தால் மாத்திரமே சம்பந்தப்பட்ட பொருட்களை தான் தயாரிக்கவில்லை என்பதை அந்தக் கடை முதலாளி சட்டபூர்வமாக நிரூபிக்கக் கூடியதாக இருக்கும். அது போன்று கடையின் கணக்கு விபரங்களை சரிபார்க்கும் போது இந்த ரசீதுகள் மிகவும் அவசியமாகும்.
இதனுடன் ஒரு கடை முதலாளி சுகாதாரத்திற்கு பாதிப்பு ஏற்படுத்தாத தரமுடைய பொருட்களை விற்பனை செய்வது அவசியமாகும். 1980ம் ஆண்டின் உணவு சட்டத்தின் நாலாவது பிரிவில் ஒரு தரத்துடன் செய்யப்படும் ஒரு பொருள் விற்பனை செய்யப்படும் போது அதே தரத்துடன் இருக்க வேண்டும் என்று வலியுறுத்தப்படுகிறது. உரிய தரத்துடன் விற்பனை செய்ய வேண்டிய பொருட்களின் நீண்ட அட்டவணை இருக்கிறது. அவற்றில் சிலவற்றை நாம் இங்கே அறியத்தருகின்றோம்.
டின்மீன், போத்தலில் அடைக்கப்படும், சுத்திகரிக்கப்படும் பால், கோடியல் மென்பானங்கள், மின்சார, ஹொட் பிளேட்கள், மின்சார வயர்கள், நிலக்கடலை எண்ணெய், பாம் எண்ணெய், தேங்காய் எண்ணெய், சோள எண்ணெய், நல்லெண்ணெய், ஜேம், பட்டர், மாஜரின், இனிப்பு, பிஸ்கட், சோஸ், பாலாடை உள்ள அல்லது பாலாடை அற்ற பால் மாவு, பைசிக்கள் டயர், டியூப், டோச் பெற்றரிகள், பருத்தி நூல், பொலியஸ்டர் நூல், சுடுநீர் போத்தல், பி. வி. சி. குழாய்கள் மற்றும் அதனுடனான சாதனங்கள், எஸ்பெஸ்டஸ் தகடு, அப்பியாசப் புத்தகங்கள், சீமெந்து, இரும்புக் கம்பிகள், குடிநீர் போத்தல்கள் ஆகியன இவற்றில் சில என்பது குறிப்பிடத்தக்கது.
தரமான பொருட்களை விற்பனை செய்ய வேண்டுமானால் ஷி ழி ஷி தரச் சான்றிதழ் உள்ளவற்றை விற்பனை செய்வது நல்லது. தர நிர்ணயத்தைப் பெற்ற பொருட்களே வாடிக்கையாளர்களுக்கு ஏற்புடைய பொருட்களாகும். தர நிர்ணயத்தை உடைய பொருட்களினால் வாடிக்கையாளர்களைத் திருப்திப்படுத்த முடியும்.
கடை முதலாளி ஒருவருக்குப் பொருட்களின் தர நிர்ணயம் பற்றி ஓரளவேனும் பயிற்சி அல்லது அனுபவம் இருக்க வேண்டும். உடனடியாக இதுபற்றித் தெரிந்து கொள்ள முடியாவிட்டாலும் அந்தந்தப் பொருட்கள் பற்றி அனுபவ ரீதியாகப் பெற்ற அறிவு முக்கியமாகும். ஒரு பொருளின் தரத்தைப் பற்றி பலவகையான அனுபவங்களைக் கடை முதலாளி ஒருவர் பெற்றிருக்க வேண்டும். ஒரு கடையில் பலதரப்பட்ட பொருட்களை விற்பனைக்கு வைப்பது வர்த்தகத்தில் உள்ள போட்டியை பிரதிபலிக்கும் ஒரு அம்சமாகும்.
கடை முதலாளி தான் பொருட்களை வாங்குவதற்கு முன்னர் அப்பொருட்களின் லேபள்கள் மற்றும் எவ்விதம் அவை சுற்றியுள்ளன போன்ற விடயங்களை அவதானிக்க வேண்டும். பொதுவாக மருந்து வகைகளை போத்தல்களில் அடைத்து விற்பனை செய்யும் போது தக்கை மூடிகளினா லேயே அதனை அடைப்பாளர் கள். என்றாலும் சில தக்கை மூடிகள் தரக்குறைவானவை. அதனால் போத்தலுக்குள் சிறு கிருமிகள் நுழைவதற்கு வாய்ப்புகள் ஏற்படும்.
இவ்விதம் போத்தல்களில் இவை கலக்கும் போது அந்த மருந்துகளால் ஏற்படும் பயன் குறைந்துவிடுவதற்கும் வாய்ப் புண்டு. இதனால் தான் மேற்கத்திய நாடுகளில் தயாரிக்கப்படும் போத்தல்கள் கறுப்பு அல்லது பச்சை நிறங் களில் தயாரிக்கப்படுகின்றன. வெள்ளை போத்தல்களில் மருந்தை அடைத்திருந்தால் சூரிய வெளிச்சத்தினால் அதன் தரம் குறைந்து விடுவதற்கு வாய்ப்பு ஏற்படுகிறது.
கடை முதலாளி ஒருவரோ வாடிக்கையாளரோ தான் வாங்கும் பொருளின் லேபளின் மூலமே கவரப்படுகிறார். லேபள்களில் நீங்கள் அவதானிக்க வேண்டிய சில தகவல்கள் 1980 ஆண்டின் 26ம் இலக்க உணவுப் பொருள் சட்டம் மற்றும் அதற்கு கொண்டு வரப்பட்ட திருத்தங்கள் மூலம் விளக்கமளிக்கப்பட்டுள்ளன.

