இந்திய மீனவர்கள் 32 பேர் இலங்கை கடற்படையினரால் கைது: இந்திய ஊடகங்கள்


இந்திய கோடியக்கரை அருகே நடுக்கடலில் மீன் பிடித்துக் கொண்டிருந்த நாகை மற்றும் காரைக்கால் மாவட்ட மீனவர்களை இலங்கை கடற்படையினர் சிறை பிடித்துச் சென்றதால் அப்பகுதியில் பதற்றம் ஏற்பட்டுள்ளதாக இந்திய ஊடகங்கங்கள் செய்தி வெளியிட்டுள்ளன.
கடல் எல்லையை தாண்டி மீன் பிடித்ததாக தெரிவித்தே தமிழக மீனவர்களை இலங்கை கடற்படை சிறை பிடித்து சென்றுள்ளதாகவும் நாகப்படினம் அக்கரைப்பேட்டையைச் சேர்ந்த 7 பேர், நம்பியார் கிராமத்தைச் சேர்ந்த 7 பேர், புதுவை மாநிலம் காரைக்கால்மேடு பகுதியைச்ச் சேர்ந்த 18 பேர் உள்ளிட்ட 32 பேர் சிறைபிடிக்கப்பட்டுள்ளதாகவும் அவை சுட்டிக்காட்டியுள்ளன.
மீனவர்களுடன் அவர்கள் பயன்படுத்திய 4 படகுகளையும் இலங்கை கடற்படை பறிமுதல் செய்துள்ளதாகவும் சிறைபிடிக்கப்பட்ட மீனவர்களை விடுவிக்க மத்திய, மாநில அரசுகள் விரைந்து நடவடிக்கை எடுக்க வேண்டுமென்று மீனவர்களின் உறவினர்கள் வலியுறுத்தியுள்ளதாகவும் ஊடகங்கள் குறிப்பிட்டுள்ளன.

