ஹட்டன் - டிக்கோயா நகரசபையைமாநகர சபையாக உயர்த்த கோரிக்கை


(கொட்டகலை குறூப் நிருபர்)
ஹட்டன் - டிக்கோயா நகர சபையை மாநகர சபையாக உயர்த்தும் பிரேரணை ஒன்று ஹட்டன் டிக்கோயா நகர சபை மாதாந்தக் கூட்டத்தில் உறுப்பினர் எஸ். லோகேஸ்வரனால் முன்மொழியப்பட்டது.
தலைவர் டாக்டர் அழகமுத்து நந்தகுமார் தலைமையில் இக் கூட்டம் நடைபெற்றது. எஸ். லோகேஸ்வரன் இப்பிரேரணையை முன்வைத்து பேசுகையில்:- சுமார் 75-80 வருடங்கள் பழமை வாய்ந்ததாகவும் சிறந்த நிர்வாக அமைப்பும் பிரசித்தியும் கொண்டதாக ஹட்டன்- டிக்கோயா நகரசபை நிகழ்கிறது. இதனை மாநகர சபையாக உயர்த்துவது சாலச்சிறந்தது எனவும் அவர் கேட்டுக்கொண்டார். சக உறுப்பினர் ஆர். யோகேந்திரன் இதனை ஆமோதித்து வரவேற்று பேசினார்.
