ஈமானை அதிகரித்து கொள்வோம்!


1. அல்குர்ஆனை அதிகம் ஓதி, அதன் கருத்துக்களை ஆழமாக மனிதிற் பதியுங்கள், சாந்தமாகவும் பண்பாகவும் நடவுங்கள், இதனால் உள்ளம் மென்மையாகிறது. இன்னும் கூடிய பயனைப்பெற வேண்டுமானால் அல்லாஹ் எங்களுடன் பேசுவனவற்றை மீண்டும் மீண்டும் நினைவு கூருங்கள். மனிதர்களின் பல வகைகளை அல்லாஹ் குர்ஆனில் விளக்கியுள்ளதை வைத்து எம்மை அவ்வகையினர் எனக் காண்போம்.
2. அல்லாஹுதஆலாவின் மகிமையை மனதால் உணர்ந்து, எல்லாமே அவனது கட்டப்பாட்டினுள் இருப்பதை விளங்குவோம். நாங்கள் காணும் எல்லாவற்றிலும் அவனது மகத்துவத்தைக் காணுவோம். அவன் அனுமதியால் மட்டுமே அனைத்தும் நிகழ்வதையும், காரிருளில் கரும்பாறையில் கறுப்பெறும் பொன்றை ஓடவிட்டு அவதானிக்கும் ஆற்றலையும் கொண்ட இறைவனின் மகிமையை உணர்ந்து நடப்போம்.
3. அன்றாட வாழ்க்கையில் தேவைப்படும் அடிப்படை அம்சங்களைக் கற்பதற்கான ஒரு சிறு முயற்சியையேனும் மேற்கொள்வோம். உதாரணமாக விருந்தாளிகளை உபசரிக்கும் முறை, மனிதர்களுடன் பழகுதல், சம்பாதித்தல், அத்துடன் அல்லாஹ்வின் பண்புகளை அவனது திருநாமங்களினூடாக உணர்வ தோடு தக்கவாவும் அறிவும் நிறைந்த மனிதர்களை மனக் கண்முன் நிறுத்துவோம்.
4. அல்லாஹ்வை நினைவுகூரும் மஜ்லிஸ்களில் அமர்ந்திருப்போம். ஏனெனில் அங்கு மலக்குகள் எம்மைச் சூழ்ந்து கொள்கிறார்கள்.
5 நல்ல செயல்களை அதிகரித்துக் கொள்ள முனைவோம். ஒரு நற்செயல் இன்னொரு நற்செயலுக்கு வழிவகுக்கிறது. ஒருவர் ஸதகா செய்கிறார் என்றால் அவருக்கு அல்லாஹ் இன்னும் அதிகப்படுத்திக் கொடுக்கிறான். இவைவெறும் வார்த்தை ஜாலங்கள் அல்ல. நடைமுறையில் கண் கூடான உண்மைகள் நற்காரியங்கள் தொடர்ச்சியாகச் செய்யப்படுவது அவசியம் ஏனெனில் அது இறைவனின் ஸ¤ன்னாவாகும்.
6. எங்கள் முடிவு துயரம் மிகுந்ததாக ஆகிவிடாது இறை பாதையில் உயிர் துறக்கத் தயாராய் இருப்போம். மெளத்தை நினைத்தால் உலக ஆசைகள் ஓடி ஒழிந்துவிடும்.
7. மறுமைநாளில் தன்னந் தனியாக ஒவ்வொரு கட்டத்தையும் முகம் கொடுப்பதை சிந்தையில் வைப்போம். உதாரணமாக, கப்ரினுள் எம்மை வைத்த பின், சுவனமா? நரகமா? எனத் தீர்மானிக்கப்படும் போது, எம்மால் எதுவுமே செய்ய முடியாத நிலையைப் பற்றி இவ்வுலகில் கையாலாகாதவர்களாய் நின்ற சந்தர்ப்பங்களுடன் ஒப்பிட்டு நோக்குவோம்.
8. அல்லாஹ்வின் உதவியை உணர்ந்து தாழ்மையோடு, கண்ணீர் சிந்தி உலக ஆசைகளை அடைந்து கொள்வதற்குப் பதிலாக அவன் இன்பங்களையே அடைய வேண்டும் என்று மனப் பூர்வமான ஆசையோடு துஆ செய்யும் வழமையைக் கொண்டு வருவோம்.
9. அல்லாஹ்வை நேசிப்பது எமது செயலில் வெளிப்பட வேண்டும். அல்லாஹ் எமது நற்காரியங்களை ஏற்றுக் கொள்வான் என்ற நம்பிக்கை வேண்டும். அத்துடன் நாம் என்நேரமும் பிழை செய்ய முற்படலாம் என்ற அச்சம் நிலைத்திருக்க வேண்டும். இரவு தூங்கச் செல்லும் போது படுக்கையில் அமர்ந்து கொண்டு அன்றைய தினம் கழித்த முறையை ஒரு முறை முஹாஸபா செய்து பாவங் களுக்காக மனம் வருந்தி அல்லாஹ்விடத்தில் மன்னிப்புக் கோர வேண்டும்.
ஏ.எம்.முஹம்மத் ஸப்பான்,
சீனன்கோட்டை, பேருவளை
