நித்தியானந்தாவுக்கு பிணை வழங்கும் மனு தள்ளுபடி


பெங்களூர் நித்தியானந்தாவுக்கு வழங்கப்பட்ட பிணையை ரத்து செய்யக் கோரி பெங்களூர் சி.ஐ.டி. பொலிஸார் தாக்கல் செய்த மனுவை கர்நாடக மேல் நீதிமன்றம் தள்ளுபடி செய்து உத்தரவிட்டது.
நித்யானந்தா சுவாமி நடிகை ரஞ்சிதாவுடன் படுக்கை அறையில் இருக்கும் காட்சி வெளியானது. இதைத் தொடர்ந்து தலை மறைவான நித்தியானந்தாவை கடந்த ஆண்டு ஏப்ரல் 21ம் திகதி இமாச்சல பிரதேசத்தில் பெங்களூர் சி.ஐ.டி. பொலிஸார் கைது செய்து அழைத்து வந்தனர். அவர் மீது பாலியல் வல்லுறவு உட்பட பல்வேறு பிரிவுகளின் கீழ் வழக்குப் பதிவு செய்யப் பட்டது. இந்த வழக்கு விசாரணை ராமநகர் நீதிமன்றத்தில் நடந்து வருகிறது. இதற்கிடையில் 2 மாத சிறைவாசத்துக்கு பிறகு நித்யானந்தா நிபந்தனை பிணையில் வெளியே வந்தார்.
இந்த நிலையில் நித்யானந்தா மற்றும் நித்ய பக்தானந்தா ஆகியோருக்கு வழங்கப் பட்ட பிணையை ரத்து செய்யக் கோரி கர்நாடக மேல் நீதிமன்றத் தில் பெங்களூர் சி.ஐ.டி. பொலிஸார் மனு தாக் குதல் செய்தனர். அந்த மனுவில் நித்யானந்தா வெளியில் இருப் பதால் அவர் காட்சி யங்களை அழிக்க முயற்சிக்கிறார் என்று கூறப்பட்டிந்தது. அந்த மனு மீதான விசாரணை நீதிபதி கேசவ நாராயணா முன்னிலையில் நடந்து வந்தது.
இந்த வழக்கில் நீதிபதி நேற்று முன்தினம் உத்தரவு பிறப்பித்தார். நித்யானந்தா மற்றும் நித்ய பக்தானந்தா ஆகியோரின் பிணையை ரத்து செய்யக்கோரி சி. ஐ. டி. பொலிஸார் தாக்கல் செய்த மனுவை தள்ளுபடி செய்தார். பிணை ரத்துக்கு சி. ஐ. டி. பொலிஸார் திடமான காரணம் எதையும் தெரிவிக்காததால் மனுவைத் தள்ளுபடி செய்வதாக நீதிபதி தனது உத்தரவில் தெரிவித்தார்.
