அலங்கோலமாகும் அரசியல் மேடைகள் விரோதம் பேசுகின்றனர் நடிகர்கள்


தங்களது தனிப்பட்ட விரோதங்களை அரசியல் மேடைகளில் அலசுவதில் நடிகர், நடிகைகள் ஆர்வம் காட்டி வரு வது, அரசியல் மேடைகளை அலங்கோலம் படுத்தும் செயலாகவுள்ளது. சட்டசபை தேர்தலையொட்டி தி.மு.க. கூட்டணியை ஆதரித்து நடிகர் வடிவேல் தமிழகம் முழு வதும் பிரசாரம் மேற்கொண்டு வருகிறார்.
மேடைகளில் தி.மு.க விற்கு ஆதரவாக ஓரிரு வரிகளைப் பேசும் இவர், சில நிமிடங்களிலே தனது தனிப்பட்ட எதிரியும், தே.மு.தி.க கட்சியின் தலைவருமான விஜயகாந்தை தாக்கி பேசத் தொடங்கிவிடுகிறார். குறிப்பாக நடிகர் வடிவேலுக்கும், விஜயகாந்த் தரப்பினருக்கும் கடந்த சில மாதங்களுக்கு முன்பு ஏற்பட்ட விரோதமே மேடையில் அலசப்படுகிறது. தேர்தல் காலங்களில் எதிரணியினர் தவறுகளை சுட்டிக் காட்டுவதும், அவர்களை சாடுவதும் வழக்கம் தான். அதே நேரத்தில் கட்சியின் வரலாறு, அதன் பின்னணி, எந்த நோக்கத்திற்காக தொடங்கப்பட்டது. 
உள்ளிட்ட பல கருத்துகளை மக்களிடம் கொண்டு போய் சேர்க்காமல், மாறாக தனிப்பட்ட விரோதமே இவர்களது பேச்சில் அழுத்தமாக ஒலிக்கிறது. இவர்கள் ஒருவரை ஒருவர் சாடும் இவர்களது பேச்சை மக்கள் ரசிக்கின்றனர். ஆனால், ரசிக்கும் கூட்டமெல்லாம் வாக்குகளாக மாறுமா என்றால் சந்தேகம் தான். வைகோ, நாஞ்சில் சம்பத், வெற்றி கொண்டான், தீப்பொறி ஆறுமுகம் என பழைய பட்டாளங்களின் ஆணித்தரமான பேச்சை கேட்ட மக்கள், இவர்களது பேச்சை பார்த்து அனுதாபப்பட்டு செல்கின்றனர். 
இன்றைய சூழ்நிலையில், இவர்கள் வளர்ச்சி கண் டால் கட்சிக்குள்ளே இவர்களுக்கு எதிரி கள் உருவாவதையும் தடுக்க முடியாது. பல வருடங்களாக அரசியல் கட்சிகளை ஆதரித்து பேசி வரும் சந்திரசேகர், தியாகு, ராதாரவி உள்ளிட்ட பல நடிகர்கள் இன் றைக்கும் தேர்தல் நேரத்தில் மட்டுமே ஊறு காயாகப் பயன்படுத்தப்பட்டு வருகின்றனர்.
