மகப்பேற்று வைத்தியரென கூறி கர்ப்பமடைந்த பெண்களை பரிசோதித்த மேசன் தொழிலாளி கைது


மகப்பேற்று வைத்திய நிபுணரென தன்னை அடையாளப்படுத்திக் கொண்டு கர்ப்பமடைந்த பெண்களை பரிசோதித்த மேசன் தொழிலாளி ஒருவர் பொலிஸாரால் கைது செய்யப்பட்டுள்ளார்.
இவ்வாறு கைது செய்யப்பட்டவர் மொரவக்க- வெலிகே பிரதேசத்தைச் சேர்ந்த 35 வயதுடைய மேசன் தொழிலாளி என்பது விசாரணைகளில் இருந்து தெரியவந்துள்ளது.
மேற்படி நபர் தன்னை காலி கராபிட்டிய வைத்தியசாலையில் பணிபுரியும் வைத்திய நிபுணரென அடையாளம் காட்டிக்கொண்டு வீடுகளுக்குச் சென்று கர்ப்பமடைந்த பெண்கள் மற்றும் யுவதிகளை பரிசோதித்து வந்துள்ளார். 
இவ்வாறு தனது சேவைகளை மேற்கொண்டுவருகையில் காதல் புரிந்து வல்லுறவுக்குட்பட்ட யுவதி ஒருவரை பரிசோதித்துக் கொண்டிருந்த போது தகவல் அறிந்து சம்பவ இடத்திற்கு விரைந்த பொலிஸார் குறித்த நபரை கைது செய்துள்ளனர்.
இது குறித்து பொலிஸார் விசாரணைகளை மேற்கொண்டபோது வைத்தியர் என்பதற்கான எவ்வித ஆதாரங்களும் சந்தேக நபரிடம் இருக்கவில்லை. எனினும் குறித்த நபர் மனநோயாளியாக இருக்கலாம் என பொலிஸார் சந்தேகிக்கின்றனர்.

