ஆயுதத்தால் தாக்கி ஒருவர் பலி, சந்தேக நபர் தற்கொலை : மாத்தளை பகுதியில் சம்பவம்


மாத்தளை, மீகஹகொடுவ பிரதேசத்தில் கூறிய ஆயுதத்தால் வெட்டி ஒருவர் கொலை செய்யப்பட்டுள்ளதுடன், சந்தேக நபர் விஷம் அருந்தி தற்கொலை செய்து கொண்டுள்ளதாக மாத்தளை பொலிஸார் தெரிவித்தனர்.
கொலை செய்யப்பட்டவர் மாத்தளை உக்குவளை பிரதேசத்தை சேர்ந்த 43 வயதுடைய நபராவார். தற்கொலை செய்து கொண்டுள்ள சந்தேக நபரும் அதே பிரதேசத்தை சேர்ந்த 51 வயதுடையவர் என பொலிஸார் தெரிவித்தனர்.
இருவரதும் சடலங்கள் தற்போது மாத்தளை வைத்தியசாலையில் வைக்கப்பட்டுள்ளதுடன் பிரேத பரிசோதனை நடை பெறவுள்ளதாகவும் பொலிஸார் தெரிவிக்கின்றனர்.

