கொக்குவில் சந்தியில் இரு இளைஞர் குழுக்களுக்களிடையே மோதல்


கொக்குவில் சந்தியில் இடம் பெற்ற இரு இளைஞர் குழுக்களுக்கு இடையிலான சண்டையில் ஒருவர் படுகாயங்களுக்குள்ளாகியுள்ளதுடன் நால்வர் காயங்களுடன் யாழ்ப்பாணம் போதனா வைத்தியசாலைக்கு கொண்டு செல்லப்பட்டுள்ளார்கள்.
 கொக்குவில் சந்தியில் சனிக்கிழமை இரவு 8.45 மணியளவில் இந்த சம்பவம் இடம் பெற்றது. கொக்குவில் சந்தியில் நின்ற இளைஞர் குழுவுக்கும் மோட்டார் சைக்கிள்களில் வந்த இளைஞர் குழுவுக்கும் இடையே இந்த சண்டை இடம் பெற்றது.
 சண்டை இடம் பெறுவதை அவதானித்த கொக்குவில் சந்தியில் நிலை கொண்டுள்ள இராணுவத்தினர் குறிப்பி;ட்ட இடத்துக்கு விரைந்ததைத் தொடர்ந்து மோட்டார் சைக்கிள்களில் வந்த இளைஞர் குழுவினர் தப்பி ஓடும் போது தாம் வந்த மோட்டார் சைக்கிள் ஒன்றையும் கைவிட்டுச்சென்றுள்ளார்கள்.
 கைவிடப்பட்ட மோட்டார் சைக்கிளை இராணுவத்தினர் கைப்பற்றியதுடன் காயப்பட்டவர்களையும் வைத்தியசாலைக்கு அனுப்பி வைத்துள்ளார்கள்.குறிப்பி;ட்ட இடத்துக்கு வந்த மானிப்பாய் பொலிஸார் விசாரணைகளை மேற்கொண்டுள்ளார்கள்.

