தலைநகர் டில்லியில் மாயமாகும் சிறுவர்கள்


நடப்பாண்டில் டில்லியில் காணாமல் போகும் சிறுவர்களின் எண்ணிக்கை நாள் ஒன்றுக்கு ஐந்தாக அதிகரித்திருப்பதாக புள்ளி விவர அறிக்கை ஒன்று தெரிவிக்கிறது.
கடந்தாண்டை காட்டிலும், நடப்பாண்டில் டில்லியில் காணாமல் போகும் சிறுவர்களின் எண்ணிக்கை அதிகரித்து இருப்பதாக புள்ளி விவரம் தெரிவிக்கிறது. நடப்பாண்டில் இதுவரை 541 குழந்தைகள் காணாமல் போய் உள்ளனர். அல்லது கடத்தப்பட்டுள்ள னர். டில்லி மூத்த பொலிஸ் அதிகாரி ஒருவர் கூறுகையில், கடந்தாண்டில் நாள் ஒன்றுக்கு காணாமல் போன சிறுவர்களின் எண்ணிக்கை மூன்றாக இருந்தது. 
இது நடப்பாண்டில் நாள் ஒன்றுக்கு ஐந்தாக அதிகரித்துள்ளது. இதில் 60 சதவீதம் பெண்கள். கடந்தாண்டில் காணாமல் போன மொத்த குழந்தைகளின் எண்ணிக்கை 1,179 ஆக இருந்தது. நடப்பாண்டில் தற்போதைய நிலை நீடித்தால் காணாமல் போகும் குழந்தைகளின் எண்ணிக்கை அதிகரிக்க வாய்ப்பு உள்ளது. 
அனைத்து புகார்களையும் விசாரித்து வருகிறோம். இதுவரை கண்டு பிடிக்கப்படாமல் உள்ள 2,366 சிறுவர்கள் பற்றியும் அறிக்கை தாக்கல் செய்யும்படி நோட்டீஸ்சில் தெரிவித்துள்ளது என்றார்.
