பில் கேட்ஸ் செய்தது சரியா? தவறா?

<p>பில்கேட்ஸ் என்ற பெயரை தெரியாதவர் உலகில் மிகக்குறைவு எனலாம்.</p><p>தொழிநுட்ப உலகில் என்றுமே இவர் ஒரு ஜாம்பவான்.</p><p>இதுமட்டுமன்றி உலகப் பணக்காரர் வரிசையில் நீண்ட நாட்களாக முதலிடத்தில் இருந்தவர் கேட்ஸ்.</p><p>தொழில்நுட்ப உலகை ஆளும் மைக்ரோசொப்டின் ஸ்தாபகரும், முன்னாள் நிறைவேற்று அதிகாரியான பில் கேட்ஸ் புதிய சர்ச்சையொன்றில் சிக்கியுள்ளார்.</p><p><img class="decoded" src="../image_article/Bill-Gates-korea_2543483b.jpg" alt="http://www.virakesari.lk/image_article/Bill-Gates-korea_2543483b.jpg" /></p><p>தென்கொரிய ஜனாதிபதி பார்க் கியுன் -ஹேய்யை அண்மையில் சந்தித்த பில் கேட்ஸ் அவருடன் கை குலுக்கிய விதமானது பெரும் சர்ச்சையை ஏற்படுத்தியுள்ளது.</p><p>கியுனுடன் கைகுலுக்கும் போது பில் கேட்ஸ் தனது மற்றுமொரு கையை தனது காற்சட்டையின் பொக்கெற்றுக்குள் வைத்திருந்துள்ளார்.</p><p><img class="decoded" src="../image_article/bill-gates_2543507c.jpg" alt="http://www.virakesari.lk/image_article/bill-gates_2543507c.jpg" /></p><p>இது தென்கொரிய ஜனாதிபதியை அவமதிப்பது போல் உள்ளதாக கொரிய ஊடகங்கள் சுட்டிக்காட்டியுள்ளன.</p><p>மேலும் சமூகவலைத்தளங்களில் இவ்விடயம் தொடர்பாக பரவலாக விவாதிக்கப்பட்டு வருகின்றது.</p>