மலையகத்தின் அனைத்து பாடசாலைகளிலும்2015 ஆம் ஆண்டுக்கு முன்னர் கணனி கூடங்கள்

மத்திய மாகாண முதலமைச்சர் சரத் ஏக்கநாயக்க.
(கண்டி தினகரன் சுழற்சி நிருபர்)
மலையகத்தில் சகல பாடசாலைகளிலும் 2015ம் ஆண்டுக்கு முன் கணனி கூடம் அமைக்க நடவடிக்கைகள் எடுக்கப்பட்டுள்ளன. கணனி துறையில் மலையக மாணவர்கள் தமது திறமையை வெளிப்படுத்த வேண்டும். மலையகத்தில் கணனி இல்லாத ஒரு பாடசாலை கூட இல்லை, இவ்வாறு தெரிவித்தார் மத்திய மாகாண முதலமைச்சர் சரத் ஏக்கநாயக்க. 
மத்திய மாகாண சபை மூலம் கண்டி வத்துகாமம் கல்வி வலயத்தில் பன்வில பிரதேசத்தில் அரத்தன மகா வித்தியாலயத்திற்கு கணனி கூடம் வழங்கி, அதன் திறப்பு விழாவிலேயே முதலமைச்சர் சரத்ஏக்கநாயக்க இவ்வாறு உரையாற்றினார்.
இந்த கணனி கூடத்தின் நிர்மாணத்திற்கு ரூபா 10 லட்சம் நிதி மத்திய மாகாண சபை மூலம் வழங்கப்பட்டது. முதலமைச்சர் சரத் ஏக்கநாயக்க தொடர்ந்து தமதுரையில்,
நகர பாடசாலைகளைப் போலவே மலையக, கிராம பாடசாலைகளும் கணனி கூடங்கள் அமைக்கப்பட்டு மாணவர்களுக்கு கணனிக் கல்வி வழங்க நடவடிக்கைகள் எடுக்கப்பட்டுள்ளன.
பல பாடசாலைகளில் கணனிகளை அதிபர், ஆசிரியர்கள் மட்டுமே பயன்படுத்துவதாக தெரிவிக்கப்படுகிறது. கிராம மாணவர்களுக்கும் கணனியில் பயிற்சி வழங்கவும் கணனி கூடங்கள் வழங்கப்படுகிறது. நகரில் இன்று வீடுகளில் சொந்த கணனிகள் வைத்துள்ளனர். ஆனால் கிராமப்புற மாணவர்களுக்கு இந்த வசதியில்லை. எனவே இந்த கணனி கூடம் மூலம் மாணவர்கள் பயன்பெறவேண்டும் என்றார்.
