நம்பிக்கை வாக்கெடுப்பில் இலஞ்சம்: 
மன்மோகன் சிங் மீது அத்வானி மீண்டும் தாக்கு



நம்பிக்கை வாக்கெடுப்பில் வாக்களிக்க இலஞ்சம் கொடுக் கப்பட்ட விவகாரத்தில் மன் மோகன்சிங் மீது அத்வானி மீண்டும் குற்றம் சாட்டியுள்ளார்.
வாக்குக்கு இலஞ்சம்
இதுகுறித்து அத்வானி தனது வலைத் தளத்தில் எழுதி இருப்பதாவது :
கடந்த 2008ம் ஆண்டு நம்பிக்கை வாக்கெடுப்பில் வாக்களிக்க இலஞ்சம் கொடுக்கப்பட்டதுதான், சுதந்திர இந்தியாவின் மிகப்பெரிய ஊழல், இதுபற்றி பிரதமர் மன்மோகன் சிங் பாராளுமன்றத்தின் இரு அவைகளிலும் அறிக்கை தாக்கல் செய்துள்ளார். கடந்த 2009ம் ஆண்டு பாராளுமன்ற தேர்தலில் வெற்றி பெற்றதன் மூலம் அனைத்து குற்றச்சாட்டுகளில் இருந்தும் தனது அரசு விடுவிக்கப்பட்டு விட்டதாக அவர் கூறியுள்ளார்.
வெற்றி பெற்றவர், தேர்தலுக்கு முன் செய்த குற்றங்கள், தேர்தல் வெற்றி மூலம் சரியாக விடும் என்று கருத முடியுமா? இந்த முட்டாள்தனமான கொள்கையின் கடுமையான பின் விளைவுகளை பிரதமர் உணர்ந் துள்ளாரா?
அவர் சொல்கிறபடி பார்த்தால் கடந்த 1989ம் ஆண்டு பாராளுமன்ற தேர்தல் முடிவு மூலம் போபர்ஸ் ஊழலில் ராஜீவ் காந்தி குற்றவாளி என்று மக்கள் தீர்ப்பு அளித்ததாக எடுத்துக் கொள்ளலாமா?
1989ம் ஆண்டு தேர்தலில் போபர்ஸ் ஊழல்தான் முக்கிய பிரச்சினையாக அமைந்தது. அதனால்தான் கடந்த 1984ம் ஆண்டு தேர்தலில 415 இடங்களில் வெற்றிபெற்ற காங்கிரஸ் கட்சி 1989ம் ஆண்டு தேர்தலில் அதில் பாதிக்கும் குறைவாக 197 இடங்களில் மட்டும் வெற்றி பெற்றது.
மேலும் ‘வாக்குக்கு இலஞ்சம்’ குற்றச்சாட்டு மூலம் பிரதமர் மன்மோகன் சிங்கின் இடம், தேசிய அரசியலில் குழிதோண்டி புதைக்கப்பட்டு விட்டது. அவரது அரசின் கெளரவத்துக்கு ஈடுசெய்ய முடியாத இழப்பை ஏற்படுத்தி உள்ளது.
இவ்வாறு அத்வானி கூறியுள்ளார்.
