ரேடியல் வகை கார் டயர்களைஅறிமுகம் செய்யும் சியெட் -மைலேஸ்


சியெட் களனி ஹோல்டிங்ஸ் நிறுவனம் அண்மையில் அறிமுகம் செய்த தனது மைலேஸ் வகை ரேடியல் டயர்களில் மேலும் இரண்டு புதிய அளவு டயர்களை அறிமுகம் செய்துள்ளது. இலங்கையில் மிகச் சிறந்த விற்பனையைக் கொண்டுள்ள ரேடியல் வகை டயர்களில் பாவனையாளர்களுக்கான தெரிவை இது மேலும் விரிவாக்கியுள்ளது.
புதிய டயர்களின் அளவுகள் 185/70 R13 மற்றும் 165/70 R14 என்பனவாகும். நிஸான் FB 14,, ஹொண்டா சிற்றி (2001) கொரல்லா AE 90 என்பன உட்பட இதனை ஒத்த மாதிரிகளான மிட்ஸ¤பிஸி லான்ஸர் CK 2, சுஸ¤கி சுவிப்ட், டொயாட்டா விட்ஸ், நிஸான் மார்ச் (பீட்ல்) மற்றும் டொயாட்டா பெல்டா என்பனவற்றுக்கும் இந்த டயர்கள் பொருந்தும் என கம்பனி தெரிவித்துள்ளது.
சியெட் மைலேஸ் வகை டயர்களின் இந்த மேலதிக சேர்க்கையானது கார் டயர் வகைகளுள் கம்பனி வழங்கும் டயர்களின் அளவை பத்தாக அதிகரித்துள்ளது.
‘மைலேஸ் வகை சந்தையில் உடனடியாக இடம் பிடித்த ஒரு வகையாகும். இதுவே தெரிவுக்கான மேலதிக அளவுகளை வழங்க எம்மைத் தூண்டியுள்ளது. இலங்கை வீதிகளில் உள்ள கார்களுக்கு ஈடாக இந்த அளவுகள் அமைந்துள்ளன’ என்று கூறினார் சியெட் களனி ஹோல்டிங்ஸின் விற்பனை மற்றும் சந்தைப்படுத்தல் உப தலைவர் ரவி தத்லானி.’ சந்தையில் ரேடியல் வகை டயர்களில் பூரணமான தெரிவுக்குரிய மிகச் சிறந்த தரம் கொண்ட டயர்கள் எம்மிடம் உள்ளன என்பதை உறுதி செய்யும் வகையில் இன்னும் பல அளவுகள் விரைவில் சந்தைக்கு வரவுள்ளன’ என்று அவர் மேலும் கூறினார்.
சியெட் களனியின் வர்த்தக அபிவிருததி மற்றும் வியாபார நடவடிக்கைகளுக்கான உப தலைவர் ராமன் ராஜகோபாலன் இது பற்றி கூறுகையில் ‘சியெட் மைலேஸ் டயர்களானது சர்வதேச வடிவமைப்பு, கட்டமைப்பு மற்றும் தரம் என்பனவற்றுக்கு ஏற்ப விருத்தி செய்யப்பட்டுள்ளன. 14 நாடுகளுக்கான ஏற்றுமதி சந்தை வாய்ப்பை இது இலக்காகக் கொண்டுள்ளது. கம்பனியின் ஏற்றுமதி வருமானத்தையும் இது அதிகரிக்கவுள்ளது’ என்றார்.
இவ்வாண்டின் ஆரம்பத்தில் அறிமுகம் செய்யப்பட்ட சியெட் மைலேஸ் வகை டயர்கள் முன்னேற்றகரமான செயற்பாடுகளைப் பிரதிபலிகின்றது. நீடித்த டயர் ஆயுள், வசதியான வாகன ஓட்டம் என நவீனத்துவம், நாகரிகம் என்பனவற்றுடன் கூடிய வசதிகளையும் அது வழங்குகின்றது.
கடந்த மூன்று ஆண்டு காலத்தில் சியெட் ரேடியல் டயர் வகைகள் ஐம்பது வீதத்துக்கும் அதிகமான வளர்ச்சியைக் கண்டுள்ளன. இதன் மூலம் இலங்கையில் கார் டயர்களில் அது வகிக்கும் முதலாவது இடம் தொடர்ந்து தக்க வைக்கப்பட்டுள்ளது. சியெட் களனி ஹோல்டிங்ஸ் நிறுவனம் வேன்களுக்கான பல்வேறு அளவிலான ரேடியல் டயர்களையும் உற்பத்தி செய்கின்றது.
2010 மற்றும் 2011 ல் தேசிய வர்த்தக மேம்பாட்டுக்கான விருதை வென்றுள்ள சியெட் களனி அஸோஸியேட்டட் ஹோல்டிங்ஸ் நிறுவனம் இந்தியாவின் RPG குழுமத்துக்கும் இலங்கையின் களனி டயர் நிறுவனத்துக்கும் இடையிலான ஒரு கூட்டு முயற்சியாகும். டிரக்குகள், இலகு டிரக்குகள், ரேடியல், மோட்டார் சைக்கிள், முச்சக்கர வண்டிகள், விவசாயப் பிரிவு வாகனங்கள் என பல்வேறு பிரிவுகளுக்கான வாகன டயர்களை உற்பத்தி செய்யும் மூன்று வளங்களை இது கொண்டுள்ளது. இவற்றில் 900த்துக்கும் அதிகமான ஊழியர் படை பணிபுரிகின்றது.
ரேடியல் டயர் பிரிவில் அது செலுத்தும் ஆதிக்கத்துக்கு அப்பால் டிரக்குகள், இலகு டிரக்குகள் முச்சக்கர வண்டிகள் மோட்டார் சைக்கிள்கள் ஆகிய பிரிவுகளிலும் அது முறையே 58 வீத 40 வீத மற்றும் 15 வீத சந்தைப் பங்கினைக் கொண்டுள்ளது. இந்த வகை டயர்களில் இலங்கையில் ஆகக்கூடிய விற்பனை கொண்ட தனிப்பெரும் பிரிவுகளாக இவை காணப்படுகின்றன.
