மலசல கூடத்தில் 10 நாள் சிசுவின் சடலம் மீட்பு


தெல்தெனிய பொலிஸ் பிரிவில் கைவிடப்பட்ட மலசல கூடத்தில் 10 நாள் சிசுவின் சடலமொன்று மீட்கப்பட்டதாக தெல்தெனிய பொலிஸார் தெரிவிக்கின்றனர்.
தெல்தெனிய நாரம்பனாவ வீதியில் உள்ள பயன் படுத்தப்படாத ஒரு மலசல கூடத்தில் மேற்படி சடலம் இருப்பதை அறிந்த பொதுமக்கள் பொலிஸாருக்கு வழங்கிய தகவல் ஒன்றின்படி சிசு கண்டு பிடிக்கப்பட்டுள்ளது.
இச்சிசுவைப் பிரசவித்ததாகக் கருதப்படும் பெண் ஒருவர் சந்தேகத்தில் கைதாகியுள்ளார். கடந்த 29ஆம் திகதி தான், மேற்படி சிசுவைப் பிரசவித்ததாகவும் உடனே வெள்ளைத்துணியில் சுற்றி அதனைப் பாழடைந்த மலசலகூடத்தில் எறிந்ததாகவும் அவர் பொலிஸாருக்குத் தெரிவித்துள்ளர்.
தெல்தெனிய பொலிஸார் மேலதிக விசாரணைகளை மேற்கொள்வதுடன் குறித்த பெண்ணை இன்று தெல்தெனியா மஜிஸ்திரேட் நீதிமன்றில் ஆஜர் செய்யவுள்ளனர்.

